වීරයෙක් කියන එකට ගොඩක් දෙනා ගොඩක් අර්ථකතන දෙනවා. රට රටවල් වල ඉතිහාස කතන්දර වල මහා පුදුම දේවල් කරපු වීරයෝ ගොඩාක් ඉන්නවා. ඒ අතරේ මෑත කාලීන ඉතිහාසයේත් වීරයෝ, වීරවරියෝ ගොඩක් බිහි වුණා. තමන්ගේ එඩිතර භාවයට සම්මාන ලබා ගත්තු හමුදා සාමාජිකයන් වගේම තමන් පෙනී හිටපු මතවාදය වෙනුවෙන් ජීවිත පූජා කරලා වීරයෝ වුණු අයගේ කතන්දර අපිට ඕනෑ තරම් අහන්න දකින්න පුළුවන්.
ගොඩක් වීරයන්ගේ තියෙන ප්රධාන ලක්ෂණයක් තමයි එයාලගෙන් ඒ වීරකම කවුරුත් බලාපොරොත්තු වෙන එක. හමුදා සාමාජිකයෙක් තමන්ගේ කණ්ඩායම වෙනුවෙන් ජීවිතය පූජා කරන එක, සිවිල් නායකයෙක් තමන්ගේ මතවාදය වෙනුවෙන් සිරගත වෙන එක, ක්රීඩකයෙක් කණ්ඩායමේ ගෞරවය බේරා ගන්න එක, ශිෂ්ය සංගම් නායකයෙක් ඒ වෙනුවෙන් පෙනී ඉන්න ජීවිතය කැප කරන එක වගේ දේවල් ඔවුන් යටතේ ඉන්න පිරිස, ඔවුන්ගේ අනුගාමිකයන්, නායකයන් වගේ පිරිස් දැඩිව බලාපොරොත්තු වෙනවා. ඔවුන්ගේ වීරත්වය ඔවුන්ගේ වගකීමක් කියලා වුණත් හඳුන්වන්න පුළුවන්. ඒ වගේ කිසිම විශේෂ වගකීමක් නැතිව විශාල වීර ක්රියා කරපු පිරිස සාපේක්ෂව හරිම අඩුයි.
අද ලිපියෙන් කියවෙන්නේ ඒ වගේ දුර්ලභ වීරවරියක් ගැනයි. ඇය නමින් නීර්ජා භානෝ. (Neerja Bhanot) කවුරුත් ඇයගෙන් බලාපොරොත්තු නොවුණු වගකීමක් කරට අරගෙන තමන්ගේ ජීවිතය ගැනවත් නොහිතා මිනිස් ජීවිත ගණනාවක් රැක දුන්නු නීර්ජා වීරයන් අතර සුවිශේෂී තැනක ඉන්න කෙනෙක්. අවුරුදු 23ක්වත් නොවුණු පුංචි කෙල්ලෙක් වුණත් ගුවන් යානයක් ත්රස්තවාදීන් පැහැර ගත්තු වෙලාවක තනියම ක්රියාත්මක වෙලා සිය ගණනක් දෙනාගේ ජීවිත ආරක්ෂා කරලා දුන්නු හැටි අදටත් ගුවන් ගමන් ක්ෂේත්රයේ කාගේත් කතාවට ලක් වෙනවා. ඇයගේ ඒ වීර ක්රියාවට වසර 30ක් සපිරෙන මේ මාසයේ අපි ඇයගේ කතාව කියන්න තීරණය කළේ අපේ රටේ කාට වුණත් ආදර්ශයට ගන්නටයි.
නීර්ජා භානෝ උපත ලැබුවේ 1963 සැප්තැම්බර් 7 වැනිදා ඉන්දියාවේ චන්දිගාර් නුවර. මුම්බායි නුවර ජීවත් වුණු මාධ්යවේදී හරීෂ් භානෝ මහතා සහ රාමා භානෝ මහත්මිය තමයි ඇයගේ දෙමාපියන්. චන්දිගාර් නුවරම පාසල් අධ්යාපනය ලබපු නීර්ජා පසුව ඇයගේ පවුලේ උදවියත් එක්ක මුම්බායි නුවර පදිංචියට යනවා. ඇය තමන්ගේ උපාධිය හදාරන්නේ මුම්බායි නුවර ශාන්ත සේවියර් විශ්වවිද්යාලයෙන්.
වයසින් වැඩෙනවාත් එක්කම ඇයගේ රූප සම්පත්තිය නිසාම ඇයට නිරූපිකාවක් වෙන්න ගොඩාක් ආරාධනා ලැබුණා. කොහොම වුණත් ඒ කාලේ ඉන්දියාවේ තිබුණු චාරිත්ර අනුව ඇයට ඉක්මණින්ම සිදු වුණේ යෝජිත විවාහයක් කර ගන්නයි. පත්තරයක පළ කරපු දැන්වීමකින් හඳුනා ගත් කෙනෙක් එක්ක ඇය 1985 මාර්තු මාසයේ විවාහ වෙනකොට යාන්තම් අවුරුදු 21 පිරුණා විතරයි. ලස්සන තිබුණත් ඇයට විශාල දෑවැද්දක් තිබුණේ නැති නිසා මාස දෙකක් යන්නත් කලින් නීර්ජාට සිදු වුණේ දෙමව්පියන් ළඟට එන්න. ඒ ඇවිත් වැඩි කාලයක් යන්න කලින්ම ඇය නිරූපණ ඒජන්සියකට සම්බන්ධ වෙලා නිරූපිකාවක් වුණා.
මේ වැඩේට නීර්ජාගේ නීතිමය ස්වාමියා කොහොමවත්ම කැමති වුණේ නැහැ. ඔහු නීර්ජාට ඒ ගැන ගොඩාක් නිග්රහ කරලා ආපහු ඇය තමන් ළඟට ගන්න තදබල කොන්දේසි ගණනාවක් දීලා තියෙනවා. නමුත් නීර්ජාගේ පවුලේ කවුරුත් ඒකට කැමති නොවුණු නිසා ඇයගේ විවාහය එතැනින් කෙළවර වුණා.
ජර්මනියේ ෆ්රෑන්ක්ෆර්ට් නුවර ඉඳලා ඉන්දියාවට එන තමන්ගේ හැම ගුවන් යානයකටම ඉන්දියානු ගුවන් සේවිකාවන් යොදා ගන්න ගත්තු තීරණයක් නිසා පෑන් ඈම් සමාගම (Pan Am) විශාල වශයෙන් ඉන්දියානු ගුවන් සේවිකාවන් බඳවා ගත්තේ ඒ කාලයේමයි. ලෝක ප්රසිද්ධ පෑන් ඈම් ගුවන් සමාගමට ගුවන් සේවිකාවක් විදිහට සම්බන්ධ වෙන්න නීර්ජාත් අයදුම් පත් යොමු කළා. ඇයගේ රූපය වගේම දැනුම සහ දක්ෂතා නිසා පහසුවෙන්ම ගුවන් සේවිකාවක් වෙන්න නීර්ජාට හැකියාව ලැබුණා. ඇමරිකාවේ මියාමි නුවරට ගුවන් සේවිකාවක් විදිහට පුහුණුවට ගිය නීර්ජා ඉතාම කෙටි කාලයකින් ගුවන් සමාගමට බඳවා ගැනෙන්නේ ඔවුන්ගේ ප්රධාන ගුවන් සේවිකාවක් විදිහටයි. (මේ තනතුර ගුවන් සේවා වල හැඳින්වෙන්නේ ප’සර් – Purser කියලා.)
ප්රධාන ගුවන් සේවිකාවක් වගේම නිරූපිකාවක් විදිහටත් වැඩකටයුතු කරපු නීර්ජාට හැම තැනින්ම ලොකු පිළිගැනීමක් තිබුණා. මොන තරම් වගකීම් බහුල රැකියාවන් දෙකක් වුණත් ඇය ඒ දෙකම සමබරව කරගෙන යන්න සමත් වුණා. නීර්ජාගේ ඉරණම තීරණය වුණු 1986 සැප්තැම්බර් 5 වෙනිදා ඇය ගුවන් යානයේ රාජකාරියට ආවේ දවස පුරාම තිබුණු නිරූපණ වැඩකටත් සහභාගී වෙලා. ඒ වෙනකොට නීර්ජාගේ 23 වැනි උපන් දිනයට තිබුණේ දවස් දෙකක් විතරයි.
පකිස්ථානයේ කරච්චි නුවර අන්තර්ජාතික ගුවන් තොටුපළෙන් පිටත් වෙන්න සූදානමින් තිබුණු පෑන් ඈම් සමාගමේ අංක 73 (Pan Am Flight 73) ගුවන් යානයට ඇතුළු වුණු ත්රස්තවාදීන් හතර දෙනෙක් ගුවන් යානය පැහැර ගත්තා. මගීන් 361ක් සහ කාර්ය මණ්ඩලයේ 19ක් හිටපු මේ ගුවන් යානය පැහැරගෙන සයිප්රස් වෙත ගෙන යන්නයි ත්රස්තවාදීන් බලාපොරොත්තු වුණේ. යානයේ මගීන් සහ කාර්යමණ්ඩලය ප්රාණ ඇපයට තියාගෙන ඒ වෙනකොට හිරේ හිටපු ඔවුන්ගේ ත්රස්තවාදී සාමාජිකයන් වගයක් නිදහස් කරන්න කියලා ජාත්යන්තරයට බල කරන්න ඔවුන් සැලසුම් කරලා තිබුණා. ත්රස්තවාදීන් හතර දෙනා ගුවන් යානයට ඇතුළු වෙනවත් එක්කම නීර්ජා ඉක්මණින් ඒ බව නියමු කුටියට දන්වා සිටියත් ඒ වෙනකොට ගුවන් යානය ගමන් අරඹලා නොතිබුණු නිසා ප්රධාන ගුවන් නියමුවා (කපිතාන්) ඇතුළු නියමුවන් තුන් දෙනාම රහසිගත දොරකින් පිටවෙලා ගියේ නීර්ජාට හැම දෙයකම වගකීම පටවමින්.
වයසින් බාල වුණත් ඊළඟට හිටපු උසස්ම නිලධාරියා වුණු නීර්ජා තමන්ට පැවරුණු භාරදූර කාර්යයට නොබියව මුහුණ දුන්නා. ගුවන් යානයේ හිටපු තුන්සිය ගණනක් මිනිස් ජීවිත තිබුණේ ඇයගේ අතේ. හුරුබුහුටි තරුණියක් නිසා තමන්ට බයේ නියෝග පිළිපදියි කියලා හිතාගෙන ත්රස්තවාදීන් හැම දෙයක්ම කරන්න කියලා අණ කළේ නීර්ජාට. මුලින් ඔවුන්ගේ විශ්වාසය දිනා ගෙන ගුවන් මගීන්ගේ ජීවිත රැක ගන්න ඇය ක්රියා කරපු විදිහ අදටත් කාගේත් පුදුමයට කාරණාවක්.
මේ ත්රස්තවාදීන් හතර දෙනාම ලිබියාව මූලික කරගෙන ක්රියාත්මක වුණු අබු නිඩාල් කියලා ත්රස්තවාදී කණ්ඩායමක (Abu Nidal Organization) සාමාජිකයන්. ඔවුන්ගේ ප්රධානම ඉලක්කය වුණේ ඇමරිකානු ජාතිකයන් සහ ඇමරිකාවට අයත් සම්පත්. ඇමරිකාවේ ප්රධානම ගුවන් සමාගමේ යානයක් පැහැර ගත්තේ මේ නිසාමයි. ගුවන් යානය බලයට නතු කරගෙන වැඩි වෙලාවක් යන්න කලින් ඇමරිකානු ජාතිකයෙක්ව හසු වුණු නිසා මේ ත්රස්තවාදීන් ඔහුව වෙඩි තබා මරා දමලා ගුවන් පථයට විසි කරේ වෙන්න යන බිහිසුණු අපරාධය ගැන මතක් කිරීමක් විදිහටයි.
ඔවුන් නීර්ජාට අණ කළා හැම මගියෙක්ගේම පාස්පෝට් එක එකතු කරන්න කියලා. ඒ පාස්පෝට් එකෙන් පහසුවෙන්ම ඇමරිකානුවන් හඳුනා ගන්න පුළුවන් නිසා. කොහොම වුණත් නීර්ජා උපායශීලීව කටයුතු කරලා අනිත් කාර්යමණ්ඩලයේ අයත් එක්ක එකතු වෙලා ගුවන් යානයේ හිටපු ඇමරිකානුවන් 41 දෙනාගේම පාස්පෝට් හංගන්න ක්රියා කළා. ඇයගේ මේ තැනට සුදුසු නුවණ නිසා තමයි ත්රස්තවාදීන්ට ඇමරිකානු ජාතිකයන් හඳුනා ගන්න බැරි වෙලා ඔවුන් කාගේත් ජීවිත ආරක්ෂා වුණේ.
ඇමරිකානුවන් ප්රාණ ඇපයට අරගෙන ඉල්ලීම් දිනා ගන්න ගත්තු උත්සාහය සාර්ථක නොවුණු නිසා ත්රස්තවාදීන් දිගටම ගුවන් යානය ඇතුලේ බලය අල්ලාගෙන හිටියා. බය වෙලා හිටපු මගීන් සනසන්න නීර්ජා ඇතුළු කාර්ය මණ්ඩලය සැන්විච් සහ කෝපි බෙදලා දෙමින් ඔවුන්ව අස් වසන්න පවා ක්රියා කළා කියලත් ඒ අත්දැකීමට මුහුණ දුන් පිරිස විස්තර කරලා තියෙනවා. ගුවන් යානය ඉහළට ගෙනියන්න බැරි වුණු නිසා ත්රස්තවාදීන්ටත් කරන්න දෙයක් තිබුණේ නැහැ.
පැය 17ක් තිස්සේ මේ අවිනිශ්චිතභාවය පැවතුණා. අන්තිමේදී ගුවන් යානයේ ඉන්ධන ඉවර වේගෙන ගිහින් ගුවන් යානය අඳුරු වෙන්න පටන් ගත්තා. පෙනෙන නොපෙනෙන තරම් අඳුරු වෙන්න ගත්තාට පස්සේ ත්රස්තවාදීන් ඉවක් බවක් නැතිව එහෙට මෙහෙට වෙඩි තියන්නත්, පුපුරණ ද්රව්ය විසි කරන්නත් පටන් ගත්තා. ත්රස්තවාදීන්ට ඉලක්කය ගන්න බැහැ කියල තේරුම් ගත්තු නීර්ජා වහාම හදිසි පිටවීමේ දොරටුවක් විවෘත කළා. “එළියට යන්න, දුවන්න!!” (Get out, run!!!) කියලා නීර්ජා සද්දෙන් කෑ ගහපු හඬ එදා ගුවන් යානයේ හිටපු බොහෝ දෙනාට අදටත් අමතක වෙලා නැහැ.
හදිසි දොර ඇරපු ගමන් එළියට පැනලා ජීවිතය බේරා ගන්න නීර්ජාට හොඳටම ඉඩ තිබුණා. නමුත් ඇය තමන්ට හැකි උපරිමයෙන් වෙහෙසුණේ මගීන්ගේ ජීවිත බේරා ගන්නයි. අන්දුන් කුන්දුන් වෙලා, බයෙන් ගැහෙමින් හිටපු මගීන් හැමෝම හදිසි දොරටුව වෙතට මෙහෙයවන්නත්, දිවි ගලවා ගන්නා “ස්ලයිඩ් එක” (Evacuation Slide) දිගේ ඔවුන් සේරම ආරක්ෂිතව පහළට යවන්නත් ඇය ක්රියා කළේ පුදුමාකාර කැපවීමකින්.
තමන්ගේ ජීවිතයටත් වඩා නීර්ජා තමන් වෙත පැවරිලා තිබුණු වගකීම ඉහළින් සලකලා ක්රියා කළා. ත්රස්තවාදීන් දිගට හරහට වෙඩි තියද්දී ඇය දිගටම උත්සාහ කළේ පුළුවන් තරම් මගීන්ගේ ජීවිත බේරා ගන්නයි.
මවුපියන් හොයා ගන්න බැරුව අතරමං වුණු පුංචි ඇමරිකානු ළමුන් තුන් දෙනෙක් තුරුල් කරගෙන නීර්ජා ඔවුන්ව හදිසි දොරටුව පැත්තට අරගෙන යනවා දැකපු ත්රස්තවාදීන් ඒ පැත්තටම වෙඩි තියන්න පටන් ගත්තා. ඒත් ඒ වෙඩි වරුසාව තමන්ගේ සිරුරෙන් ආවරණය කරගෙන නීර්ජා ඇමරිකානු දරුවන් තුන් දෙනාගේම ජීවිත බේරලා දුන්නා. 23 වැනි උපන් දිනයට දවස් දෙකක් තියෙද්දී වැදුණු ඒ උණ්ඩ වරුසාවෙන් නිර්ජා භානෝගේ සිරුරේ ඉතිරි වෙලා තිබුණු අන්තිම පණ කෙන්දත් වා තලයට මුසු වුණා. ගුවන් ගමන් ක්ෂේත්රයේ ලොකුම වීරවරිය වුණු තරුණ නීර්ජාගේ ජීවිතය අකාලයේ නිමා වුණේ ඒ විදිහටයි.
එදා නීර්ජාගේ එඩිතරකම නිසා දිවි බේරා ගත්තු පුංචි දරුවෙක් අද ලෝකයේ ප්රධාන ගුවන් සමාගමක කපිතාන් කෙනෙක් විදිහට සේවය කරනවා. තමන් එදා අත්දැකපු දේවල් ඔහු අදටත් සිහිපත් කරන්නේ නීර්ජා ගැන ලොකු ගෞරවයකින්. තමන්ට ගුවන් ගමන් ක්ෂේත්රයට එක් වෙන්න බලපෑවේ වගේම හැම රාජකාරියකදීම වගකීම්, යුතුකම් නොපිරිහෙළා ඉටු කරන්න කවදත් ආදර්ශයට ගන්නේත් එදා තමන් පළමු වරට වගේම අවසන් වරටත් දැකපු නීර්ජා භානෝ නම් වීරවරිය කියන එක ඔහු නිතරම කියන දෙයක්.
ඔහුට විතරක් නෙවෙයි, නීර්ජා කියන්නේ ගුවන් ගමන් ක්ෂේත්රයට වගේම මුළු ලෝකයටම අමතක කරන්න බැරි වීරවරියක්. තමන්ගෙන් කිසිසේත්ම බලාපොරොත්තු නොවුණු යුතුකමක් සහ වගකීමක් ඉටු කරමින් ඇය තමන්ගේ ජීවිතය පවා පූජා කරලා ගුවන් මගීන්ගේ ජීවිත සිය ගණනක් බේරා දුන්නු එක ලෝකය පුරාම ගෞරවයට පාත්ර වුණා. ඇමරිකා එක්සත් ජනපදයේ ගුවන් ගමන් ආරක්ෂාව සඳහා පදනමේ වීරත්වය උදෙසා පිරිනැමෙන සම්මානයත් (Flight Safety Foundation Heroism Award 1987, United States), පකිස්තානු රජයෙන් පිදෙන “තම්ඛා ඊ ඉසානියාත්” සම්මානයත් (Tamgha-e-Insaaniyat – මිනිස් වර්ගයා වෙත දක්වන අප්රතිහත කරුණාවන්තභාවය සඳහා සම්මානය) ඇය වෙනුවෙන් පිරිනැමුණා. නීර්ජාගේ මාතෘ භූමිය වූ ඉන්දියාවේ රජය ඇයට පුරවැසියෙකු උදෙසා වීරත්වයට පිදෙන ඉහළම සම්මානය වන “අශෝක් චක්ර සම්මානය” පිරිනමමින් ඉහළතම රාජ්ය ගෞරවය ලබා දුන්නා. මේ සම්මානය ලබා ගත් පළමු කාන්තාව වගේම ලාබාලතම පුද්ගලයා විදිහටත් ඇය ඉතිහාස ගත වුණා.
“ඇය විපතේ උන් ගුවන් යානයේ මගීන් වෙත දැක්වූ අසීමිත ලෙන්ගතුභාවය මනුෂ්යත්වයේ උසස්තම ගුණාංගයන්ට සදාකාලික උපහාරයක් වනු ඇත.” – අශෝක් චක්ර සම්මානය
Her loyalties to the passengers of the aircraft in distress will forever be a lasting tribute to the finest qualities of the human spirit. – Ashok Chakra citation
පසු කාලීනව තවත් සම්මාන විශාල ගණනක් නීර්ජා වෙනුවෙන් පිරිනැමුණා. ඇයගේ රූපය සහිත තැපැල් මුද්දරයක් පවා 2004 දී නිකුත් කෙරුණා. ඉන්දියාව ගුවන් ගමන් ක්ෂේත්රයට අවතීර්ණ වී වසර 100ක් සපිරුණු 2010 වර්ෂයේ නව දිල්ලි නුවර පැවති උත්සවය ආරම්භ කරමින් ඇය වෙනුවෙන් විශේෂ උපහාරයක් ලබා දෙන්නත් ඉන්දීය සිවිල් ගුවන් ගමන් අමාත්යාංශය පියවර ගත්තා. නීර්ජාගේ වීර ක්රියාව 2016 අවුරුද්දේදී ඇයගේ නමින්ම චිත්රපටයකට පවා නැගුණා. සෝනම් කපූර් නීර්ජාගේ චරිතය නිරූපණය කරන ඒ චිත්රපටය නරඹලා මේ කතාව ගැන වඩාත් හොඳින් දැන ගන්න කියලාත් අපි ඔබට ආරාධනා කරනවා.
මේ උපහාර, මතක සටහන් අතරින් අපි මතක තියා ගන්න අවශ්ය වැදගත් දෙයක් තියෙනවා. නීර්ජා කියන තරුණිය කළ වීර ක්රියාවේ විශේෂත්වය වුණේ ඇය කිසිසේත් වීර ක්රියා කරන්න සුදුසු තත්වයක නොසිටීමයි. ඇය එදා ඒ දේ නොකළා නම් අද 1986 සැප්තැම්බර් 5 කියන්නේ ලෝක ගුවන් ගමන් ක්ෂේත්රයටම මූසල දවසක් වෙන්න ඉඩ තිබුණා. නමුත් නීර්ජා බානෝ එය සමස්ත ගුවන් ගමන් ක්ෂේත්රයට ආඩම්බර විය හැකි මාසයක් බවට පත් කළේ තනිවමයි.
අපිටත් ලෝකයට වැඩදායක දෙයක් කරන්න සමහරවිට ඉදිරි කාලයේ අවස්ථාවක් එළඹේවි. එදාට තමන්ගේ වගකීම ඉටු කරන්න ඔබත් මතක තියා ගන්න. අද ඇයගේ කතාව කියන්නට නීර්ජා ජීවත්ව නොහිටියත් ඇයගේ අභීත ක්රියාව ලෝකයෙන් ඉල්ලා සිටින්නේ එසේ සිතන ඇය වැනි කිහිප දෙනෙක් හරි බිහි කරන්න කියලයි.
කවරයේ පින්තුරය. රූපය : indiatimes.in


සාම්ප්රදායික ධනවාදී සමාජ සබඳතා අවසන් වී ඒ වෙනුවට, පශ්චාත්-කාර්මික,පශ්චාත්-වෘත්තීය සමිති,පශ්චාත්-පීතෘමූලික,වසඟකාරී, චූල ආඛ්යානයන්ගෙන් පිරී ගිය, අවිඥානයෙන් පාලනය වන යුගයකට අපි අවතීර්ණ වී ඇත්තෙමු. මේ හේතුව නිසා, අන්තර්ජාලය මත මුදාහැර ඇති නව මාධ්ය විසින් ලින්චියානු නව අධිකාරි රටාවක් යෝජනා කර ඇත. හිට්ලර්ට අතීතයේ කිසිවෙකු උපන්දින තෑගි තැපැල් කළේ නැති වුවත්, සමකාලීන උගත් නරුමයාට තම බිරිඳට නිල් වෙන්නට පහරදෙන විපරිතයෙකුගේ පොතකට පෙරවදනක් ලිවීමට හැකි ය. දේශපාලකයන්ගේ ජීවිතයේ අඳුරු පැත්ත වාචාලයන් සේ දොඩන්නට කැමති අය, විශ්ව විද්යාලවල ගුරුවරුන්ගේ අඳුරු පැත්ත ගැන නිහඬය. තවත් සමහරුන්ට අනුව, අඳුරු පැත්තක් නැති මිනිසුන් භයානක මිනිසුන්ය.
ගෝලීය ධනවාදී නිෂ්පාදන රාමුව තුළ සමාජ ජාලා වෙබ් අඩවි (මුහුණු පොත, වට්ස්ඇප්…) චීනයේ නීතියෙන් තහනම්ය. නිෂ්පාදනය සිදුවන තැන ‘වාචාල නොනිදහස’ නිදහසක් වන අතර ප්රතිනිෂ්පාදනය සිදුවන තැන ‘නිදහස’ අර්ථාන්විත වී ඇත. නිෂ්පාදනයට බලහත්කාරය අවශ්ය අතර [කොමියුනිස්ට් පක්ෂය] ප්රතිනිෂ්පාදනය කරන අඩවි වලදී කැමැත්ත මඟින් ලෝකය පාලනය කරයි.
චීනයේ දී රාජ්යය විසින් මිනිසුන් පාලනය කරන අතර අනෙක් රටවල් වලදී මිනිස්සුන්ට ඔවුන්වම පාලනය කරන්නට ඉඩදී ඇත. එනම්, තමාගේ ස්වාමියා තමන් බවට පත්වීමයි. මේ නව තත්ත්වය තුළ, පාලන තන්ත්රය පිළිබඳව ජනතාවට දොස් තැබිය නොහැකිය. මන්ද පාලකයා යනු, ස්වකීය කැමැත්ත නිසාය.
නිෂ්පාදනයට අදාළ නැති මෙම ප්රතිනිෂ්පාදන කඳවුර තුළදී යථාර්ථයට එසේ පැවතීමට ‘මුලාවන්’ (Illusion) අවශ්ය බව සෑම දෙනාම පිළිගනිති. එය, ඉතිහාසයේ ‘යථ’ ඉවත් කිරීම නොව,යථෙන් පලා යන අයට වචන හරහා සමාජ යථාර්ථය පලායෑම්වාදයක් ලෙස ප්රති-ඉදිරිපත් කිරීමකි.
‘දෘෂ්ටිවාදය’ (Ideology) ඕපපාතිකව පහළ වන්නක් ලෙසින් ප්රතිනිෂ්පාදන සමාජ සබඳතා තුළදී පෙනීයාම අහම්බයක් නොවේ. ලුවී පාස්චර්ට පෙර මිනිසුන් ස්වයංජනනය පිළිගත් පරිදි, අප වෙතට අහසින් වැටෙන අදහස් වන මූලයන් ඕපපාතික බව මිනිසුන් අදහති. ගැටලුව වන්නේ , අප මුහුණ දෙන සැබෑ අනුභූති-උත්තර සම්බන්ධයකට පිටින් හෝ ආත්මයෙන් ස්වායත්තව සිතීම නොවේ. ගැටලුව වන්නේ,ආත්මය තුළම සැබෑව සූත්රගත කිරීමයි.
පශ්චාත්- කාර්මික සමාජයක් තුළ සමාජ- ආර්ථික ගැටලු මත පදනම් වන දේශපාලන පක්ෂ වියැකෙමින් ඒ වෙනුවට, ‘දෘෂ්ටිවාදයන්’ දේශනා කරන සමාජ කණ්ඩායම් ජනප්රිය වෙමින් පවතී. මෝටර් රථයක වහලක් මත සංසර්ගයේ යෙදීම ඔවුහු විප්ලවයක් ලෙස අදහති.
අප මෙතෙක් වේලා අතිරේක කරුණු ඉදිරිපත් කරන ලද්දේ, දේශපාලනය ජනප්රියවාදයට ගමන් කළ ඓතිහාසික සන්දර්භය සලකුණු කිරීමටය. දෘෂ්ටියක් ලෙස ගත් විට, ජනප්රියවාදය පශ්චාත්-දෘෂ්ටිවාදීය. එමගින්, පන්ති සතුරා නම් නිර්නාමික ජනයාට මුහුණු පොතක් හරහා නමක් ආදේශ කරයි. ඉදිරිපස දොරටුව අසල සිට ජනප්රිය වාදීන් පන්ති සමාදානය සාකච්ඡා කරන අතර පිටුපස දොරටුව අසල සිට ජාතියේ හෝ රටේ හෝ සංස්කෘතික උරුමයේ සතුරා විද්යාමාන කරයි. රන්ජන් රාමනායක වීරයකු වන්නේ මිනිසුන් නොදන්නා රහසිගත ජීවිතයත් ගතකරන පාවාදෙන්නෙකු වූ මොහාන් හෙට්ටිආරච්චි නිසාය.[“ අපගේ සංකේත ජීවිතය පවා නොදුන්නේ නම් අද සමාජයේ උත්කර්ෂවත් මේ අය බිහි වන්නේ නැත”. ] වෙනදා කම්කරුවා සූරා කා පොහොසත් මිනිසුන් බිහි වූ පරිදි අද අන් අයගේ දවසේ සංකේත වටිනාකම් සුරා කා සංඥාමය වටිනාකම් (sign values) අධිනිශ්චය වී ඇත. සංවිධානයක් හදන්නට වෙර දැමූ ශ්රමයේ ලාභය තනි පුද්ගලයන්ගේ පුද්ගලික දේපලක් වී ඇත. සමාජයක් ලෙස මිනිසුන් හුරේ දුන්නේද මේ පුද්ගලයන් නිසා නව-සහරාන්වාදීන් බිහිවීම ද අමුත්තක් නොවේ .
ජනප්රියවාදයේ අක්ෂර වින්යාසය දෘෂ්ටිවාදය නම් (සමාජ පසමිතුරුභාවයන් මකා දමා සුසංවාදයක් ගොඩනැංවීමට සාදන කතන්දරය= දෘෂ්ටිවාදය. මෙය දැන් නරක මිනිස්සුන්ගෙන් රට ගලවා ගන්නා යහපත් මිනිසුන්ගේ කතන්දරයක් ලෙසින් ද සළකා බැලිය හැකිය. පුද්ගලයෙකු තමන් ගැන සිතන පරිකල්පනාත්මක අදහස්වලින් තම අන්න්යතාවය සකස් වන්නේ නම් ජෝන් ලෙනන්ව මරා දැමූ චැප්මන් සයිකෝසිකයෙකු නොව දෙවියෙකි) අප එම දෘෂ්ටිවාදය ජනප්රියවාදී ජාලගත වීම් හරහා සංවිධානය වන අයුරු න්යායිකව පැහැදිලි කළ යුතුය. සමාජ පසමිතුරුභාවයන් විසින් සමාජ බලවේගයන් නිෂ්පාදනය කිරීමේදී, පන්ති දේශපාලනයට සහ පන්ති නායකයන්ට වෙනස්ව ‘දෘෂ්ටිවාදය’ විසින් සමාජය වෙනස් ආකාරයකට සංවිධානය කරයි. දෘෂ්ටිවාදය විශ්ලේෂණය කිරීමට අපි උත්සාහ නොකරන්නේ නම්, අප අන්ධ වීම වැළැක්වීම නොහැකිය. අප මෙතෙක් කතා කළ කරුණු සාරාංශගත කරන්නේ නම්, පන්ති දේශපාලනය තුළ අප විවාද කරනු ලැබුවේ පන්තිමය බලහත්කාරය යි.
මිනිසුන් පාලනය කිරීමේදී, ‘කැමැත්ත’ දේශපාලන සාධකයක් ලෙසින් විග්රහ කිරීම පටන් ගන්නේ ග්රාම්ස්චි කතිකාවෙනි.
නමුත් ග්රාම්ස්චිගේ න්යායික සීමාව වූයේ, මෙම කැමැත්ත නිෂ්පාදනය වන ආකාරය ගැන ඔහුට තිබූ වැරදි වැටහීමයි. එය නිවැරදි කිරීමට, අපට ලුවී අල්තූසර්ගේ ‘පොළා පැනීම’ (Interpellation) නම් සංකල්පගත කිරීම අවශ්ය ය.
පන්ති දේශපාලනයට සහමුලින්ම වෙනස්ව, (වෘත්තීය විඥාණය-පන්ති විඥානය දක්වා තල්ලු කිරීම) පොළා පැනීමේ ක්රියාවලිය මගින් ජනප්රිය දේශපාලනය පන්තිවාදය සමතික්රමණය කරයි.එය සිදු කරන්නේ, සියලු පන්තීන්ට පොදු වූ දෘෂ්ටිවාදී අන්තර්ගතයක් නිර්මාණය කිරීමෙනි. උදා:-ඔබ සිංහල-බෞද්ධයෙක් නම් එය දෙමළා නිසා විනාශ වීමට නියමිතයි. අප කියන දෙයට සවන් දෙන්න! එවිට, එම දෘෂ්ටිවාදී ආමන්ත්රණය කරන්නා දෙස මිනිසුන් හැරී බලති.
”එවිට චන්න ජයසුමන වැනි වෛද්යවරයෙක්, නාලක ගොඩහේවා වැනි ඉංජිනේරුවෙක්, බිම්සරා සේනාරත්න වැනි ස්ත්රීවාදිනියක්, ඉරාජ් වැනි ගායකයෙක්…. හැරී බලයි.”
එනම්, අල්තූෂර්ට අනුව දෘෂ්ටිවාදය විසින් පුද්ගලයන්ව ආත්මයන් බවට පොළා පන්නවයි (Transform individuals into subjects).ඉහත පුද්ගලයන් බූර්ෂුවා පුද්ගලයන් නිසා ඔවුන් තමන්ව වටහා ගන්නේ යමක් කමක් හිමි නැතහොත් යම් අන්තර්ගතයක්,සාරයක් සහිත පුද්ගලයන් ලෙසිනි. දෙමළා හෝ තම්බියා නිසා වෙහෙස මහන්සි වී (ඉගෙන ගෙන) ලබාගත් තම අනන්යතාවය හිස් වීමට නියමිතය.
නමුත්, මාක්ස්වාදයේ ආමන්ත්රණය මීට පරස්පරය. ඊට අනුව, ධනවාදය තුළ අනන්යතාවය යනු ද ව්යාජයකි. ‘ආත්මය’ යනු, හිස් බවක් යන්න ධනවාදයේ මිනිස් උරුමයයි. ඒ අනුව, දෘෂ්ටිවාදී ආමන්ත්රණය විසින් යම් ක්රියාවක් කරයි. එය නම්, ඇත්තටම හිස් මිනිසුන්ට යම් සංකේත ප්රබන්ධයක් ආදේශ කර ඇමතීමයි. එමගින්, ඔවුන්ගේ හිස්කම නැති වී නමක් (Name- සිංහල- බෞද්ධයා, මම දුටුගැමුණු, රණවිරුවා, දේශප්රේමියා යන නම් ආදේශ වේ. මෙම ”නම්”-Names- ඉතිහාස නිෂ්පාදනයක් නොව සමකාලීන නිර්මාණයන්ය. එය, අප එසේ යැයි පසුව සිතීමකි.) ආදේශ වෙයි. පහළ කුලයක පුද්ගලයෙක් යම් සමාජ තත්ත්වයක් අධ්යාපනය හෝ වෙනත් ක්රියාකාරකමක් හරහා ලබාගත් විට, (මන්ත්රී, කලාකරුවා, විශ්ව විද්යාල ගුරුවරයා, අගමැති, ජනාධිපති….) ඉන් විකසිත වෙයි. සමාජයේ සමාජ ඉල්ලීම් ඒකරාශී කිරීමේදී ජනප්රියවාදය කරන්නේ, ඉහත ආකාරයේ දෘෂ්ටිවාදී ප්රබන්ධ හරහා පන්තිහරණය වූ මාධ්ය මඟින් නිර්මිත ජනතාව ඇමතීමයි. එවිට, ඔවුන් තම තමන්ගේ ව්යුහ වලින් එළියට පොළා පනියි.
පොළා පැනීම සාධාරණ සංකල්පයක් ලෙස ගත් විට, සමාජයේ පවතින විෂම පන්ති, කුල, ගෝත්ර ,කණ්ඩායම් ජාලගත කිරීමේ පොදු ආඛ්යානයක් (දෘෂ්ටිවාදයක්- ඔබගේ වටිනා අනාගතය විනාශ කරන තම්බියා අතුරුදහන් කර ඔබගේ අනාගතයට වටිනාකමක් ලබාදීමට අප සමඟ එකතු වන්න! දීප්ති විසින් කොළඹ සම්මන්ත්රණවල අමතන අවංක මිනිසුන්ගේ යටිබඩ නිරාවරණය කිරීම වළක්වා, ඔබට ද ඉන් සිදුවිය හැකි හානිය නැති කරන්නට අපේම දේශන අහන්න! මෙම දේශන ශාලා තුල එකිනෙකා පිට කසා ගන්නවා සහ එකිනෙකාගේ නම් උපුටා දැක්වීමට අමතරව වෙනත් දෙයක් සිදු නොකරන්නේ, අප සියලු දෙනා දීප්තිට එරෙහිව එක්සත් නිසාය. කරුණාකර අපට පමණක් සවන් දෙන්න!) නිපදවීම ජනප්රියවාදී ජාලගත කිරීමවල විශේෂ ලක්ෂණයයි. ජනප්රියවාදයේ ඊළඟ කතිකාමය උපාය වන්නේ, මුළුමහත් සමාජයේ පසමිතුරුතා කණ්ඩායම් දෙකක් බවට ඌණනය කිරීමයි. එකක්, පවතින තහවුරු වූ මහා සම්මතයයි. අනෙක වන්නේ, ඊට විරුද්ධ ජනතාවගේ රැඩිකල් ආධ්යාත්මයයි. ජාලගත කරන්නේ මෙම දෙවැනි තර්කය හරහා ය. එනම්, UNP පරගැතියන්ට එරෙහි සිංහල ජනයා නැතහොත් දීප්තිගේ අශ්ලීල හෙළිදරව් කිරීමට එරෙහි අහිංසක මධ්යම පන්තික චින්තකයා හෝ චින්තිකාවයි.මෙහිදී එක පැත්තක්, සාමාන්ය දැනීම වන අතර අනෙක, පොදු ජනයාගේ අභිලාෂ නිරූපණය කරන්නකි. මින් එක කඳවුරක් අනෙකට පසමිතුරුව පිහිටුවන අතර ඒ සඳහා ප්රජාතන්ත්රවාදී සංස්ථාවන් ගණිකා සේවයේ යොදවයි. එක පැත්තකින්,ජිජැක්ට ශිගැක් කියන අලුත් නමක් පවා මෙමගින් ආදේශ වෙයි. ඒ ජනප්රිය අනන්යතාවයන්ගේ හැටිය. ඒවා රැඩිකල් ය.
පාර්ලිමේන්තු ප්රජාතන්ත්රවාදයේ සහ ඇකඩමික් සම්ප්රදායේ පිළිගත් ආකෘතීන් අභිභවනය කිරීමට ජනප්රියවාදයට හැකි වන්නේ, එමඟින්ද යම් හිස් බවකට අමතන නිසාය. නමුත්, අපට මෙහිදී නව අභියෝග කිහිපයක් සම්මුඛ වෙයි. ලුවී අල්තුසර් සහ අර්නෙස්ටෝ ලැක්ලෝ විසින් දෘෂ්ටිවාදයට හැරී බැලීම සහ ආමන්ත්රණයේ ආධිපත්යයට මිනිසා යටත් වීම අප හිතන තරම් සරල ද? සෑම දෙනාම මිනිසාට ඇමතුවාට, මිනිසා නැවත හැරී බලන්නේ යම් යම් සුවිශේෂ හඬවල් දෙසට පමණි. ඇමතීම යන ක්රියාව කටහඬ පමණක් ද? එයට ක්රිස්තියානි මූලාශ්රයක් තිබේද? නැවත හැරී බලන්නේ යම් වරදක් කළ අය පමණද? මේ ප්රශ්නවලට පිළිතුරු දීම පහසු නැත.
ගැටලුව අප විසඳීමට උත්සාහ කරන්නේ නම්, අප අල්තුෂර් කතා කරන (අමතන) ”මහා අනෙකා” (Big subject) තැනින් ”ජනප්රියවාදී නායකයා” වෙතට නිරීක්ෂණය මාරු කළ යුතුය. මිනිසුන්ගේ ආත්මමූලිකත්වයට අදාළ වන සේ ඇමතිය හැකි නායකයා කවුද? දීප්තිට එරෙහිව, කොළඹ පවතින සම්මන්ත්රණවලදී ප්රභාගේ නම දහ වරක් කියන පුද්ගලයා, දීප්තිගේ නම එක වරක් හෝ නොකියන්නේ මන්ද? මෙය තමන්ගේ ඊනියා පිරිමිකමට පවා නින්දාවක් වුවත්, ඔවුන් එය යළි යළිත් කරන්නේ මන්ද?
නායකයන්ගේ ක්රියාකාරීත්වය පැහැදිලි කිරීමට ව්යුහවාදී ප්රවේශය පමණක් සෑහෙන බව ලැක්ලෝ ප්රකාශ කරයි. එනම්, නායකත්වය යනු, කතිකාමය නිෂ්පාදනයකි. තත්ත්වය සත්ය නම්, සුමිත් චාමින්ද ලියා සහ කතා කර ඇති වචන සහ ලිවීම් ප්රමාණය අනුව, දකුණු ආසියාවේ ප්රබලම නායකයා විය යුත්තේ ඔහුය. නමුත් තත්වය එසේ නොවේ. පුවත්පත්වල පිටු පිරවීමට මෙකල සිහිකටයුතු මිනිසුන් අකමැති නිසා ඒ තැන චමින්දට ලැබී ඇත. ‘දේශපාලන ක්රියාව’ යනු, කතා කිරීම හෝ ලිවීම පමණක් නොවේ. මිනිසුන් නායකයන්ගේ මුහුණ දෙස ද බලයි.
2005 වර්ෂයේ ජනාධිපතිවරණයෙදි කථිකයන් පුහුණු කිරීම පිළිබඳව අරලියගහ මැදුරේ පැවති වැඩමුළුවේදී අනුර කුමාර දිසානායක සහෝදරයා දේශනයක් පැවැත්වීය. එහිදී ඔහු මෙසේ කීවේය. “බලන්න මහින්දගේ මුහුණ දිහා, අර ප්රතාපවත් උඩු (බුරුසු) රැවුල දිහා. මේක අපේ රජවරුන්ගේ උරුමය. ගම්වලට ගිහින් රැවුල ගැන විතරක් කතා කරත් ඇති දිනන්න!” නායකයා යනු, දෘෂ්ටිවාදී ඇමතුම නිසා හිස්වන, පොළා පනින ආත්මයට ‘නමක්’ දෙන, ඒ ගැන කතා කරන, එම නම සංසරණය කරන පුද්ගලයා ය. 89 යුගයේදී, ඝාතකයා වූ සොල්දාදුවාව දෙදහ දශකය වනවිට, රණවිරුවා බවට භෞතීෂ්ම කළේ ද ජවිපෙ නායකයන් ය.
පොළා පැනීම පිළිබඳව පැවති ඌනිතවාදයන් ඉවත් කරගත් විට, ජනප්රිය නායකයෙකු විසින් ලබාදෙන නාමකරණය තුළ සමාජය අලුතින් සංස්කරණය වන ආකාරය අපට වැටහෙයි. පොළා පැනීම සිදු වූවාට පසු හැරී බැලීම පිළිබඳ ක්රිස්තියානි අදහස ද අපි විසංයෝජනය කළෙමු. ඒ අනුව, නැවත හැරී බලන්නේ ‘නරක ආත්මයන්’ (මිනීමරුවන්) නොව රටට ආදරය කරන රණවිරුවන්ය. මිනිසුන්ට නායකයෙක් ‘නම්’ දුන් විට, ඔවුන් නැවත හැරී බලන්නේ නමෙහි ඇති සම්භාෂණීය අන්තර්ගතය නිසා නොව, මෙමගින් යෝජනා කරන හැඟීම්බරභාවය, අශ්ලීලත්වය, අහේතුක බව, ප්රමෝදය, ආවේදන යනාදී ලුබ්ධිමය සංඝටක නිසාය. වේදිකාවක් මත දී හැඟීම්වලින් තොර සංකල්පීයතාවයන් මඟින් පමණක් නායකයින් විසංයෝජනය කිරීමට නොහැකිය. වේදිකාව මත තර්කයෙන් නායකයන් අතාර්කික කිරීම හුදු ෆැන්ටසියක් පමණි. අප නායකයන් සමඟ බැඳෙන්නේ සවිඥානකව ද? අපි ඊළඟට ඒ ගැන සාකච්ඡා කරමු.
Party Team-


YS600 යනු SMT PCB එකලස් කිරීම සඳහා වන අර්ධ ස්වයංක්රීය පෑස්සුම් මුද්රණ යන්ත්රය වේ තාක්ෂණික පරාමිතීන්: මෙම මුද්රණ යන්ත්රය SMT නිෂ්පාදන මාර්ගවල භාවිතා කළ හැක, PCB ලෝඩරය, smt වාහකය, පික් සහ ස්ථාන යන්ත්රය, PCBA නිෂ්පාදනය සඳහා එකලස් කිරීමේ රේඛා ගොඩ නැගීම සඳහා රිෆ්ලෝ අවන්.
NeoDen YS350 අර්ධ ස්වයංක්රීය සොල්ඩර් මුද්රණ යන්ත්රය තල ආසන පරිවර්තනය, මුද්රණය සහ ඉහළ නිරවද්යතාවයක් ධාවනය කිරීමට නිරවද්ය මාර්ගෝපදේශ දුම්රිය සහ ආනයන මෝටරය භාවිතා කරයි.
PCB වෑල්ඩින් සඳහා NeoDen IN12 reflow අවන් සැහැල්ලු, කුඩාකරණය, වෘත්තීය කාර්මික සැලසුම්, නම්යශීලී යෙදුම් අඩවිය, වඩාත් පරිශීලක-හිතකාමී.
NeoDen4 තෝරා ගැනීම සහ ස්ථානගත කිරීම ඩෙස්ක්ටොප් යන්ත්රය ස්වාධීන පර්යේෂණ සහ මාර්ගගත ද්විත්ව රේල් පීලි සංවර්ධනය කිරීම:
A. සවි කිරීමේදී පුවරු අඛණ්ඩව ස්වයංක්රීයව පෝෂණය කිරීම.
B. ඕනෑම ස්ථානයක පෝෂණ ස්ථානය සකසන්න සවිකරන මාර්ගය කෙටි කරන්න.
C. මාර්ක් පොයින්ට් නැවත ස්ථානගත කළ තාක්ෂණය, පහසුවෙන් උඩින් ඇති පුවරු සවි කළ හැකි SMT කර්මාන්තයේ ප්රමුඛ තාක්ෂණය අප සතුව ඇත.
NeoDen4 අධිවේගී ඩෙස්ක්ටොප් පික් සහ ස්ථාන යන්ත්රය ඉහළ නිරවද්යතාවය, ඉහළ ධාරිතාව, ස්ථාවර ක්රියාකාරිත්වය සහ අඩු පිරිවැය යන සියලු ඉල්ලීම් සපුරාලීමට හොඳම තේරීම වේ.
Pick and place machine යනු සම්පූර්ණයෙන්ම ස්වාධීන බුද්ධිමය දේපල සහිත NeoDen Tech හි ස්වාධීන නිෂ්පාදනයකි.
ස්වයංක්රීය PCB සඟරා බෑම සඳහා සම්මත අලෙවිසැලක් ඇත, වෙනත් උපකරණ සමඟ පහසුවෙන් සම්බන්ධ වේ.
NeoDen ND772R BGA නැවත වැඩ කිරීමේ ස්ථානය
පාලන පද්ධතිය: ස්වයංක්රීය තාපන පාලන පද්ධතිය V2 (මෘදුකාංග ප්රකාශන හිමිකම)
සංදර්ශක පද්ධතිය: 15″ SD කාර්මික සංදර්ශකය (720P ඉදිරිපස තිරය)
ND55T තරංග පෑස්සුම් යන්ත්රය තනි පුද්ගල නොබැඳි මෙහෙයුම් ක්රියාකාරී මාදිලිය,
ෆ්ලක්ස් ආලේපනය: තෝරාගත් ඉසින,
ටින් උදුන ස්ථාවර PCB චලනය චලනය වන ආකාරය,
පාලන කාඩ්පත + ක්රමලේඛක ක්රමය.
NeoDen ND800 ඔන්ලයින් AOI යන්ත්රය
පරීක්ෂණ පද්ධති යෙදුම: ස්ටෙන්සිල් මුද්රණයෙන් පසුව, පෙර/පසු ප්රතිප්රවාහ උඳුන, පෙර/පසු තරංග පෑස්සුම්, FPC ආදිය.
අතින් ක්රමලේඛනය, ස්වයංක්රීය ක්රමලේඛනය, CAD දත්ත ආයාත කිරීම.
NeoDen FP2636 SMT පේස්ට් මුද්රණ යන්ත්ර සඳහා තනි පාර්ශ්වික මෙන්ම ද්විත්ව ඒක පාර්ශවීය PCB සහ එක් එක් නියාමන හසුරුව සඳහා අකුරු සලකුණ, වඩා හොඳ සහ ක්රියා කිරීමට පහසු වේ.
NeoDen YS1200 අර්ධ ස්වයංක්රීය ස්ටෙන්සිල් මුද්රණ යන්ත්රය තල ආසන පරිවර්තනය, මුද්රණය සහ ඉහළ නිරවද්යතාවයක් ධාවනය කිරීමට නිරවද්ය මාර්ගෝපදේශ දුම්රිය සහ ආනයන මෝටරය භාවිතා කරයි.
NeoDen PCB SMT Feeder SMT යන්ත්රය මත සංරචක තැබීමේදී භාවිතය සඳහා සංරචක සැපයීමට අදාළ වේ.


එම ශෝකාන්තය ඇතුළත් කවි කොළ සහ කැසට් පට රටපුරා බෙදා හැරුණේ මීට වසර 33 කට පෙර එනම් 1984 අප්රේල් 5 වැනි දා රටක් කම්පාවට පත්කළ මහා ඛේදවාචකයක් වූ මතුගම සමන්කුමාර ඝාතන සිද්ධියේදී ය.
අලුත් අවුරුද්දට පාසල් නිවාඩු දෙන දිනය වූයේ අප්රේල් 8 වැනිදායි. 14 හැවිරිදි සමන් කුමාර සිසුවා එදින උදේ පාසල් යන අතරතුර යම් කිසි පුද්ගලයකුගේ පැහැරගැනීමට ලක්විය. දින තුනකට පසුව සමන් කුමාරගේ මළ සිරුර මතුගම බෝපිටිය රබර් වතුයායේ කඳු මුදුනේ තිබී සොයා ගැනිණි.
මතුගම ධනවත් ව්යාපාරිකයකු ලෙස ප්රසිද්ධියට පත්ව සිටියේ තිලක නයන ස්ටෝර්ස් වෙළඳසල හිමි තිලකරත්න මහතාය. පිරිමි දරුවන් තිදෙනකු සහ දියණියන් දෙදෙනකුගෙන් සමන්විත එම පවුලේ බාල පුතා වූයේ සමන් කුමාරය.
1984 වර්ෂයේ දී මතුගම මධ්ය මහා විදුහලේ අධ්යාපනය හැදෑරු සමන් කුමාර අද ජීවත්ව සිටියා නම් වයස අවුරුදු 40ක පුද්ගලයෙකි. මවුපියන්ට පවුලට යෝධ ශක්තියක් වීමට සිටි දරුවෙකි.
එහෙත් අකාලයේ මේ දරුවාගේ ජීවිතය මිලිනව ගියේ මුදලට, ධනයට, කෑදර මනුෂ්ය වෙස්ගත් අමනුෂ්ය ම්ලේච්ඡ මිනිසකුගේ ක්රියා කලාපය නිසාය.
සමන්ගේ පියාගේ ව්යාපාරික ස්ථානය මතුගම නගරයේ පිහිටා තිබිණි. පියා මෙන් ම වැඩිමල් දරුවෝ ව්යාපාරික කටයුතුවල නිරත වූ අය වෙති. එම පවුලේ වැඩිමහල් පුතුගේ හිතවත් තරුණයෙක් විය.
ඔහු නමින් ධර්මසිරිය. ධර්මසිරි එම පවුලේ තවත් දරුවකු තරමට පවුලට සමීපව සිටි අයෙකි. මතුගම නගරයට ආසන්නයේ කුඩා වෙළඳසැලක් පවත්වාගෙන ගිය ධර්මසිරි ඊට අවශ්ය බඩු බාහිරාදිය ලබාගත්තේ් තිලකරත්න මුදලාලිගෙනි.
එම පවුලට සමීපව සිටි ධර්මසිරි ගේ යටි සිත තුළ කුරිරු අදහස් පවතින බව එම පවුලේ කිසිවකුත් දැන සිටියේ නැත. කුමන හෝ හේතුවක් මත සමන් කුමාරව පැහැරගෙන ගොස් කප්පම් මුදලක් ලබා ගැනීමට ධර්මසිරි යටි සිතින් සැළසුම් කළේ කිලකරත්න නිවසෙන් ලැබෙන ආහාර පාන සහ වෙනත් උවමනා එපාකම් භුක්ති විඳිමින්ය.
සමන් කුමාර තම ගොදුරට හසුකර ගැනීමට හේ කළ සැළසුම ක්රියාත්මක කරන දිනය ක්රමයෙන් ළඟා වෙමින් තිබිණි. ඔහු ඒ සඳහා යොදා ගත්තේ පාසල් නිවාඩු දෙන දවසයි.
එදින ඔහු තිලකරත්න නිවසට ගොස් පා පැදිය ඉල්ලා ගත්තේ ය. අනතුරුව ඔහු සමන් කුමාර පාසල් යාමට නිවසින් එළියට බසින තෙක් ඉවසිලි නැතිව බලා සිටියා විය හැකිය.
තමාගේ ජීවිතයට එදින මහා අනතුරක්වේ යැයි සිහිනෙකුදු නොසිතූ සමන් කුමාර පාසල් යන්නට නිවසින් පිටවිය. එසේ යන අතරතුර සමන් කුමාරගේ මාරයා වූ ධර්මසිරි ඔහු වෙත ළඟාවිය.
ධර්මසිරි බොරුවක් පවසා සමන් කුමාර බයිසිකලයට නංවාගෙන තිබිණි. පොලීිසිය පවසන්නේ සැකකරු ගැන සැකයක් නොසිතූ සමන් තම නිවසේ පා පැදියත් ධර්මසිරි අත තිබූ නිසා ඔහු කියූ දේ විශ්වාස කර පිටත්ව යන්නට ඇති බවයි.
ධර්මසිරිගේ අපරාධ සැළසුමට සහාය වූ අනෙක් පුද්ගලයා කලවාන ප්රදේශයේ ඔහුගේ ම මිත්රයෙකි. සමන් කුමාර රැගෙන එන තෙක් ඔහු මඟ බලා සිට ඇත.
බෝපිටිය කඳු මුදුනට ගිය විට දුර ඈත පළාත් කඳු වැටි මුහුද දැක ගැනීමට ලැබෙයි.
ඔවුන් සමන් කුමාරට එවැනි දේ පෙන්වීමට යැයි බොරු කියා රැගෙන යන්නට ඇති බව පොලිසියේ විශ්වාසයයි.
කෙසේ හෝ සමන් කුමාර රැගෙන එතැනට ගිය ඔවුන් ගේ හැසිරීම පිළිබඳව සැක කළ මේ අහිංසක දරුවා ඔවුන්ගෙන් බේරී පලා යාමට උත්සාහ කර ඇත.
එහෙත් තරුණයන් දෙදෙනකු සමඟ සටන් කර එතැනින් පලා යාමට මෙවැනි දරුවකුට හැකියාවක් නැත. සමන්ගේ අත් පා ගැටගැසූ ධර්මසිරි සහ සෙසු තරුණයා සමන් කුමාරගේ මේස් ගලවා කටේ ඔබා තිබිණි.
අනතුරුව මිතුරා එහි නවතා මතුගමට පැමිණ ඇති වීරසිරි ඔහුගේ අත් අකුරින් සමන් කුමාර පැහැර ගත් බවත් රුපියල් ලක්ෂ එකහමාරක් දුන්නොත් ඔහු නිදහස් කරන බවට ලිපියක් ලියා තිලකරත්න මහතාගේ ව්යාපාරික ස්ථානයට යවා තිබේ.
එම ලිපිය දුටු තිලකරත්න මහතා එය විහිළුවක් යැයි සිතා කොයිදේටත් පුතා පාසලට පැමිණියේ දැයි සොයා බැලීය.
ඒ වන විට වෙලාව දහවල් 12.30 ට පමණ විය. සමන් කුමාර පාසලට පැමිණ තිබුණේ නැත. තිලකරත්න මහතාත්, හිතවතුන්, පවුලේ උදවිය, ගම්වාසීන් සියලු දෙනාම එක්ව සමන් කුමාර සෙවීමට පටන් ගත්හ. ඒ අතර ධර්මසිරි ද පැමිණ සමන් කුමාර සෙවීමේ කටයුතුවල නිරත විය.
පස්වරුවේ යළිත් දුරකතන ඇමතුමක් මගින් කප්පම් මුදල් ඉල්ලා . පොලීිසියට කිවහොත් දරුවා මරණ බවට ද තර්ජනය කර තිබිණි.
දවසක් දෙකක් ගතවිය. එහෙත් දරුවා පිළිබඳ තොරතුරක් නොවීය. සමන් කුමාර පැහැර ගත් ධර්මසිරි රැවුල වවාගෙන සිටි අයෙකි. එහෙත් සමන් පැහැරගත් දින දහවල් ඔහු රැවුල සම්පූර්ණයෙන් ම කපා දමා ඔහුගේ පෙනුම ද වෙනස් කර ඇත.
තිලකරත්න මහතා ඍජුවම පවසා සිටියේ තම පුතා පැහැරගෙන යන්නට ඇත්තේ තම පවුලට හිතවත් අයකු විසින් බවය. ඊට හේතුව සමන් කුමාර පවුලේ හෝ පවුලට හිතවත් අයකු සමඟ මිස නාඳුනන අයකු සමඟ කතා බහ නොකරන දරුවකු නිසාය.
දැන් මතුගම ප්රදේශයම සමන් කුමාරගේ අතුරුදන්වීමෙන් කැළඹීමට පත්ව ඇත. මේ අතර එක් කුඩා පාසල් සිසුවියක පවසා තිබුණේ යම් පුද්ගලයකු සමන් කුමාර බයිසිකලයක තබාගෙන යන බව තමා දුටු බවයි.
මතුගම පොලීිසියේ ස්ථානාධිපතිවරයා ලෙස එවකට කටයුතු කළේ බරණගල මහතාය. පොලිස් පරීක්ෂක ඉන්දු කරුණාරත්න මහතා අපරාධ අංශයේ ස්ථානාධිපතිවරයා ලෙස කටයුතු කළේය.
පොලීසිය කණ්ඩායම් කීපයක් යොදා සමන් කුමාරගේ අතුරුදන්වීම පිළිබඳව ඒ වන විට පරීක්ෂණ ආරම්භකර තිබිණි. ඉහත කී පාසල් දැරියගේ ප්රකාශය කෙරෙහි ද පොලීිසිය දැඩි අවධානය යොමු වී තිබිණි.
දවස දෙක ගෙවී යද්දී නැවත නැවතත් කප්පම් මුදල් ඉල්ලා ලැබෙන ඇමතුම් සහ ලිපි ද වැඩි වෙන්නට විය. “දරුවා දීපන්; දරුවා නැතුව කොහොමද සල්ලි දෙන්නේ?
තිලකරත්න මුදලාලි ගෙන් දුරකථන ඇමතුම්වලට ලැබුණ පිළිතුර විය. තවත් අවස්ථාවක ඔහු ගේ පිළිතුර වූයේ කප්පම්කාරයන්ට දරුවා වෙනුවෙන් තමා සතයක්වත් නොදෙන බවයි.
සමන්ගේ පවුලේ ඥාතීන් සමඟ එක්ව සමන් සෙවීමේ කටයුතුවල නිරතව සිටි සමන්ගේ මාරයා වූ ධර්මසිරි පිළිබඳව සැකය ඇති වූයේ කරුණු කාරණා ගණනාවක් හේතු කොටගෙනය. පොලිස් පරීක්ෂකවරුන් වන බරණගල, ඉන්දු කරුණාරත්න මහත්වරුන්ගේ සැකය ස්ථිර කරමින් අත්අඩංගුවට පත් ධර්මසිරි සමන් කුමාරගේ පැහැරගැනීමේ තොරතුරු වැමෑරුවේය.
සමන් කුමාර පැහැර ගෙන ගිය ස්ථානය වූ බෝපිටිය කඳු මුදුනට ගිය විට පොලීිසියටත් දහස් සංඛ්යාත ජනතාවටත් දැක ගැනීමට ලැබුණේ ඒ අහිංසක දරුවා අමානුෂික ලෙස ඝාතනය කර තිබූ ආකාරයයි.
සමන්ගේ සපත්තුවේ ලේස් පටියෙන් ගෙල හිර කර මරා දමා තිබිණි. ඒවන විටත් ඔහු මරා දින තුන ඉක්ම වී තිබූ බව පෙනී ගිය අතර සැකකාර සමන් කුමාර ඝාතනය කර තිබුණේ පැහැරගෙන ගිය දිනයේදීමය.
දරුවා ඝාතනය කර ඊට පසු මොහු කප්පම් ඉල්ලීම සිදුකර තිබිණි. කප්පම් දුන්නත් තිලකරත්න මුදලාලිට ලැබෙන්නට සමන් ඒ වන විටත් ජීවතුන් අතර සිටියේ නැත.
දිවයිනේ දරුවකු පැහැර ගෙන ගොස් ඝාතනය කළ ප්රථම සිද්ධිය වූ සමන් කුමාර ඝාතන සිද්ධියෙන් මතුගම කළුතර ප්රදේශ පමණක් නොව මුළු රටම කම්පා වූහ.
සමන් කුමාර නැමැති නම ගැසූ තිලකරත්න මහතාගේ ලොරියෙන් ම තම පුතුගේ මළ සිරුර බොරැල්ල මෘත ශරීරාගාරය වෙත ගෙන එද්දී දහස් සංඛ්යාත ජනතාව මග දෙපස රැදී සිටියහ. අපරාධකරුවා දැක බලා ගැනීමට මතුගම උසාවිය අසලට මහ සෙනග එක් රොක් වී සිටියහ.
ළමාවිය ද නොයික්ම වු මේ අහිංසක දරුවාගේ වියෝවෙන් පියා, මව, ඇතුළු සොයුරි සොයුරියන් දැඩි කම්පාවටත් පීඩනයටත් පත්වූහ. මෙම ඝාතනය සිදුවී වසර 33ක් ගෙවී ඇතත් දුක තවමත් එලෙසමය.
සාක්කිකරුවන් 35 දෙනකුගෙන් සාක්කි විමසනු ලැබිණි. සමන් කුමාර ඝාතනය කිරීමේ අපරාධ චෝදනාවට වැරදිකරු වූ ධර්මසිරි එල්ලුම් ගසට නියම විය.
පියා මීට අවුරුදු කිහිපයකට පෙර මියගොස් ඇත. ඔවුන් පදිංචිව සිටි නිවස විකුණා ඇත.
සියල්ල එසේ සිදුවෙද්දී එදා සමන් කුමාර නඩුවේ සාක්ෂි දුන් ප්රධාන සාක්කිකාර දැරිය අද පොලිස් කාන්තාවකි. පරීක්ෂණ පැවැත් වූ පොලිස් ස්ථානාධිපතිවරයා අද ජීවතුන් අතර නැත. අපරාධ අංශයේ ස්ථානාධිපතිවරයාව සිටි ඉන්දු කරුණාරත්න මහතා ජ්යෙෂ්ඨ පොලිස් අධිකාරීවරයෙකි.
සියල්ල එසේ සිදුවී වසර 33ක් ගත වෙද්දී මරණ දඬුවමට හිමිකම් කියූ සමන් කුමාරගේ ඝාතන අපරාධකරු ධර්මසිරි 20 අවුරුදු සිරදඬුවම් ලබා නිදහස් ව පැමිණ සිටියි.
අහිංසක දරුවකුට අමානුෂික වධ හිංසා පමුණුවා ඝාතනය කළ මේ අපරාධකරුට විසි වසරකට පසු හෝ සමාව ලැබුණත් මාපිය ඥාතීන්ට පමණක් නොවේ රටටම අහිමි වූ ඒ පුත්ර රත්නයට යළි පණදිය හැකි ද?
ඔබගේ නෙතටත් කදුළු උනන සමන් කුමා ඝාතන සිද්ධියේ විරිදු පන්තියට සවන්දෙන්න
මෙවැනි දේවල් දිනපතා දැනගන්න එකතුවෙන්න අපගේ ෆෙස්බුක් පිටුවට –Gossip-Lanka Sinhala News
යාළුළුන්ටත් බලන්න පහතින් ශෙයාර් කරන්න


වසර 26කට පසු තමාගේ වැදූ මව හමු වූ ඒ හැඟුම්බර මොහොත: ෂෙරීගේ කතාව
26 වසරකට පසු තමා ලොවට බිහිකල අම්මා මුහුණට මුහුණ හමු වීමේ මෙම හැඟුම්බර මොහොත ෂෙරී හැඳින්වූයේ ඇගේ ජිවිතයේ නැති වුනු පුරුක ඇයට යළි ලැබුණු ලෙසයි.
උත්පත්තියෙන් ලාංකික වන ෂෙරී ඇචේසන් (Sheree Atcheson) බ්රිතාන්යයේ තාක්ෂණික ක්ෂේත්රයේ ප්රබලතම කාන්තාවන් 50 දෙනා අතරට එක්න් වනවා.
පසුගියදා තමා ලොවට බිහි කළ මව සොයා ඇය ලංකාවට පැමිණියා. News First මාධ්ය හරහා Sheree Atcheson ගේ මව සොයා දීමට ඔවුන්ගේ උදව් ඇය විසින් ඉල්ලා තිබුනේ සුළු කලකට ඉහතදී. ඒ අනුව ඔවුන් විසින් කළ විශේෂ ගවේෂණයක් හරහා මහත් ඇවෑමෙන් ෂෙරීගේ මව සොයාගැනීමට ඔවුන්ට හැකි වුනා. එම ගවේෂණය පිලිබඳ වැඩි විස්තර නිව්ස් ෆස්ට් හරහාත් අමරසර පුවත් පිටුවේත්ර සඳහන්ම්භ කර තිබෙනවා.
පෙරේදා උදෑසන Sheree Atcheson ට News First ප්රවෘත්ති අංශයට ආරාධනා කර තිබුනා. එහෙත් ඇයව බිහි කල මවද මෙහි රැඳී සිටින බව ඇය දැන සිටියේ නැහැ.
ෂෙරී බලාපොරොත්තු නොවුණ දේ ඒ මොහොතේම සිදුවිය.
ඒ හැඟුම්බර අවස්ථාව කැමරා කාචයේ සටහන් වුනේ මෙලෙසින්...
ෂෙරීව භාර දුන් එක්සත් රාජධානියේ අයර්ලන්ත යුවළ සමඟ තම ජිවිතය ජයගත් ෂෙරී, මෙම හමුවීම හැඳින්වූයේ ඇගේ ජිවිතයේ නැති වුනු පුරුක ඇයට යළි ලැබුණු ලෙසයි.
මුලාශ්රය: නිව්ස් ෆස්ට් වෙතිනි


ආනයන අපනයන දෙපාර්තමේන්තුවේ නව පාලන ජනරාල්වරිය ලෙස දමයන්ති කරුණාරත්න මහත්මිය පසුගිය 22දා වැඩ භාරගෙන තිබේ.
නව ආනයන අපනයන පාලක ජනරාල් දමයන්ති කරුණාරත්න මහත්මිය 1995 වසරේදී ශ්රී ලංකා පරිපාලන සේවයට එක් වූ කීර්තිමත් නිලධාරීවරියකි.
දෙහිඅත්තකණ්ඩිය ප්රාදේශීය ලේකම්වරිය ලෙස ග්රාමීය ජනතාවගේ ආර්ථික සාමාජීය හා සංස්කෘතික තත්ත්වයන් උසස් මට්ටමට ගෙන ඒමට කටයුතු කළ එවකට එම ප්රදේශයේ ඉතාමත් ජනප්රියතම රාජ්ය නිලධාරිනියක බවද සඳහන් වෙයි.
මෙම අවස්ථාවට සංවර්ධන උපායමාර්ග හා ජාත්යන්තර වෙළෙඳ රාජ්ය අමාත්ය සුජීව සේනසිංහ මහතාද සහභාගී විය.


දිනක් දේශපාලකයකු හොරෙකුට හසුවෙයි. ඌ පිස්තෝලය උරුක් කරගෙන සිටින්නේ මොහු මැති සබේ උත්තමයකු බව නොදැනය.
හොරා : දීපං යකෝ උඹ ළඟ තියනා සල්ලී
දේශපාලක : දෙන්න සල්ලි මා ළඟ දැන් නෑ මල්ලී
හොරා : ඒත් උඹේ පෙනුම වෙයිනෙ මහමෙරක
දේශපාලක : ඒත් අනේ මා වෙමි හරි අහිංසක
හොරා : දුප්පත් කමක් උඹ අහලක නැති ගානයි
දේශපාලක : ඒක ඉතිං අපි කළ පිං මහිම තමයි
හොරා : ලොව කා වතුර බිව් පෙනුමක් ඇත උඹට
දේශපාලක : එහෙම නැතුව බෑ මේ රට කරන්නට
හොරා : මොකක් බොලං උඹ දැන් කිව් ඒ හරුපේ
දේශපාලක: ඇයිද යකෝ උඹ නොදනිද මගේ රූපේ
හොරා : මට මොකටද උඹෙ පිංබත් මැටි රූපේ
දේශපාලක : එහෙම කියනු නරකයි වදිනව සාපේ
හොරා : හා හා කියමු උඹෙ ජොබ් එක නොයා වටේ
දේශපාලක : මා වෙමි උතුම් පාලකයකු අපේ රටේ
හොරා : අම්මට හුඩු එහෙනම් මට හොර සල්ලී
ඉල්ලනු අවැසි නැත උඹගෙන් දැන් මල්ලී
මෙතුවක් කලක් හොරා කාල යැව් පිල්ලී
දීපං යකෝ උඹලා ගත් මගෙ සල්ලී
අසංක ගයාන් අබේසිංහ


ජනාධිපති මෛත්රිපාල සිරිසේන මහතා කලින් ජනාධිපති මහින්ද රාජපක්ෂ මහතා ගිය අඩිපාරේම යමින් සිටින බව පෙරටුගාමී සමාජවාදී පක්ෂයේ දේශපාලන මණ්ඩල සභික පුබුදු ජයගොඩ මහතා චෝදනා කළේය.
හෙතෙම ඒ බව සඳහන් කළේ පසුගිය (04 වැනිදා) රාජගිරියේ පැවැති මාධ්ය හමුවකදී අදහස් දක්වමිණි.
මෙහිදී වැඩිදුරටත් අදහස් දැක්වූ පුබුදු ජයගොඩ මහතා මෙසේද පැවැසීය.
මහජන ආරක්ෂක පනතේ 12 වන වගන්තියට අනුව ජනාධිපතිවරයාට පැවරී ඇති බලතල අනුව පෙබරවාරි 03 දින නිකුත් කරන ලද අංක 1900/4 දරන ගැසට් පත්රය සම්බන්ධයෙන් කරුණු සාකච්ඡා කළ යුතුව තිබෙනවා. මේ ගැසට් නිවේදනය මගින් කරන්නේ හමුදාව සඳහා පොලිසිය සතු බලතල පැවරීම. මේ ගැසට් පත්රයේ ලියලා තියෙන්නේ 40 වැනි අධිකාරිය වූ මහජන ආරක්ෂක පනතේ 12 වැනි වගන්තියෙන් මාවෙත පැවරී ඇති බලතල ප්රකාර ජනාධිපති මෛත්රිපාල සිරිසේන වන මම මෙහි පළමු වැනි උපලේඛනයේ නිශ්චය කර දක්වන සන්නද්ධ හමුදාවල සියලුම සාමාජිකයන් මෙහි දෙවැනි උපලේඛනයේ නිශ්චය කොට දක්වන ප්රදේශවල මහජන සාමය පවත්වාගෙන යැම සඳහා මෙම නියමය මගින් කැඳවමි කියලා. ඒ අනුව ප්රදේශ ගණනාවකට හමුදාව කැඳවීමක් කරලා තියෙනවා.
මේ ප්රදේශ ගණනාව කියලා ලංකාවේ සියලුම පරිපාලන දිස්ත්රික්ක දෙවැනි උපලේඛනයේ සඳහන් කරලා තියෙනවා. මුළු රටටම අදාළ හමුදා ස්ථාන ගතකිරීමක් කරලා තියෙනවා. මේකෙ සියලුම පරිපාලන දිස්ත්රික්කවලට අමතරව සමහර දිස්ත්රික්කවල ඒ දිස්ත්රික්කයට අදාළව ඒ දිස්ත්රික්කයට අයත් වෙරළ තීරයත් ගැසට් කරලා තියෙනවා. ඒ අනුව යාපනය මන්නාරම, මුලතිව්, මඩකලපුව, අම්පාර, ත්රිකුණාමලය සහ පුත්තලම යන පරිපාලන දිස්ත්රික්කවලට යාබවද ඇති දේශීය ජල තීරයක් හමුදාව කැඳවීම සඳහා වන ප්රදේශයන් විදියට නම් කරලා තියෙනවා.
මේ ප්රශ්නය ගොඩක් කල් ඉඳලා තිබුණ සාමාන්ය නීතිය යටතේ ප්රදේශවල සිවිල් පරිපාලන කටයුතු හා නීතිය හා සාමය
රැකීමේ කටයුතු සඳහා හමුදාව කැඳවීමේ බලයක් රජයට නෑ. ඒ බලය ආවේ හදිසි නීතිය යටතේ. ඉතාම දීර්ඝ කාලයක් ලංකාවේ පොලිසිය සතු බලය පුද්ගලයන් අත්අඩංගුවට ගැනීමේ බලය වාහන පරීක්ෂා කිරීමේ වාහන නතර කිරීමේ බලය නිවාස පරීක්ෂා කිරීමේ බලය හැඳුනුම්පත් හරහා අනන්යතාවය තහවුරු කිරීමේ බලය වැනි පොලිසිය සතු බලතල ගණනාවක් හදිසි නීතිය යටතේ හමුදාව විසින් භාවිත කළා.
2011 අගෝස්තු 06 වැනිදා හදිසි නීතිය ඉවත් කරනවාත් එක්කම හමුදාවට තිබෙන පොලිස් බලතල අහෝසි වුණා. ඊට පස්සේ හිටපු ජනාධිපති මහින්ද රාජපක්ෂ මේ සඳහා සාමාන්ය නීතිය යටතේ උත්සාහයක් දැරුවා. මහජන සාමය කඩවන විශේෂ අවස්ථාවකදී ඒ ප්රදේශයට හමුදාව කැඳවීමට හා ඒ ප්රදේශය තුළ පොලිසිය සතු බලතල හමුදාවට පැවරීමට මහජන ආරක්ෂණ පනතේ 12 වැනි වගන්තියෙන් ජනාධිපතිවරයාට බලය පවරලා තිබෙනවා. ඒක තිබෙන්නේ විශේෂ සිද්ධියක් වූ විට ඒ ප්රදේශයේ හමුදාවට පොලිස් බලතල පැවරීම සඳහා. ඒ නීතියට අනුව එලෙස පොලිස් බලතල පවරන්න පුළුවන් වෙන්නේ මාසයක කාලයකට පමණයි. මාසයක කාලයකට සීමිත ප්රදේශයකට හමුදාවට පොලිස් බලතල පැවරීම සඳහා විධිවිධානයක් තිබෙනවා. ඒක තියෙන්නෙත් සාමාන්ය නීතියේ නෙමෙයි. ඒක තියෙන්නේ මර්දන නීතියක් විදිහට දිගු කාලයක් තිස්සේ ලංකාවේ මානව හිමිකම් ක්රියාධරයෝ නීතිඥයෝ දේශපාලන ක්රියාකාරිකයෝ බරපතළ විවේචනයට ලක්කරපු මහජන ආරක්ෂණ පනත යටතේ.
මහින්ද රාජපක්ෂ ජනාධිපතිවරයා කරපු දේ තමයි නීතියේ තිබෙන මෙන්න මේ කොටස පාවිච්චි කරලා මුළු රටටම අදාළව හමුදාවට පොලිස් බලතල පැවැරුවා. මුලින්ම 2011 සැප්තැම්බර් 06 වැනිදා මහින්ද රාජපක්ෂ හිටපු ජනාධිපතිවරයාගේ අත්සනින් 1722/7 අංකය දරන අති විශේෂ ගැසට් පත්රය නිකුත් කළා. ඒ ගැසට් නිවේදනය හරහා මාසයක කාලයක් සඳහා මුළු රටම හදිසි ආරක්ෂක කාලපයක් ලෙස නම් කරලා හමුදාවට පොලිස් බලතල ලබාදීමේ නිවේදනයක් නිකුත් කරලා තිබුණා. එතන ඉඳලා මාසයක් ගානේ ගැසට් නිවේදන නිකුත් කරමින් මේ දක්වාම මේ ප්රජාතන්ත්ර විරෝධී මර්දනීය නීතිය ලංකාවේ පවත්වාගෙන ගියා.
ඒක පිළිබඳ ඉතාම ප්රකටම උදාහරණය තමයි වැලිවේරිය රතුපස්වල උද්ඝෝෂණය මැඩීම සඳහා හමුදාව කැඳවීම එහිදී හමුදාව වෙඩි තැබීමෙන් ගම්වැසියන් ඝාතනය වීම කියන සිද්ධිත් එක්ක හමුදාවට පොලිස් බලතල පැවරීම කියන ප්රශ්නය කරලියට ආවා. ඒක පිළිබඳව දැවැන්ත විවේචනයක් ගොඩ නැගුණා.
කාට හරි අහන්න පුළුවන් හමුදාවට පොලිස් බලතල තිබුණොත් ද ප්රශ්නෙ පොලිසියට පොලිස් බලතල තියෙන එක්ප්රශ්නයක් නෙමෙයිද කියලා. මේ ආයතනවල සුළු හරි ව්යqහාත්මක වෙනස්කම් තියෙනවා. හමුදාව ඉන්නේ යුද්ධ කරන්න. ඒ විතරක් නෙමෙයි හමුදාවටත් පොලිස් බලතල දුන්නා කියන්නේ පොලිස් බලතල පාවිච්චි කරන පුද්ගලයන් ප්රමාණයක් ලක්ෂයකින් හමාරකින් වැඩි වෙනවා. ඒකක් ප්රජාතන්ත්රවාදී තත්ත්වයට හානි කරයි.
ප්රශ්නෙ තියෙන්නේ විශේෂ අවස්ථාවකදී පාවිච්චි කරන්න තිබුණ නීතියක් විශේෂ ප්රශ්නයකින් තොරව මුළු රටටම පාවිච්චි කරමින් ඉන්නවා. ඉතාම කෙටි කාලයකට පාවිච්චි කරන්න තිබුණ නීතියක් ඒ නීතියේ තිබුණ හිඩැස පාවිච්චි කරමින් අවුරුද්දෙන් අවුරුද්ද අලුත් කරමින් පාවිච්චි කරමින් ඉන්නවා. මෛත්රිපාල සිරිසේන මහත්තයාගේ මැතිවරණ ව්යාපාරය ඇතුලේ ප්රජාතන්ත්රවාදය ගැන කතා කරද්දී මේ ප්රශ්නය ඉහළම ප්රමුඛතාවයක් සහිතව සාකච්ඡා වුණා. ශ්රී ලංකා නීතිඥ සංගමය පසුගිය කාලේ සම්මන්ත්රණ රැස්වීම් පවත්වමින් මාධ්ය සාකච්ඡා පවත්වමින් මේ හමුදාවට පොලිස් බල තල ලබාදීමට එරෙහිව කටයුතු කළා. මෛත්රිපාල සිරිසේන මහත්තයාගේ ජනාධිපතිවරණ ප්රචාරක ව්යාපාරය ඇතුලේ තිබුණ ප්රධානම එකක් තමයි මේ මර්දනීය නීතිය මිලිටරිකරණය ඉවත් කරනවා කියන එක. ඒ වෙනුවට රට තුළ ප්රජාතන්ත්රවාදී තත්ත්වයක් හදනවා කියලා තමයි පොරොන්දුව තිබුණේ.
(දිවයින)


ගිංතොට ප්රදේශයට පිටතින් පැමිණි පුද්ගලයන් පිරිසක් විසින් අද (17) රාත්රී කාලයේ කඩ සහ නිවාස කිහිපයකට දැඩි අලාභහානි සිදුකර ඇතැයි පොලිසිය පවසයි. පහරදීමට පැමිණි ඇතැම් පුද්ගලයන් මුහුණු ආවරණය කරගෙන සිටි බව ද ගැමියෝ කියති.
මීට ටික වේලාවකට පෙර ගිංතොට ප්රදේශයේ වෙඩි ශබ්ද ඇසුණු බවත් කියැවේ . හෙට (19 වැනිදා) පෙරවරු 9.00 දක්වා ගිංතොට ඇතුළු ප්රදේශ කිහිපයකට පොලිස් ඇඳිරිනීතිය පනවා තිබේ. කුරුඳුවත්ත, මහ හපුගල, වැලිපිටිමෝදර, උක්වත්ත සහ පියදිගම ග්රාමසේවා වසම් වලට මෙම ඇඳිරිනීතිය බලපැවැත්වේ.
ඇති වී තිබෙන තත්ත්වය සමථයකට පත් කිරීම සඳහා සඳහා විශේෂ කාර්ය බලකාය සහ විශේෂ රාජකාරී යටතේ අවට පොලිස් ස්ථානවලට නිලධාරීන් යෙදවීමට කටයුතු කර ඇතැයි ලංකාදීපය කළ විමසීමකදී පොලිස් මාධ්ය ප්රකාශක පොලිස් අධිකාරි රුවන් ගුණසේකර මහතා කීවේය.
අවශ්ය වුවහොත් සාධාරණ බලය ක්රියාත්මක කරන්නැයි ද ප්රචණ්ඩකාරී ලෙස හැසිරෙන පිරිස්වලට එරෙහිව දැඩි ලෙස නීතිය ක්රියාත්මක කරන්නැයි පොලිස්පති පූජිත් ජයසුන්දර මහතා උපදෙස් දුන් බව ද පොලිස් මාධ්ය ප්රකාශක රුවන්….
http://www.lankadeepa.lk


Fasting for a personal or public interest cause is a very old tradition in India. Today, social activists of all colours and hue resort to fasting — but not everyone evokes the same interest and coverage in the media. In a previous column, I looked at how and why the anti-corruption activist Anna Hazare has become the darling of the Indian media. In my latest Ravaya column published on 2 October 2011, I look at two other fasts: one by Swami Nigamananda, who died in June calling for a stop to sand-mining in the Ganges River, and woman activist Irom Sharmila in Manipur who is engaged in the longest fast in the world, 11 years and counting…
යම් අරමුණක් ඉටුකර ගැනීම සදහා ආහාර පාන ගැනීමෙන් වැළකී උපවාස කිරීම ඉන්දියාවේ ඉපැරණි සම්ප්රදායක්. මේ ගැන ක්රිස්තු පූර්ව 750 දක්වා අතීතයට දිවෙන සදහන් එරට හමුවෙනවා. දින 3ක් නිරාහාරව සිටීමේ හැකියාව නිරෝගී බොහෝ දෙනකුට ඇතත්, ඉන් පසු ටිකෙන් ටික ශරීර ක්රියාකාරකම් අඩපණ වන්නට පටන් ගන්නවා. ආහාර නොගත්තත් වතුර පානය කිරීමෙන් තොරව ශරීරයට ජීව ක්රියා පවත්වාගන්නට නොහැකියි.
සමාජයීය හෝ දේශපාලනමය හෝ ඉල්ලීම් දිනා ගැනීමට උපවාස කිරීම අදත් ඉන්දියාවේ බහුලව දැකිය හැකියි. එයට වඩාත් ම ප්රකට මෑත උදාහරණය නම් දූෂණයට එරෙහි ජන ක්රියාකාරික අන්නා හසාරේ 2011 අප්රේල් හා අගෝස්තු මාසවල කළ උපවාසයන්.
ඉන්දියාවේ ටෙලිවිෂන් නාලිකා අති බහුතරයක් පෞද්ගලික හිමිකරුවන් විසින් පවත්වා ගෙන යන වාණිජ මට්ටමේ නාලිකායි. ඒ නිසා බලයේ පවතින රජය නිර්දය ලෙස විවේචනය කිරීමටත්, රාජ්ය ප්රතිපත්ති විවෘතව සංවාදයට ලක් කරන්නටත් ඉඩ තිඛෙනවා. මේ නාලිකා අතර ප්රේකෂකයන් ඇද ගන්නට දැඩි තරගයක් පවතිනවා. හැම නාලිකාවක් ම උත්සාහ කරන්නේ සිද්ධීන් උලූප්පා දක්වමින්, හැම සිදුවීමක් ම ‘Breaking News’ බවට පත් කර ගන්නටයි. එවැන ප්රවෘත්ති හැමදාමත් හමු නොවන නිසා ඉ`දහිට මතුව එන හසාරේ වැනි නිර්දේශපාලනීය චරිතයක් වඩා ටෙලිවිෂන් වාර්තාකරුවෝ ඉක්මනින් රොක් වෙනවා. ටික දිනකින් එබදු ජන හිතකාමී චරිත කරන කියන හැම දෙයක් ම පුවත් බවට පත් කර ගන්නවා. මේ තත්ත්වය දිගු කලක් නොපැවතුනත් අද වන විට ඉන්දියාවේ අතිශය තරගකාරී හා බහුවිධ ටෙලිවිෂන්, රේඩියෝ හා වෙබ් අඩවිවලට පුවත් මවන ජනප්රියතම ‘පුවත් මාරුතය’ බවට අන්නා හසාරේ පත්ව සිටිනවා.
එහෙත් ඔහුගේ උපවාසයන්ට ලැබුණු ඉමහත් මාධ්ය වාර්තාකරණය නොලද පොදු අරගල සදහා සිදු කැරෙන තවත් උපවාසයන් රැසක් ඉන්දියාවේ තිඛෙනවා. උදාහරණ දෙකක් හරහා මේ ගැන කථා කළ හැකියි.
පළමුවන උදාහරණයට අදාල පුද්ගලයා හින්දු පූජකයෙක්. ස්වාමි නිග්මානන්ද (Swami Nigamananda) සිය උපවාසය ඇරඹුවේ 2011 පෙබරවාරි 19 වනදා. එයට නිමිත්ත වූයේ උතුරු ඉන්දියාවේ උත්තරාකන්ද් ප්රාන්තයේ හරිද්වාර් (Haridwar) නගරය අසලින් ගලා යන ගංගා නදියේ නීති විරෝධී ලෙස වැලි ගොඩ දැමීම නතර කරන ලෙස ඉල්ලීම. හිමාලයෙන් ඇරඹී ගලා ගෙන එන ගංගා නදිය ඉන්දු-ගංගා තැන්නට මුල්වරට ප්රවේශ වන්නේ හරිද්වාරයේදී. ඒ නිසා එහිදී ග`ගට කරන පාරිසරික හානිය කිලෝමීටර් 2,525ක් දිග නදියේ ගලා යාමට අතිශයින් බලපානවා. හරිද්වාරයේ මෛත්රී සදාන් ආශ්රමයේ නේවාසික වූ මේ පරිසර හිතකාමී ස්වාමීවරයා සිය සාධාරණ ඉල්ලීම ඉටු කරන ලෙස බලධාරීන්ගෙන් මෙන් ම වැලි ගොඩ දැමීමේ නිරත වූවන්ගෙන් ද මහත් ඕනෑකමින් ඉල්ලා සිටියා. නමුත් ඔවුන් ඒ ඉල්ලීම ගැන තැකීමක් කළේ නැහැ. ප්රාන්තයේ හා ජාතික මට්ටමේ මාධ්යවලින් ද මේ ගැන අවධානයක් යොමු වුණේ නැහැ. අප්රේල් 30 වනදා ප්රාන්ත බලධාරීන් ඔහුව බලහත්කාරයෙන් රෝහල් ගත කළත් එහිදීත් ඔහු කිසිවක් ආහාරයට ගැනීම ප්රතිෙකෂ්ප කළා. ඔහුගේ අධිෂ්ඨාන ශක්තිය වෙනස් වූයේ නැහැ. දින 115ක උපවාසය අවසන් වූයේ ජුනි 14 වනදා ඔහු මිය යාමෙන්.
ඔහුගේ මරණය ඉන්දියානු ටෙලිවිෂන් මාධ්යයන්ට ප්රවෘත්තියක් වූවත් එය සුළු වේලාවකට පමණයි. ඒ වන විට ඔවුන් (අන්නා හසාරේට අමතරව) ව්යාපාරික මට්ටමින් මහා පරිමාණයෙන් යෝග ව්යායාම් පුහුණු කරන බාබා රාම්දේව (Baba Ramdev) නම් තවත් හින්දු ස්වාමිවරයකුගේ උපවාසයකට මුල් තැන දෙමින් සිටියා. දූෂණයට එරෙහිව නැගී සිටින චරිතයක් බවට පත්වීමට බාබා රාම්දේව් ප්රබල උත්සාහයක් ගත්තත් ඔහුගේ සැබෑ අරමුණු ගැනත් පෙර ක්රියාකලාපය ගැනත් මාධ්යවලට යම් සැකයක් තිබුණා. ඔහුගේ උපවාසය දින 9කින් නිමා කළ අතර ඉන් පසු ඔහු ගැන මාධ්ය වාර්තාකරණය එතරම් උත්සන්න වූයේ නැහැ.
හැම නිර්ව්යාජ උපවාසයක් ම පුවත් මාරුතයක් බවට පත් වන්නේත් නැහැ. අන්නා හසාරේ ගැන අධ්යයනය කරන මාධ්ය පර්යේෂකයන් සොයා යන්නේ වෙනත් සාධාරණ උපවාසයන්ට වඩා හසාරේගේ අරගලයට මෙතරම් මාධ්ය අවධානයක් යොමුවන්නේ ඇයි ද යන්නයි. මෙයට එක් ප්රධාන හේතුවක් අපි සැප්තැම්බර් 18 වනදා කොලමින් විග්රහ කළා. අන්නා හසාරේට සූකෂම ලෙස උපදෙස් දෙන මාධ්ය උපදේශකයන් සිටිනවා. ඔවුන් වෙළදපොල මාධ්ය සමග හොදහැටි ගනුදෙනු කරන්නට දන්නවා. එහෙත් උතුම් අරමුණක් පමණක් නිමිති කර ගෙන, උපක්රමශීලි නොවී උපවාස කරන බොහෝ අයට එබදු මාධ්ය හැසිරවිමේ හා මාධ්යවලට බද්ධවීමේ හැකියාව නැහැ. බැලු බැල්මට මෙය අසාධාරණයක් ලෙස පෙනී යතත් සැබෑ තත්ත්වය එයයි.
මේ ගැන හොද උදාහරණයක් ජ්යෙෂ්ඨ ඉන්දියානු මාධ්යවේදිනියක හා “ර්ද හින්දු” පුවත්පතේ හිටපු නියෝජ්ය කතුවරියක වන කල්පනා ශර්මා (Kalpana Sharma) ගෙන හැර දක්වනවා. ඒ තමයි ඉරෝම් ශර්මිලාගේ (Irom Sharmila) දශකයකට වැඩි කලක් පවතින උපවාසය.
ඉරෝම් ශර්මිලා චානුගේ වයස 39 යි. ඇය ඉන්දියාවේ ඊසානදිග ප්රාන්තයක් වන මනිපූරයේ මානව හිමිකම් හා දේශපාලන කි්රයාකාරිකයෙක්. එමෙන් ම කිවි`දියක්. මිලියන 2.7 ක ජනගහනයක් සිටින, බුරුම දේශසිමාවේ පිහිටි මනිපුරයේ කලක සිට දේශපාලන නොසන්සුන් බවක් හා ප්රචන්ඩකාරී ස්වභාවයක් පවතිනවා. ඉන්දීය රජය මේ තත්ත්වය පාලනය කරන්නට හමුදා විශේෂ බලතල නීතියක් (Armed Forces Special Powers Act, 1958) යටතේ දැඩි මර්දනකාරී ප්රතිපත්තියක් ගෙන යනවා. මධ්යම රජය මේ ප්රාන්තයේ ප්රශ්න විග්රහ කරන්නේ කරදරකාරීන් පිරිසකගේ අනවශ්ය අරගලයක් හැටියටයි. එහෙත් මනිපූර් වැසියන්ට සිය ප්රශ්නවලට සාධාරණ විස`දුම් දිගු කලක් තිස්සේ ලැබී නැතුවා පමණක් නොවෙයි දරද`ඩු පරිපාලයක් යටතේ දිවි ගෙවන්නට සිදුව තිඛෙනවා.
මේ නිසා හමුදාවලට දැඩි බලතල දෙන නීතිය නතර කරන ලෙස ඉල්ලා ඉරෝම් ශර්මිලා උපවාසයක් ඇරඹුවේ 2000 නොවැම්බරයේ. එය ඇරඹී දින කිහිපයකට පසු ‘සිය දිවි නසා ගන්නට තැත් කිරීමේ’ චෝදනා මත පොලිස් අත්අඩංගුවට ගනු ලැබුවා. මනිපුරයේ ප්රාන්ත අගනගරය වන ඉම්ෆාල් නුවර මහජන රෝහලේදී ඇයට බලහත්කාරයෙන් ආහාර කවනු ලැබුවා. (හින්දු ස්වාමි කෙනකුට වඩා ග‘හි කාන්තාවකට බලෙන් කෑම දීමට සෞඛ්ය සේවකයන් ද පෙරට එනවාෟ) මාස ගණනක් මෙසේ අත් අඩංගුවේ රෝහල්ගතව බලෙන් ආහාරපාන දීමට ලක්වන ඇය ඉන් පසු නිදහස් වෙනවා. එවිගස ම ඇය නැවතත් ප්රසිද්ධියේ උපවාස කිරීම අරඹනවා. එවිට දින කිහිපයකින් යළිත් අත් අඩංගුවට පත් වන ඇය රෝහල් ගත කොට බලෙන් කෑම බීම ලබා දීමට ලක් වනවා. මේ සිදුවීම් මාලාව චක්රාකාරව වසර 11ක් පුරා නොනැවතී ඉදිරියට යන බවත්, ඒ නිසා මෙය ලෝකයේ වැඩි ම කාලයක් පවතින උපවාසය බවත් කල්පනා ශර්මා කියනවා.
එහෙත් ඉරෝම් ශර්මිලාගේ අරමුණ ගිනස් වාර්තා පිහිටුවීම නොවෙයි. 2004දී හින්දු මූලධර්මවාදී BJP රජය පරාජය වී කොංග්රස් ප්රමුඛ සභාග රජයක් ඉන්දියාවේ බලයට පත් වුණා. නව රජය හිටපු ශ්රේෂ්ඨාධිකරණ විනිසුරුවරයකුගේ ප්රධානත්වයෙන් කොමිටියක් පත් කළා. මේ කමිටුව කරුණු ගවේෂණයෙන් පසු නිර්දේශ කළේ මනිපුරයේ ගෙන යන දරදඩු පරිපාලනය ලිහිල් කොට හමුදා බලතල සීමා කළ යුතු බවයි. එහෙත් මේ නිර්දේශයෙන් වසර 6කට පසුත් එය ක්රියාත්මක කර නැහැ. ඒ නිසා ඉරෝම් ශර්මිලා සිය උපවාසය දිගට ම කරගෙන යනවා.
“මනිපුරයේ ජනතාවත් ඉන්දියානු රටවැසියෝ. එහෙත් සෙසු රටවැසියන්ට ආණ්ඩුක්රම ව්යවස්ථාවෙන් සහතික කැරෙන මූලික අයිතිවාසිකම් බොහොමයක් මනිපුර ජනතාවට දිගු කලක සිට ලැඛෙන්නේ නැහැ. මේ දැඩි අසාධාරණය ගැන සෙසු ඉන්දියාවේ අපට එතරම් හැගීමක් හෝ අවබෝධයක් හෝ නැතිවීම ඉතා කණගාටුදායකයි” කල්පනා සිය ලිපියේ එසේ කියනවා.
ඉරෝම් ශර්මිලාගේ තිරසාර අධිෂ්ඨාන ශක්තිය ගැන ගෞරව පූර්වකව මාධ්යවල කථා කරන තවත් කෙනෙක් සම්මානනීය ලේඛිකා අරුන්දතී රෝයි (Arundhati Roy). අන්නා හසාරේගේ අරගලය ගැන අරුන්දතී දැඩි විවේචනයක් කරනවා. දූෂණය හා වංචාව පිටු දැකීමට නම් ඉන්දියානු සමාජය පුරා දරුණු ලෙස මුල් බැස තිඛෙන ඇති-නැති පරතරය අඩු කළ යුතු බව ඇය කියනවා. බොහෝ විට දූෂණ හා වංචාවලට මුල් වන්නේ, උල්පන්දම් දෙන්නේ අන්ත දුප්පතුන් නොව අතමිට සරු අය බවත්, ඒ අය සමාජ අසාධාරණකම් දිගට ම පවත්වා ගැනීම හරහා අයථා ප්රයෝජන හා වරප්රසාද ලබන බවට උදාහරණ සහිතව තර්ක කරනවා.
අරුන්දතී රෝයි ඉන්දියානු රාජ්යයේ (state) හෝ බලයේ පවතින රජයේ (government) හිතවතකු නොවෙයි. ඉන්දියානු රාජ්යයේ විෂමතා ගැන බරපතල විවේචන ඇය ප්රසිද්ධියේ ලියනවා. එබදු දැඩි විවේචකයන්ට ද ඉඩකඩ පැවතීම ඉන්දියාවේ පරිනත ප්රජාතන්ත්රවාදයේ හොද ලකෂණයක්. චතුර ලෙස කථා කරන්නට හා සූකෂම ලෙස තර්ක කරන්නට හැකි වීම නිසා ඉන්දියානු විද්්යුත් මාධ්ය ද ඇයට තැනක් හා කාලයක් දෙනවා. මෙවර සිදු වී ඇත්තේ ඉන්දියන් ටෙලිවිෂන් නාලිකා බහුතරයක අළුත් ම වීරයා බවට පත්ව සිටින අන්නා හසාරේගේ ක්රමවේදයන් එම නාලිකාවල ම ජනප්රිය චරිතයක් හා පුවත් මවන්නියක වන අරුන්දතී රෝයිගේ නිර්දය විවේචනයට හසුවීමයි!
2011 අගෝස්තු 22 දා The Hindu පුවත්පතේ ලිපියක් ලියමින් ඇරුන්දතී රෝයි අනතුරු ඇගවීමක් කළා. අන්නා හසාරේගේ යෝජිත නීති කෙටුම්පත හා නිර්දේශිත සැළසුම් ඉදිරියට ගියොත් ඉන්දියාවේ දුගී දුප්පතුන්ට තවත් නිලධාරීවාදයකට කර ගසන්නට සිදු විය හැකි බවට. සමාජයක ව්යුහාත්මක වෙනස්කම් ඇති නොකොට පැලැස්තර විස`දුම් දීම තුළින් දූෂණය පිටු දැකිය නොහැකි බවත්, වැඩියෙන් ම හඩ නගන අරගලකරුවාට පමණක් සවන්දීම සාර්ථක විසදුම් සොයා යාමේ ප්රවේශයක් නොවන බවත් ඈ කියනවා.
ර්
“අද දූෂණ හා වංචා සිදුවන්නේ රාජ්ය තන්ත්රය තුළ පමණක් නොවෙයි. ව්යාපාර ආයතනල රාජ්ය නොවන ආයතන මෙන් ම මාධ්ය ආයතනවලත් විශාල වශයෙන් දූෂණ සිදුවනවා. ඒ ගැන කිසි අවධානයක් යොමු නොකර රාජ්ය ෙකෂත්රයේ දූෂණය ගැන පමණක් නීතිරීති තද කිරීම හසාරේ ඇතුළු පිරිසගේ උත්සාහයයි. මෙයින් ඉන්දියානු සමාජයේ දූෂණ පිටු දකින්නට බැහැ.” අරුන්දතී තර්ක කරනවා.
ඉන්දියානු සමාජය හා මාධ්ය ෙකෂ්ත්රය ගැන නෙත් යොමා සිටින මට පෙනෙන්නේ ආවේගශීලි නොවී ප්රතිපත්තිමය හා තාර්කික පදනමකින් ප්රශ්න විග්රහ කිරීමේ හැකියාව අන්නා හසාරේට වඩා අරුන්දතී රෝයිට වැඩි බවයි. මේ දෙදෙනාගේ ම පාරිශ=ද්ධභාවය ගැන කිසිදු විවාදයක් නැහැ. එහෙත් වඩාත් ප්රායෝගික විසදුම් සෙවීම කළ හැක්කේ කාට ද යන්න ඉක්මනින් ම තෝරා ගන්නට ඉන්දියානු සමාජයට හා මාධ්යවලට සිදු වනවා.


www.ada.lk
2022 ජුලි මස 02 වන සෙනසුරාදා
සිරියානු කැරලිකරුවන්ගේ පාලනය යටතේ පවතින ඉඩ්ලිබ් නගරයේ වෙළෙඳ පොළකට හා කාර්මික කලාපයකට එල්ල වූ ගුවන් ප්රහාරවලින් අවම වශයෙන් සිවිල් වැසියන් 18 දෙනෙකු මියගොස් ඇති බව වාර්තා වේ.
නිරීක්ෂණ කණ්ඩායමක් පැවසුවේ රුසියානු සහ සිරියානු රජයේ ගුවන් යානා මෙම ප්රහාර සිදුකරන්නට ඇති බවයි.
රුසියාව සහ තුර්කිය විසින් මේ මස මුලදී සටන් විරාමයක් ලබාදී තිබියදීත් ගුවන් ප්රහාර එල්ල වීමද විශේෂත්වයකි.
ඉඩ්ලිබ් යනු එකම නමින් වයඹ පළාතේ අගනුවර වන අතර කැරලිකාර කණ්ඩායම්වල අවසාන බලකොටුව වේ.
සිරියානු රජය හෝ එහි රුසියානු ආධාරකරුවන් නවතම ගුවන් ප්රහාර පිළිබඳව මෙතෙක් අදහස් දක්වා නොමැත.
එක්සත් රාජධානියේ සිරියානු මානව හිමිකම් නිරීක්ෂණාගාරය (SOHR) පැවසුවේ බදාදා ඉඩ්ලිබ් නගරයේ කාර්යබහුල අල්-හල් වෙළෙඳ පොළට සහ කාර්මික කලාපයට බෝම්බ ප්රහාර එල්ල වී ඇති බවයි.
popular news
LIOC ඉන්ධනහල් 116ට ඉන්ධන ලැබෙයි
ආර්ථික අර්බුදය නිසා ලිංගික වෙළඳාමට කාන්තාවන් යොමුවීම වැඩිවෙලා
සරත් වීරසේකර ගුටි නොකා අනූ නමයෙන් බේරෙයි
ඩීසල් නැව ජුලි දෙවැනි සතියේ - පෙට්රල් නැව ජුලි අන්තිම සතියේ
ඉන්දියාවෙන් අත්පිට මුදලට තෙල් ගන්න යයි
යුරෝපයේ හුස්ම නතර කරන බවට රුසියාව අනතුරු අඟවයි
ඔබේ අදහස් එවන්න.
ඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.
ඔබේ අදහස් එවන්න.
Reply To:
Eranda - cb chds hcdsh cdshcsdchdhd


ඉන්ධන ටැංකි රථ වලට ආරක්ෂාව ලබා දෙන්න
හිටපු මහ බැංකු අධිපති අජිත් නිවාඩ් කබ්රාල් මහතාට එරෙහිව පනවා තිබෙන විදෙස් ගමන තහනම ලබන මස 25 වැනිදා දක්වා කොළඹ මහේස්ත්රාත් අධිකරණය විසින් දීර්ඝ කර තිබේ.
වෙළඳපොලේ කුකුළු මස් කිලෝග්රෑම් එකක් සිල්ලර මිල රුපියල් 1000 ඉක්මවා ගොස් ඇති බව වාර්තා වේ.
සංවිධානාත්මක ප්රහාරකයින් ගැන තොරතුරු එළියට
ඉන්ධන ප්රවාහනයේදී තමන්ට ආරක්ෂාව ලබාදෙන්නැයි පොලිස්පතිවරයාගෙන් අද දිනයේ ඉල්ලීමක් කරන බව සමස්ත ලංකා ඛනිජ තෙල් පෞද්ගලික ටැංකි රථ හිමියන්ගේ සංගමය පවසනවා. එහි සම ලේකම් ඩී වී ශාන්ත සිල්වා නෙත් නිවුස් කළ විමසීමකදී සදහන් කළේ ටැංකි රථවලට ඉකුත් දින කිහිපයේ ඇතැම් පිරිස් කළ බාධාවන් සැලකිල්ලට ගනිමින් මෙලෙස ආරක්ෂාව සපයන ලෙස පොලිස්පතිවරයාගෙන් ඉල්ලා සිටින බවයි.
භූමිතෙල් සැපයීම ඉදිරියේදී සීමා කිරීමට සිදුවන බව විදුලිබල හා බලශක්ති අමාත්ය කංචන විජේසේකර මහතා පවසනවා.
වෙළඳපලට නිකුත් කරන ගෑස් සිලින්ඩර ප්රමාණය අද දිනයේදී අඩුවනු ඇතැයි ලිට්රෝ සමාගම පවසනවා. ඒ අනුව කිලෝග්රෑම් 12.5 සිලින්ඩර 60,540 ක් අද දිනයේ වෙළඳපලට නිකුත් කිරීමට අපේක්ෂා කරන බවයි ලිට්රෝ සමාගමේ සභාපති විජිත හේරත් පැවසුවේ.
පවතින ගෑස් අර්බුදය විසදීමට තවත් මාසයකට අධික කාලයක් ගතවනු ඇතැයි ලිට්රෝ ගෑස් සමාගම පවසනවා. එහි සභාපති විජිත හේරත් නෙත් නිවුස් වෙත කියාසිටියේ මේ වනවිට රට තුළ විශාල ගෑස් අවශ්යතාවක් පවතින බවයි. ලක්ෂ 35කට අධික හිස් ගෑස් සිලින්ඩර් සංඛ්යාවක් මේ වනවිට රට තුළ පවතින බව ද ඔහු කියාසිටියා.
ලංකා ඛනිජතෙල් නීතිගත සංස්ථාවේ සභාපති සුමිත් විජේසිංහ මහතා සිය ධුරයෙන් ඉල්ලා අස්වීමට තීරණය කර ඇතැයි වාර්තා වේ.
Page 1 of 495


මාස නමයේ බිලිඳා මිනී මැරුම් නඩුවෙන් නිදහස්
මාස නමයක් වයසැති බිලිඳකුට එරෙහිව මිනී මැරීමට තැත් කිරීම සම්බන්ධයෙන් ඉදරිපත් කර තිබුණ චෝදනා උසාවියක් ඉදිරියේ දී ඉවත් කර ගනු ලැබුණ බව පකිස්තානයෙන් වාර්තා වෙයි.
එම බිලිඳා සහ ඔහුගේ පවුලේ සාමාජිකයන් තවත් දොළොස් දෙනකුට එරෙහිව මිනී මැරීමට තැත් කිරීමේ චෝදනා ඉදිරිපත් කොට තිබුණි.
මුසා ඛාන් නමැති බිලිඳාගේ වයස ද නොතකා ඔහු අද සෙනසුරාදා දෙවන වතාවටත් උසාවියට ඉදිරිපත් කෙරුණ බවයි වාර්තා වන්නේ.
විදුලි බලය සහ ගෑස් සැපයුමට අදාළ ගැටුමකදී පොලිස් නිලධාරීන් මරා දැමීමට තැත් කරන ලද බවටයි, මුසා ඛාන් බිලිඳා සහ ඔහුගේ පවුලේ සාමාජිකයන්ට චෝදනා එල්ල වී තිබෙන්නේ.
බලශක්ති ගැටුමක්
බිලිඳා චෝදනා වලින් මුදා හළ උසාවියේ විනිසකරු, මෙවැනි නඩුකර යළිත් අධිකරණය ඉදිරියට ගෙන නොඑන මෙන් නියෝග කර ඇති බවත් වාර්තා වෙයි.
එහෙත් ඔහුගේ පවුලේ සෙසු සාමාජිකයන්ට එරෙහි චෝදනා විභාගයට ගැනීමට නියමිතයි.
මුසා ඛාන් බිලිඳා පළමු දිනයේ උසාවියට ඉදිරිපත් කරන ලද අවස්ථාවේ ඔහුගේ ඇඟිලි සළකුණු ගනිද්දී අඬන්නට පටන් ගත් නමුත් එදා මෙන් නොව ඔහු අද දිනයේ උසාවියේදී සංසුන්ව සිටි බවයි බීබීසී වාර්තාකරුවෙක් ප්රකාශ කළේ.


ඉදිරි පාර්ලිමේන්තු මහා මැතිවරණය සඳහා එක්සත් ජාතික පක්ෂය ප්රමුඛ සන්ධානයෙන් තරග කිරීමට ශී්ර ලංකා නිදහස් පක්ෂයේ හිටපු මැති ඇමැතිවරුන්, පාර්ලිමේන්තු මන්තී්රවරුන් ඇතුළු 15 දෙනකුට නාම යෝජනා ලබාදීමට විපක්ෂ නායක සජිත් පේ්රමදාස නිල වශයෙන් එකඟත්වය පළකර ඇතැයි ශී්ර ලංකා නිදහස් පක්ෂය සුරැකීමේ සංවිධානයේ කැඳවුම්කරු බණ්ඩාර අතුකෝරල පැවසීය.
විපක්ෂ නායක සජිත් පේ්රමදාස සමග පැවැත්වූ සියලූ සාකච්ඡා සාර්ථක බවත් පාර්ලිමේන්තු මහා මැතිවරණයේදී සජිත් පේ්රමදාස අගමැති ලෙස පත් කිරීමට ශී්ර ලංකා නිදහස් පක්ෂය සුරැකීමේ සංවිධානය සම්පූර්ණ සහයෝගය ලබාදෙන බවත් ඔහු සඳහන් කළේය.
දැනට මෛති්රපාල සිරිසේන සමග සිටින ශී්ර ලංකා නිදහස් පක්ෂ මන්තී්රවරුන් සහ ආසන සංවිධායකවරුන් විශාල පිරිසක් පාර්ලිමේන්තුව විසුරුවා හැරීමත් සමග තමන් සමග එක්වන බවත් බණ්ඩාර අතුකෝරල වැඩිදුරටත් පැවසීය.


නව රජයේ කැබිනට් මණ්ඩලය අද(27) පළමුවරට ජනාධිපති ගෝඨාභය රාජපක්ෂ මහතාගේ ප්රධානත්වයෙන් රැස්විය. ඒ අනුව එහිදී විශේෂ තීන්දු තීරණ රාශියක් ගෙන ඇතැයි වාර්තා වේ. බදු සහන රැසක් ලබාදීමට අද පැවැති කැබිනට් රැස්වීමේදී තීරණය කර ඇත.
අද පස්වරුවේ පැවති කැබිනට් තීරණ දැනුම් දීමේ ප්රවෘත්ති සාකච්ඡාවේදී සම කැබිනට් ප්රකාශක අමාත්ය බන්දුල ගුණවර්ධන මහතා සඳහන් කළේ ආණ්ඩුව සහන පැකේජයක් ජනතාව වෙත ගෙන ඒමට කටයුතු කර ඇති බවයි. ආර්ථික පුනර්ජීවනය සඳහා ජනතාවට මෙම සහන පැකේජය ජනාධිපතිවරයා විසින් ලබා දි ඇතැයි ද අමාත්යවරයා සඳහන් කළේය.
මෙම සංශෝධන සඳහා වු ගැසට් නිවේදන හා අණපනත් ඉතා කඩිනමින් සැකසීම ආරම්භ වන බවත් අමාත්යවරයා මෙහිදී කියා සිටියේය.
ඒ අනුව, ගෘහස්ථ නිෂ්පාදන සඳහා වු භාණ්ඩ හා සේවා මත අය කළ ජාතිය ගොඩනැඟීමේ බද්ද, ආර්ථික සේවා ගාස්තු, බැංකු හා මූල්ය ආයතනවලින් අය කරන හර බද්ද, කොටස් වෙළඳපොළ මත අය කරන ප්රාග්ධන බද්ද , උපයන විට ගෙවීම් සඳහා වන ආදායම් බදු, පොලී මත අය කරන විවිධ වර්ගයේ ඇනවුම් බදු හා ණය සේවා බදු යන සියලු බදු වර්ග වහාම ක්රියාත්මක වන පරිදි අහෝසි කිරීමට තීරණය කර තිබේ.
එමෙන්ම සියලු දෙනා ගොඳුරු වෙන වක්ර බද්දක් වන සියයට 15ක්ව පැවති වැට් බද්ද සියයට 8 දක්වා අඩු කිරීමට අනුමැතිය හිමිවී ඇත. ජනාධිපති ගෝඨාභය රාජපක්ෂ මහතා සිය මැතිවරණ වේදිකාවේදී දුන් පොරොන්දු අතර ප්රමුඛ එකක් වූයේ වැට් බද්ද අඩු කිරීමයි.
දෙසැම්බර් මස 1 වන දින සිට මෙම බදු සහන ක්රියාත්මක වීමට නියමිත අතර වැට් අය කිරීමේ දී පිරිවැටුම සඳහා වු අගයානුකූල බද්ද මිලියන 1කට තිබූ බවත් එය දෙසැම්බර් 1 වන දා සිට මිලියන 25 කට වැඩි නම් පමණක් වැට් බද්දට යටත් වන බවත් ඇමැති බන්දුල ගුණවර්ධන මහතා පැවසීය.
සුළු, මධ්ය පරිමාණ හා ඇතැම් විට මහා පරිමාණ ව්යාපාර පවා වර්ෂයකට මිලියන 300 ක පිරිවැටුමක් නැති නම් වැට් බදු ගෙවීමට යටත් නොවන බවත් ඒ මහතා කියා සිටියේය.
ඉදිකිරීමේ කේෂ්ත්රය සඳහා අය කරන ආදායම් බද්ද 28% සිට 14% දක්වා අඩු කර තිබේ. ස්වාධිපත්ය දේපල මහල් නිවාසවල වැට් බද්ද සම්පූර්ණයෙන් අහෝසි කර ඇත. සියලූම ආගමික ස්ථාන සියලූ බදු වර්ගවලින් නිදහස් කර තිබේ. විදෙස් රටවලින් උපයාගෙන එන අදායම් සියල්ල බදුවලින් නිදහස් කර ඇත. විදුලි සංදේශ ගාස්තුවලට අය කරන බද්දද 25% කින් අඩු කර තිබේ.
(Image – daily news)


කරදියන්ආරු පුදබිමේ බොදු උරුමය වනසන වසලයා කවුද?
නැගෙනහිර යනු එදා හෙළ දරුවන්ගේ ලෙයින් දහඩියෙන් පෝෂණය වූ පුරයකි. ඒ බව කියාපාන්නට මහා උරුමයන් රැසක් අදටද නැගෙනහිර පළාත පුරාවටම ගව්වෙන් ගව්ව...
http://www.sathhanda.com/2016/11/blog-post_377.html
නැගෙනහිර යනු එදා හෙළ දරුවන්ගේ ලෙයින් දහඩියෙන් පෝෂණය වූ පුරයකි. ඒ බව කියාපාන්නට මහා උරුමයන් රැසක් අදටද නැගෙනහිර පළාත පුරාවටම ගව්වෙන් ගව්වට වන වදුළට යටව මිනිසුන්ගේ නොපනත්කම් හමුවේ අවසානය කරා ළංවෙමින් සිටිති. එම වසර දහස් ගණනක ඉතිහාසය දිනපතාම වාගෙ අකාමකා දමා නැගෙනහිර අලුත් ඉතිහාසයක් ලියවෙමින් තිබේ. ඒ අනුව තව වසර කිහිපයක් ගතවුණ කළ ඉපැරණි බොදු උරුමය යටපත්ව ඒ මත ඉදිවන පල්ලි කෝවිල් නැගෙනහිර පුරාම දක්නට ලැබෙනු ඇත.
අපි මේ කියන්නට යන්නේද එවැනි කතාවකි. මේ කතාව නම් පුරාවිද්යාවට ටිකක් රිදෙනු ඇත. එයට හේතුව වන්නේ පුරාවිද්යාවේ කොන්ද පණ නැතිකම නිසාය. කොන්ද කෙළින් කරන්නට බලපැම් කංඩායම් ඉඩ නොදෙන නිසාය.
මඩකලපු දිස්ත්රික්කයේ කරදියන්ආරු පොලිස් බල කොට්ඨාසයේ පන්කුඩාවේලි නම් ප්රදේශයක් ඇත. චෙංකලඩි මහඔය මාර්ගයේ ගිය විට මෙම ප්රදේශයට යා හැකිය. අප මේ කියනා ගම්මානයේ ප්රධාන පාරට ළංව පිහිටා ඇත්තේ එකල දසතටම ධර්මය බෙදූ ඉපැරණි රජමහා විහාරයකි. ඒ පිළිබඳව දැනටද එක එල්ලේ බැලු කළ සාක්ෂී ඕනැවටත් වඩා ඇත.
නැගෙනහිර උරුමය සුරකින අභීත හඬ හෙවත් මඩකලපුව මංගලාරාම විහාරස්ථානයේ විහාරාධිපති අම්පිටියේ සුමනරතන හිමියන්ට මෙම ඉපැරණි පුදබිම පිළිබඳ තොරතුරක් ලැබෙන්නේය. ඒ සැනින් ක්රීයාත්මකවූ උන්වහන්සේ එතැනට වැඩම කළ විට දුටු දෙයින් දැඩිසේ කම්පාවට පත් වන්නේය. මෙය රැක ගැනීම සඳහා පන්සලක් එතන හැදිය යුතුයෑයි සිතු උන්වහන්සේ අපටද මෙය දන්වා සිටින්නේ මෙම මහා විනාශය ඉරිදා දිවයින ඔස්සේ රටට කියා පාන්නටය.
එළිය වැටෙන්නට හෝරා කිහිපයක් තිබියදී මඩකලපුව බලා ගිය අප එම පුරාණ බෞද්ධ සිද්ධස්ථානය වෙත යන විට දුටුවේ මග දෙපස පොලිස් නිලධාරීන් පොකුරු පිටින් සිටින අයුරුය. සුමනරතන හිමියන් එම ස්ථානයට ඇතුළුවන්නට උත්සාහ කරත්ම කලවංචිකුඩි සහකාර පොලිස් අධිකාර සිසිර වෙත්තතන්ත්රී සහ කරදියන්ආරු පොලිස් ස්aථානාධිපති පොලිස් පරීක්ෂක සේනානායක එම ස්ථානයට ඇතුළුවීම වැලැක්වීම සඳහා උසාවි නියෝගයක් ගෙන මග අවුරාගෙන ඇත.
අපි අධිකරණයට ගරු කරනවා. මේ මිනිස්සු අපේ රජමහා විහාරයට කරලා තියෙන හානිය බලන්න. එන්න මම මේ විනාශය පෙන්වන්නම් යෑයි කියා පොලිස් නිලධාරීන්ද කැටුව සුමනරතන හිමියන් එම භුමියට ඇතුළු වන්නට වූහ. එම භුමියේ කුඩා ඉඩ කොටසක් වන්නට සියල්ලම කුඹුරු සකසා වී වපුරා ඉපැරණි පුදබිම මැදින් වැටවල් ගසා ඇත.
මාර්ගය ආසන්නයේම ඇත්තෙත් විශාල බෝධින් වහන්සේ නමකි. ඒ පාමුල විශාල ගඩොල් කැබලි වලින් දිස්වූයේ එම ස්ථානයේ අතීතයේ සහ මීට වසර ගණනකට පෙර නිමකර තිබු ගොඩනැගිලිවල කඩාබිඳ දැමු සුන්බුන්ය. එය පසුකර තවත් අඩි කිහිපයක් ගිය විට අපි දුටු දෙයින් මවිතයට පත්වූහ. ඒ එක තැනකට ගොඩකර ඇති ගල්කණු විශාල ප්රමාණයක් අප දුටු නිසාය. මෙම ඉඩම කුමන හෝ ආකාරයෙන් අත්පත් කරගෙන තිබෙන පුරාවස්තු වනසන්නෝ මෙම ගල්කණු ඩෝසර් යොදා උගුල්ලා එක් තැනකට ගොඩ කර අපුරුවට මහා ඉතිහාසයක් උඩින් සීසා වී වපුරා ඇත.
සිරි පතුල් ගල්, නිමාකරමින් තිබෙන සඳකඩ පහනක් ,ගල් කණු ඇතුළු විවිධ මට්ටමේ පුරා වස්තුන් රැසක් ඒ අතර විය. සුමනරතන හිමියෝ කටුකම්බි ගසා සකස් කළ දෙවටක් දිගේ අප කැඳවා ගෙන යති. අපි එවර දුටු දෙයින් විස්මයට පත් වුණේමු. ඒ ගරා වැටි තිබෙන එම දාගැබ මැදින් කණු සිටුවා කටුකම්බි ගැසූ වැටකි. ඒ මදිවට දාගැබ මුදුනින්ද වැට ගසා වගා කරද්දි පුරාවිද්යාව නීතිය දෙපරැන්දේ ගහගෙන දොයිය.
මෙම විහාර භුමිය පුරාම ඩෝසර් කර වී වගා කර තිබෙන අතර ඒ සෑම ස්ථානයකම ඉපැරණි ගඩොල් ඇතුළු විවිධ පුරාවස්තුන් විසිරී ඇත. ඒත් කිසිවෙකුට වගේ වගක් නැත.
අපේ හාමුදුරුවනේ මෙතන පංසලක් හදන්න දැන් ඉඩ දෙන්න බැහැ. ඉදිකිරීම උසාවියෙන් තහනම් කරලා තියෙන නිසා අපි පුරාවිද්යා සහකාර අධ්යක්ෂක කැඳවන්නම්. පස්සේ සාකච්ඡා කරලා තීරණයක් ගමු යෑයි පැවසූහ. නැෙගනහිර පළාත් සහකාර පුරාවිද්යා අධ්යක්ෂක එච්.බි.ඒ.කේ .නිල්මල්ගොඩ මහතා පැමිණ මෙම ස්ථානයේ පුරා වස්තු තිබෙන පැරණි ස්ථානයක්. නමුත් මෙතන ඉදිකිරීමක් කරන්න දැන් අවසර දෙන්න විදිහක් නැහැ. මෙම ස්ථානයේ වගා කළ අය අත්අඩංගුවට ගන්න විදිහක් නැහැ. එම නිසා අපි මෙම ස්ථානය පිළිබඳ වාර්තාවක් සකස් කර ගැසට් කරන්න කටයුතු කරලා අපි මෙම ස්ථානයේ විනාශ කළ අය පිළිබඳ කටයුතු කරමු යෑයිද ඒ අවස්ථාවේ සහකාර අධ්යක්ෂකවරයා පවසා සිටියේය.
මෙතන මම කුඩාරමක් අටවාගන්න හැදුවම කියනවා අත්අඩංගුවට ගන්නවා කියලා. නමුත් පුරාවස්තු වලට මෙච්චර හානි කළ අය අත්අඩංගුවට ගන්නේ නැත්තේ ඇයි යනුවෙන් සුමනරතන හිමියන් දිගින් දිගටම පවසා සිටියේය.
පසුව එම ස්ථානයට ද්රවිඩ සංධාන මඩකලපුව පාර්ලිමේන්තු මන්ත්රී සතාසියම් වියාලේන්දම් හෙවත් අමලන් පැමිණී අතර එම අවස්ථාවේදී තවත් දමිළ පිරිසක් එක්රොක් වූ අතර කෙවිලියාමඩුවේ සිංහල පිරිසක්ද තමන්ට වූ අසාධාරණය කියන්නට කෙවිලියාමඩුව සිට මඩකලපුව කච්ෙච්රියට යැමට ලොරි රථයකින් පැමිණෙන ලදී. එම පිරිසට සහ මෙම පුදබිමේ ඉදිකිරීම් කිරීම සඳහා මඩකලපුව පන්සලේ සිට පැමිණි ට්රැක්ටරයද පොලිසිය අතරමගදි නතර කර එන්නට ඉඩ නොදුන් අතර සුමනරතන හිමියන් මේවා විනාශ කරන්න පුළුවන් හැබැයි මේවා හදන්න මේවා රැකගන්න කට්ටියට එන්නේ දෙන්නේ නැහැ. ඒ නිසා කරුණාකරල පොලිසියෙන් මම ඉල්ලීමක් කරන්නේ කරුණාකරලා ඒ අයට එන්න දෙන්න යෑයි පවසා සිටියේය.
ඒ අවස්ථාවේ කෙවිලියාමඩුව ගම්වැසියන්ටද පොලිසිය එන්නට ඉඩ දුන් අතර ගැටුමක් ඇතිවීමට තිබුණු අවස්ථාවන් නතර කරගැනීම සඳහා කටයුතු කරන්නට වූහ.
මඩකලපුව නගරයේ දෙමළ මුස්ලිම් අපි සහයෝගයේ කටයුතු කරනවා. ඒක නිසා දේශපාලන වාසි ගන්න අහිංසක මිනිස්සු කුලප්පු කරලා කලබල ඇති කරන්න එපා යෑයිද ද්රවිඩ සංධාන මන්ත්රීවරයාට සුමනරතන හිමියන් දැඩිසේ පවසා සිටින්ට වූහ.
ඒ අවස්ථාවේ අම්පිටියේ සුමනරතන හිමියන් මෙසේ පැවසුහ.
දැන් මේ මහත්තයෙක්ගේ දුරකතනයෙන් පුරාවිද්යා අධ්යක්ෂක ජනරාල් තුමා සම්බන්ධ කරලා දුන්නාම මම විස්තරේ කීවාම ඔයාලා කියන විදිහට අපට කරන්න බැහැ. හානිය පිsළිබඳ බුද්ධශාසන අමාත්යාංශයට කියන්න කියලා කීවා. ඒකට කියලා වැඩක් නැහැ කීවාම ඒකට මට කරන්න දෙයක් නැහැ කියලා අධ්යක්ෂකවරයා කීවා. එහෙමනම් මම මෙතන පදිංචි වෙනවා කීවාම එහෙම උනොත් ඔබ වහන්සේව මට අත් අඩංගුවට ගන්න වන බවත් බලපෑම් තිබෙන නිසා මේ පිළිබඳ තීරණයක් ගැනීමට නොහැකි බවද කීවා. මේවා රැකගන්න හදන මට මෙතනට ඇතුළු උනා කියලා අත්අඩංගුවට ගන්නව කියන නිලධාරීන් ඇයි හත්දෙයියනේ මෙම පුරා වස්තු නාස්ති කළ අය පිළිබඳ කටයුතු කරන්නේ නැත්තේ. ඇයි ඒ අය අත් අඩංගුවට ගන්නේ නැත්තේ. මේවා රකින්න මෙතනට එන අපියි අත්අඩංගුවට ගන්න හදන්නේ.
අද නැගෙනහිරම තත්ත්වය ඕකයි. අපේ හාමුදුරුවරු පොල්වළක් කුණු වළක් කපල දැම්මත් පුරාවිද්යා පොලිසියට දුවලා ගිහින් පැමිණිලි කරනවා. හැබැයි. අපේ ඉතිහාසය, බෞද්ධ උරුමය මුළුමනින්ම බිමට සමතලා කරද්දි, විනාශ කරද්දි පුරාවිද්යාව නිහඬ වෙලා ඉන්නවා. එනිසා දිනෙන් දින පුරා වස්තු විනාශ වෙනවා. වැරදි කළ අය අත්අඩංගුවට ගන්න පුරාවිද්යාව බයයි. මේ සියලු නීතිය මේවා රැකගන්න දගලන අපිට තමයි. මට මාසයක් ඇතුළත මෙම ස්ථානය පිළිබඳ නිසි ආකාරයේ කටයුතු නොකළොත් මෙම ස්ථාන රැකගන්න මම දිවි පරදුවට තියලා කටයුතු කරනවා. මම නැගෙනහිර බෞද්ධ උරුමය සහ සිංහල ජනයා රැකගන්න ජීවිතය පුදා හෝ කටයුතු කරනවා යෑයිද සුමනරතන හිමියන් එම අවස්ථාවේ පවසා සිටින්නට වුහ.
පුරාවිද්යා දෙපාර්තමේන්තුව මෙම ස්ථානය පිළිබඳ අදාළ කටයුතු සිදුකරන තෙක් මෙම ස්ථානයට මාර්ග බාධක යොදා නිසි ආරක්ෂාවක් ලබාදීමට කටුයතු කරන බවද මඩකලපුව මහා දිසාපතිතුමිය මුණගැසී මේ පිළිබඳව සාකච්ජා කිරීමට අවස්ථාව ලබාදෙන බවද පොලිසිය පැවැසීම නිසා සුමනරතන හිමියන් විරෝධතාවය අවසන් කරන ලදී.
මෙම ස්ථානයේ පුදබිම විනාශ කිරීම සම්බන්ධයෙන් සුමනරතන හිමියන් කරදියන්ආරු පොලිසිය වෙත ගොස් පැමිණිල්ලක්ද දැමූ අතර අදාළ වරදකරුවන් ඉතා ඉක්මනින් අධිකරණය වෙත ඉදිරිපත් කර දඬුවමක් ලබා දෙන ලෙස සුමනරතන හිමියෝ ඉල්ලා සිටින්නට වූහ.
පසුව සුමනරතන හිමියන් මඩකලපුව මහා දිසාපතිනියටද මෙම ස්ථානය රැකගැනීමට කටයුතු කරන ලෙස ලිපියක්ද භාර දෙන ලදී.
මේ ආකාරයට මෙම ස්ථානයේ පමණක් නොව නැගෙනහිර පළාත තුළම ඇති තත්ත්වය වන්නේ පුරාවස්තු විනාශ කිරීමය. අක්කරපත්තුව මොට්ටයාගල මේ ආකාරයට ඩෝසර් කර මුළුමනින්ම විනාශ කර දමන ලදී. වට අඩි හාර පන්සියයකින් යුත් තිරුක්කෝවිල් දාගැබ නිsධන් ගැනීම සඳහා ඩෝසරයකින් දෙපළු කරන ලදී. සාගම දාගැබද මේ ආකාරයෙන් නිධන් හොරුන් විසින් විනාශ කරන ලදී. මේවා මේ ආකාරයෙන් මුළුමනින්ම විනාශ කර දැමුවද පුරාවිද්යාවට වගේ වගක් නැතිසේය. හැබැයි ගැටලුවක්ව ඇත්තේ පැරණි පුදබිමක විහාරස්ථානයක සිටින හිමි නමක් පොල් වළක්වත් අවසර නොගෙන කැපුවොත් ඇතිවන තත්ත්වයය.
ඉස්සර රජවරු ලෙන් හැදුවේ ඉරහඳ පවතින තුරු සිව්දෙසින් එන භික්ෂූන් වහන්සේලා හට වැඩසිටින්නය. නමුත් පුරාවිද්යා පනත අනුව එය අයිතිවන්නේ පුරාවිද්යාවටය. එනිසා දැන් සිදුව ඇත්තේ පුරාවිද්යාව සිටින තුර භික්ෂූන් වහන්සේලාහට එම ලෙන්වල වසන්නට බැරිවීමය. එයට හොඳම උදාහරණය වන්නේ 2013 වසරේ සිට කුඩුම්බිගල වන සෙනසුනේ ලෙන් කිහිපයක් ප්රතිසංස්කරණය කිරීමට කුඩුම්බිගල නාහිමියන් පුරාවිද්යාවෙන් උපදෙස් ඉල්ලු කළ වසර 03 ක් යනතෙක් පුරාවිද්යා ලොක්කෝ ඒ සඳහා උපදෙස්වත් අවසරවත් ලබා නොදෙන ලදී. අවසානයේදී පැරණි බිත්ති දිරා වේයන් ගසා දිරාපත්ව හුඹස් බැඳ තිබීම නිසා එම පැරණි බිත්ති බැඳ ප්රතිසංස්කරණය කළවිට කුඩුම්බිගල හිමි පොලිසියට ගෙන ගොස් කටයුතු කරන්නට පුරාවිද්යාව සිංහයන්සේ නිර්භීත වෙති.
නමුත් දෙමළ හෝ මුස්ලිම් ජනයා වෙසෙන පැත්තක පුරාවස්තු සහමුලින්ම ඩෝසර කළද පුරාවිද්යාවට ඒ ගැන කිසිදු වගක් නැත. වැරදි කරුවන් පෙනි පෙනී සිටියද ගැටලුවක් නැත. අසරණ මනුස්සයෙක් යම් පුරා වස්තුවකට හානි කළහොත් පුරාවිද්යා ලොක්කන්ගේ ආසනය ශක්රයාගේ පඬුපුල් අසුන සේ රත්වන්නේය. එම නිසා නහුතෙට තදවී ලොකු දඩයක් දෙන්නේ. එසේ නැතිනම් මාස ගණනක් සිරගේකට ගාල් කරන්නේ.
මෙම කරදියන්ආරු පුදබිම විනාශ කරන්නට ඉඩ දුන්නේ කවුද? මේවට ඔප්පු තිරප්පු දුන් නිලධාරියා කවුද? මේ ආකාරයෙන් කිසිම තැනක තිබෙන පුරා වස්තුවලට හානි කරන්නට ඉඩ දිය හැකිද? නොහැකි නම් ඒ අය අත්අඩංගුවට ගැනීමට නොහැකිද? පුළුවන් නම් මෙම පුදබිම විනාශ කළ අයට නිතිය රැහැනට කොටුකර දඬුවම් ලබාදෙන්න යෑයි අපි පුරාවිද්යාවට කියන්නෙමු. ඒ අභියෝගය ඉටු කරනවාදැයි අපි විමසිල්ලෙන් පසු වන්නෙමු. එසේනම් අපේ පුරාවිද්යාවට කොන්දක් තිබෙන බව පෙන්නීමට අප අභියෝග කරන්නෙමු.
සුසන්ත අමර බන්දු


දිවයිනේ ස්ථාන 08 ක අද සිදුවූ පිපිරිම්වලින් මියගිය සංඛ්යාව 228 ක් දක්වා ඉහල ගොස් තිබෙනවා.
පොලිස් වාර්තා වලට අනුව මෙම සිදුවීම්වලින් තුවාල ලැබූ සංඛ්යාව 470 ට අධිකයි.
ආරක්ෂක රාජ්ය අමාත්ය රුවන් විජේවර්ධන සඳහන් කළේ මිය ගිය පිරිස අතර 27 දෙනෙකු විදේශිකයන් බවයි.
කොටහේන - කොච්චිකඩේ පල්ලිය, කටාන - කටුවාපිටිය පල්ලිය, මඩකලපුව - සියෝන් දේවස්ථානය, කොළඹ - ෂැන්ග්රීලා, ක්රිංග්ස්බරි සහ කොල්ලුපිටිය - සිනමන් ග්රෑන්ඞ් යන හෝටල්වල පිපිරීම් වාර්තා වුණේ පෙරවරු 8.45ත්, 9.30ත් අතරයි.
පසුව පස්වරු 1.45ට පමණ දෙහිවල සත්ත්වෝද්යානය ඉදිරිපිට පිහිටි උත්සව ශාලාවක තවත් පිපිරීමක් වාර්තා වුණා.
එම පිපිරීමෙන් පුද්ගලයින් දෙදෙනෙකු මිය ගිය බවයි පොලීසිය සඳහන් කළේ.
දෙහිවල පිපිරීමට පෙර ස්ථාන 6ක සිදුවූ පිපිරීම්වලින් මිය ගිය පුද්ගලයින්ගේ මළ සිරුරු 81ක් කොළඹ ජාතික රෝහලේත්, මළ සිරුරු 110ක් මීගමුව රෝහලේත්, මළ සිරුරු 28ක් මඩකලපුව රෝහලේත් තැන්පත් කර ඇති බවයි රෝහල් ප්රකාශකයින් සදහන් කළේ.
මඩකලපුව රෝහලේ ඇති සිරුරු අතර ළමයින් 14 දෙනෙකුගේ ද මළ සිරුරු පවතින බව ද එම ප්රකාශකයා කියා සිටියා.
රාගම රෝහලට රැගෙනවිත් ඇති මළ සිරුරු සංඛ්යාව 07ක්.
දෙහිවල පිපිරීම සිදුවී ටික වේලාවකට පසුව දෙමටගොඩ ප්රදේශයේ නිවසක පිපිරීම් දෙකක් සිදුවුණා.
එම පිපිරීම්වලින් පොලිස් නිලධාරීන් 3 දෙනෙකු ජීවිතක්ෂයට පත්වූ බවයි පොලිස් මාධ්ය ප්රකාශක, පොලිස් අධිකාරී රුවන් ගුණසේකර සඳහන් කළේ.
කොළඹ අපරාධ කොට්ඨාශයට අනුයුක්තව සේවය කරන උප පොලිස් පරීක්ෂකවරයෙකු සහ පොලිස් කොස්තාපල්වරුන් දෙදෙනෙකුයි මෙලෙස ජීවිතක්ෂයට පත්වුණේ.
පසුව දෙමටගොඩ ප්රදේශයේ විශේෂ සෝදිසි මෙහෙයුමක් ද ක්රියාත්මක කෙරුණා.
මේ අතර පවතින තත්ත්වය හේතුවෙන් වහාම ක්රියාත්මක වන පරිදි පොලිස් ඇදිරි නිතිය පනවා තිබෙනවා.
පොලිස් මාධ්ය ප්රකාශක පොලිස් අධිකාරි රුවන් ගුණසේකර සදහන් කලේ පවතින තත්ත්වය සාමාන්ය තත්ත්වයකට පත්වන තෙක් මෙම පොලිස් ඇඳිරි නීතිය ක්රියාත්මක වන බවයි.
කෙසේ වෙතත්, මෙම පිපිරීම් සිද්ධි සම්බන්ධයෙන් මේ වන විට 7 දෙනෙකු අත්අඩංගුවට ගෙන ඇති බවයි ආරක්ෂක රාජ්ය අමාත්ය රුවන් විජේවර්ධන සඳහන් කළේ.


ජනාධිපති ලේකම් කාර්යාලයේ ආරක්ෂාව සඳහා යොදවා සිටි පොලිස් විශේෂ කාර්ය බළකායේ සාමාජිකයින් 30 දෙනෙකුට කොවිඩ් නයින්ටීන් ආසාදනය වී ඇති බවට තහවුරු වී තිබේ.
සෞඛ්ය අංශ සඳහන් කළේ, ආරක්ෂක අංශ සාමාජිකයින් කිහිපදෙනෙකු අසනීප තත්ත්වයෙන් පසුවී ඇති බවය.
ඒ අනුව පසුගිය සිකුරාදා දිනයේ සිදුකළ ක්ෂණික ප්රතිදේහජනක පරීක්ෂණවලින් අනතුරුව එම ආසාදිතයින් හඳුනාගෙන තිබේ.
Adaderana


English
தமிழ்
කර්තෘ Staff writer
09 Aug, 2019 | 12:01 pm
COLOMBO (News 1st) – මහ බැංකු බැඳුම්කර වංචාව සම්බන්ධයෙන් නීතිපතිවරයා පවරා ඇති නඩුවේ පළමු විත්තිකාර හිටපු මහ බැංකු අධිපති ලක්ෂ්මන් අර්ජුන මහේන්ද්රන් මහතා අත්අඩංගුවට ගෙන අධිකරණයට ඉදිරිපත් කිරීම සඳහා බස්නාහිර පළාත්බද පළමු ස්ථිර ත්රිපුද්ගල විනිසුරු මඩුල්ල අද වරෙන්තු නිකුත් කරනු ලැබී ය.
නීතිපතිවරයා විසින් කරන ලද ඉල්ලීමක් සලකා බැලූ සම්පත් අබේකොන්, සම්පත් විජේරත්න හා චම්පා ජානකී රාජරත්න යන විනිසුරු මඩුල්ල එම නියෝගය කළේ ය.
මෙම නඩුවේ 10 වන විත්තිකාර අජහාන් ගාර්දිය පුංචිහේවා නමැත්තා වෙත යැවීම සඳහා අවශ්ය සිතාසි වාර්තා සකස් කොට ලබන දෙසැම්බර් 4 වන දා අධිකරණයට භාර දෙන ලෙස එහිදී වැඩිදුරටත් නියෝග කළ විනිසුරු මඩුල්ල පළමු විත්තිකාර අර්ජුන මහේන්ද්රන්ගේ වරෙන්තු වාර්තා ද එදිනම අධිකරණයට ඉදිරිපත් කරන ලෙස ද නියෝග කළේ ය.
28 Oct, 2019 | 06:21 PM
03 Sep, 2019 | 07:28 PM
අපගේ වෙබ් අඩවියේ හෝ වීඩියෝ නාලිකාවේ දැන්වීම් ප්රචාරය කිරීමට ඔබටත් අවශ්යයද ?
කරුණාකර අපව අමතන්න [email protected]


රනිල් වික්රමසිංහ මහතාට සහ එජාපයට සිංහල බැරි නිසා ඔවුන් ආණ්ඩුක්රම ව්යවස්ථාවේ ඉංග්රීසි පිටපත පමණක් පරිශීලනය කිරීමෙන් ශ්රේෂ්ඨාධිකරණයේදී අලි අමාරුවක වැටීමට නියමිත බව බුද්ධශාසන සහ ගමික කටයුතු අමාත්ය උදය ගම්මන්පිල මහතා පවසයි.
ඒ මහතා මේ බව සඳහන් කර සිටියේ පාර්ලිමේන්තුව විසුරුවා හැරීමට එරෙහිව ගොනු කරන ලද මූලික අයිතිවාසිකම් පෙත්සම් අද දින (12) ශ්රේෂ්ඨාධිකරණයේ විභාගයට ගැනීමෙන් අනතුරුව මාධ්ය වෙත අදහස් දක්වමිනි.
– අරවින්ද අතුකෝරල


(ලංකා ඊ නිව්ස් -2017.සැප්.25, පෙ.ව.6.40- දෙවන සංස්කරණය පෙ.ව.8.40) කැපිටල් මහාරාජා සමාගමේ අධිපති රාජා මහේන්ද්රන් හෙවත් කිලී මහාරාජා විසින් ජනාධිපති මෛත්රීපාල සිරිසේන මහතාවද අන්දවා ඩොලර් මිලියන ගණනක රුසියානු කබල් යුද නැවක් ලංකාවට විකුණමින් ලංකාවට ආයුධ ගෙන්වන අලුත්ම ඒජන්තයා වීමට යන බව ලංකා ඊ නිව්ස් ප්රථම වරට හෙළිදරව් කෙළේ මේ වසරේ මාර්තු මාසයේ දී ය.
එම දූෂිත ඩීල් එක ගෝඨාභය රාජපක්ෂ විසින් සිදුකළ මිග් ඩීල් එක පරදවන දූෂණයක් බවත් එහිදී හෙළිදරව් කෙළේය.
දැන් එම දූෂිත ඩීල් එක යථාර්තයක් කරමින් ජනාධිපති සිරිසේන මහතා විසින් ආරක්ෂක ඇමැතිවරයා ලෙස ඒ සඳහා කැබිනට් පත්රිකාවක් ඉදිරිපත් කර තිබේ.
කැබිනට් පත්රිකාවේ සඳහන් අන්දමට මෙම ඩීල් එකේ වටිනාකම ඇ.ඩො.මිලියන 158.5 කි. මෙකී ඩීල් එක සාධාරණය කර ඇත්තේ මෙය මහින්ද රාජපක්ෂ යුගයේ දී රුසියානු ණය ආධාර යටතේ 2010 පෙබරවාරියේදී අනුමත කරන ලද ඇ.ඩොලර් මිලියන 300 ක ණයේ ඉතිරිය බැවින් ඉතිරි මුදල නොගත්තද අප ණය ලෙස එය ගෙවිය යුතු බවයි. රාජපක්ෂලා විසින් මෙම ණය මුදලින් ඩො.මිලියන 165 ක් භාවිතා කර තිබිණ. ඉතිරිය වූ ඩො.මි. 135 ක මුදල 2015 ට පෙර භාවිතා කළ යුතුව තිබුණ ද 2015 දී අලුත් ආණ්ඩුව ආ බැවින් එය භාවිතා කර නැත. දැන් එම මුදලට තවත් ඩො.මි. 23.5 ක් අතින් යොදවා මෙකී යුද නැව සහ ආම්පන්න මිලදී ගැනීමට යයි. මෙම ණය මුදල ශ්රී ලංකාව වසර 10 කින් පොලියද සමග ගෙවිය යුතුය.
මෙහි ඇති පුදුමාකාර ගිණුම්කරනය නම්, මෙම මුදල 2015 ලංකාවේ අය වැයට අනුයුක්ත කිරීමට කැබිනට් පත්රිකාවෙන් යෝජනා කිරීමයි. වාර්ෂික ගිණුමක් අහවර කිරීමෙන් වසර 2 කට පසු යලිත් අතීතයට ගණුදෙනුවක් ඇතුලත් කළ හැක්කේ කවර නම් ආර්ථික විද්යා නියමයකටදැයි ජනාධිපති වරයාගේ කැබිනට් පත්රිකාව සැකසූ ‘විද්යාඥයන්‘ අපට කියා දිය යුතුය.
මිග් ඩීල් එක පරදන රුසියන් යුද නැව් ඩීල් එකේ ඇති බරපතල දූෂන රැසකි. ඒවා එකිනෙක හෙලිදරව් කළ යුතුය.
ප්රථමයෙන්ම කිව යුත්තේ මෙම යුද නැව ගන්නවාට වත්මන් නාවික හමුදාපතිවරයා පවා අකමැති වී ඇති බවයි.
මිල දී ගැනීමට යන මෙම නැව Gepard Frigate class වර්ගයේ යුද නැවකි. මෙම නැවේ හෙලි පෑඩ් දෙකක් තිබෙන අතර ඒ සඳහා ඇන්ටනොව් කාර්ගෝ වර්ගයේ හෙළිකොප්ටර් 2 ක්ද මිලදී ගැනේ. මේ නැව සමග SU 30 වර්ගයේ සුපර් සොනික් ප්රහාරක ජෙට් ගුවන් යානා 6 ක් ද, යුද ටැංකි 33 ක් ද මිලදී ගැනීමට යයි.
මෙම නැව මිලදී ගැනීම සම්බන්ධයෙන් වත්මන් නාවික හමුදාපතිවරයා විරුද්ධ වීමට ප්රධාන හේතුවක් වන්නේ යුද්දයක් නොමැති අද ලංකාවට අවශ්ය වන්නේ මෙවැනි බරපතල එක යුද නැවක් නොව මීට වඩා මිලෙන් බොහෝ සෙයින් අඩු, දියුණු වෙරළාරක්ෂක ප්රහාරක යාත්රාවන් රාශියක් නිසාය.
ඩොලර් මිලියන 135 ක් වියදම් කරමින් මිලදී ගැනීමට මෙම රුසියානු යුද නැව වසර 10 ක් තරම් පැරණි යයි කීවොත් කිසිවෙකු විශ්වාස නොකරනු ඇත. නමුත් සත්ය එයයි. මේ පහසුකම් සියල්ල තිබෙන මේ වර්ගයේ අලුත්ම අලුත් බ්රෑන්ඩ් නිව් ඉන්දියානු යුද නැවක් ඇ.ඩො. මිලියන 70 කි. වසර 10 ක් පරණ දැරහැවක් මිලදී ගනිමින් එතැනම රටට සිදුකරන පාඩුව ඇ.ඩො.මිලියන. 88 ක් හෙවත් රුපියල් කෝටි 13,464 කි. කොමිස් තකා නොරොච්චෝලේ දැරහැවට කර ගැහැව්වාට නොදෙවෙනිය. මේවා ගෙවිය යුත්තේ චතුරිකාගේ ‘ජනාධිපති තාත්තා‘ පොත විකුණා ලැබෙන මුදලින් නොව ලංකාවේ පොදු මහජනතාවගේ බදු මුදලිනි.
මෙම ගණුදෙනුවේ ඇති අති සාපරාධී ගැහිල්ලක් නම් මිලදී ගැනීමට යන සුපර් සොනික් ජෙට් යානා වලින් ගහන ගැහිල්ලයි. එම ජෙට් යානා ද වසර 4 ක් පැරණිය. අලුත්ම අලුත් ජෙට් යානාවක මිල ඇ.ඩො. මිලියන 26 ක් වුවද මිලදී ගැනීමට යන වසර 4 ක් පරණ ජෙට් යානයක් මිලදී ගැනීමට යන්නේ ඇ.ඩො. මිලියන 35 කට ය. එතැනම එක ජෙට් යානයකින් ගහන ගැහිල්ල ඇ.ඩො.මිලියන 9 ක් හෙවත් රුපියල් කෝටි 138 කි. එවැනි යානා 6 ක් මිලදී ගැනීමට යන අතර එවිට ජෙට් යානා ගැහිල්ල ඇ.ඩො. මිලියන 54 ක් හෙවත් රු. කෝටි 826 කට අධික වනු ඇත.
මෙම දූෂිත ගණුදෙනුවේ මීලඟ සාපරාධී ගැහිල්ල නම් මිලදී ගැනීමට යන ඇන්ටනොව් හෙලිකොප්ටර් දෙකෙන් ගහන ගැහිල්ලයි. එ්වා මිලදී ගැනීමට යන්නේ ඇ.ඩො. මිලියන 60 කට ය. නමුත් සත්ය මිල වන්නේ ඇ.ඩො. මිලියන 39 කි. එතැන හෙලිකොප්ටර් ගැහිල්ල ඇ.ඩො. මිලියන 21 ක් හෙවත් රුපියල් කෝටි 3213 කි.
මීට අමතරව යුද ටැංකි 33 ක් ද මිලට ගැනීමට යයි. (යුද්දයක් නොමැතිව යුද ටැංකි 33 ක් වැනි දූපතට නොගැලපෙන තරම් විශාල සංඛ්යාවක් එකවරම අවශ්ය යැයි උපදෙස් දුන්නේ කුමන ‘රාජා‘ හෝ කුමන ‘බෑණා‘ දැයි නොදනිමු ) ඒවායේ මිල ගණන් අප වෙත මෙතෙක් ලැබී නැති අතර ඉදිරියේ දී ඒවාද හෙළිදරව් කරන්නෙමු.
දැන ගන්නට ලැබී ඇති අන්දමට සත්ය වශයෙන්ම මෙම ඩීල් එක සිදුවන්නේ රුසියාව පෙන්වා යුක්රේනය සහ බෙලෝ රුසියාව සමග ය. බෙලෝ රුසියාව යනු මේ වන විට අති දූෂිත රාජ්යයක් ලෙස කප් ගසා තිබෙන රටකි. කෙසේ වෙතත් ඒ පිලිබඳ වැඩි දුර විස්තර පසුව හෙළි කරන්නෙමු.
මෙම අති දූෂිත නැව් සයිස් ඩීල් එක ගෝඨාගේ මිග් ඩීල් එක පරාජය කරන්නක් බව අප කියන්නේ ඉහත හේතු කාරණා නිසා ය.
දැන් මේ දූෂිත නැව් සයිස් ඩීල් එක පිටුපස ඉන්නේ කව්ද? ලංකා ඊ නිව්ස් මීට පෙරද මෙය හෙළි කෙළේය. රුසියාව යනු ශ්රී ලංකාව දීර්ඝකාලයක සිට අවි ආයුධ මිලදී ගන්නා රටකි. එසේ මිලදී ගන්නා ලද ප්රධාන රුසියානු සමාගම නම් මොස්කව්හි පිහිටි “Rosoboronexport“ නමැති රාජ්ය සහ පුද්ගලික හවුල් සමාගමකි. එම සමාගමේ ශ්රී ලංකාවේ සිටි ඒජන්ත වරයා වූයේ ‘ප්රියන්ත‘ නමැති රාසපුත්රලාගේ ඥාතියෙකි. පසුගියදා ‘ප්රියන්ත‘ මිය ගියේ ය. ඉන්පසුව එම ඒජන්ත කම ලබා ගැනීමට කිලී මහාරාජාගේ ෂෙවාන් ඩැනියල් සහ නිමල් කුක් විසින් ජනාධිපති මෛත්රීපාල සිරිසේන මහතාගේ උදව් ඇතිව උත්සාහ කරන බව අප විසින් හෙලි කෙළේය. ඒ සඳහා ජනාධිපතිවරයා සමග ඔව්හු රුසියාවටද ගියහ. ඒ බව ලංකා ඊ නිව්ස් විසින් හෙළිදරව් කිරීමෙන් පසු මඳක් පසු බා සිටියද එම ඒජන්ත කම දැන් කිලී මහාරාජලා වෙත ලබා ගෙන තිබේ.
සත්ය වශයෙන්ම මෙම අති දූෂිත රට වනසන ඩීල් එක පිටුපස සිටින්නේ කිලී මහාරාජාගේ ෂෙවාන් ඩැනියල්, නිමල් කුක් යන අධ්යක්ෂ වරුන් දෙදෙනාට අමතරව ‘තිළිණ සම්පත්‘ නම් ජනාධිපති බෑණාද, දොස්තර ‘සමන් වීරසිංහ‘ නමැති දැනට රුසියාවේ සිටින කුප්රකට ව්යාපාරික තානාපතිවරයාද, ‘කුමාර් රාජපක්ෂ‘ නමැති තවත් ආයුධ ඒජන්තයෙකුද වෙති . සමන් වීරසිංහගේ නිල කාලය පසුගිය මාසයෙන් අවසන් වීමට නියමිත වුවද තව මාස 3 කට දිගු කරවා දුන්නේ මෙම ඩීල් එක අවසන් කරන තුරු ඔහු තානාපති ධූරයේ තබා ගත යුතු බැවිනි. එමෙන්ම හිටපු නාවික හමුදාපති රවීන්ද්ර විජේගුණවර්ධනට සේවා දිගුවක් ලබා දී තබා ගත්තේ ද නාවික හමුදාවෙන් අදාල ලිය කියවිලි ටික සකස් කර ගන්නා තුරු ය.
30 වසරක යුද කාලය පුරාම ශ්රී ලංකා රාජ්ය සමග යුද කළ එල්ටීටීඊ ත්රස්වාදීන් සමග අත යට සම්බන්ධතා පැවැත්වූ කිලී මහාරාජා වැන්නෙකුට රටට ආයුධ ගෙන්වීමට ඉඩ හසර ලබා දීම ගැන ලංකා ඊ නිව්ස් මීට පෙර අනතුරු අඟවා සිටියේ ය. වත්මන් හමුදාපතිවරුන් තිදෙනාමද මහාරාජා වැන්නෙකුට ආයුධ ඒජනත්කමක් දෙනවාට කැමැති නැත. “රාජ්යයකට එරෙහිව ආයුධ සන්නද්ධව සටන් කළ ත්රස්තවාදීන් සමග දීර්ඝ කාලයක් විවිධාකාරයෙන් සහයෝගයෙන් කටයුතු කළ පුද්ගලයෙකුට එරට රාජ්යයට ආයුධ ගෙන්වීමට බාර දෙන්නේ නම් එ් රාජ්යයේ නායකයන්ට එක්කෝ පිස්සු විය යුතුය. නැතිනම් ඔවුන් දේශද්රෝහීන් විය යුතුය. මේ දෙකම නොවේ නම් ඔවුන් රාජ්ය නායකත්වයට නුසුදුස්සන් විය යුතුය.“ කියා එදා අපි අනතුරු ඇඟවූයෙමු.
නමුත් අද ඒ සාපරාධී ක්රියාව එලෙසම සිදුකරමින් ආරක්ෂක ඇමැතිවරයා ලෙස ජනාධිපතිගේ අත්සනින් ඉහත කී කැබිනට් පත්රිකාව ඉදිරිපත් වී තිබේ. සමහර විට ජනාධිපතිවරයා මෙම දූෂණයේ දිග පළල නොදන්නවා විය හැකිය.
නමුත් දැනට හෙළි වී ඇති තරමින් මහජන මුදලින් රු. කෝටි 4,039 ක් ඍජුවම ජනාධිපති බෑණාද ඇතුළු අතරමැදියන්ගේ සාක්කුවට යන, තවත් මහජන මුදල් රු. කෝටි 13,464 ක් රටට පාඩු සිදුකරවන මේ මහා දූෂණය ගැන කොමිෂන් සභා ප්රේමී යහපාලන ජනාධිපතිතුමා කුමක් හෝ කිව යුතුය. දේශප්රේමීන් ලෙස මහාරාජාගේ නාලිකාවට පැමිණ කට මැත දොඩවන මහාරාජාගේ රූකඩ රතු අප්පුහාමිලා කියන්නේ කුමක්ද? ජනාධිපති උපදේශකයන් මෙන්ම ජනාධිපති සම්බන්ධීකරණ ලේකම්ලා මෙහෙයවන කුප්රකට දූෂණ විරෝධී සංවිධාන කියන්නේ කුමක්ද? යහපාලන ආණ්ඩුව තුල සිටින දූෂනයට එරෙහි යැයි කියාගන්නා හක්ගෙඩියන් කියන්නේ කුමක්ද? දූෂණයට එරෙහි යැයි කියන එජාප ‘රැඩිකල් රැල්ල‘ කියන්නේ කුමක්ද? රටම බලා සිටිනු ඇත.
සබැඳි පුවත්
* ගෝඨාගේ මිග් ඩීල් එකට නොදෙවෙනි ඩො.මි. 300 ක යුද නැව් ඩීල් එකක්..! කිලී මහාරාජා තුවක්කු නැති යුද නැවක් කරේ ගහයි..!
* මෛත්රීගේ රුසියානු සංචාරයේ රාත්රී භෝජනයේ ‘තැතිගත් කළු බැටළුවෝ‘...! මහාරාජාගේ ඩො.මි. 300 යුද නැව් ඩීල්කාරයෝ මොස්කව්හිදී මාට්ටු..!!
* රටට ආයුධ ගෙන්වීමට කිලී මහාරාජාට අවසර දීමට යෑම ගැන හමුදා බුද්ධි අංශ තැති ගනී..! ආයුධයි මාධ්යයි එක අතට ගැනීමට මහාරාජා ජනමාධ්ය නියාමනයට පහර දෙයි
---------------------------
by (2017-09-25 03:27:17)
Leave a Reply
3 discussion on this news
Whaaat da fuck is this! Has the Gramasevaka gone mad?
-- by silva on 2017-09-25
Dear LEN, thank you for being the watch dog and the investigative journalist that you have been for all these years. I think now it is time for the nation to get together and LOOK FOR A SOLUTION TO WIPE OUT THOSE CULPRITS FROM TOP TO BOTTOM IN ALL POLITICAL PARTIES, IRRESPECTIVE OF WHETHER THEY ARE ROYALISTS OR NOT!!!
HOPE THE NATION WILL FIND A TRUE LEADER WHO IS HONEST, STRONG, DECISIVE AND BOLD ENOUGH TO CLEAN THE MESS AND PUT THIS BEAUTIFUL COUNTRY BACK ON TRACK SOON!!!
-- by api on 2017-09-25
we as countrymen of sri lanka highly disgusted about the present situation in the country- unqualified gramasewaka has come into power .don't know if he has any academic qualification, at least basic qualification similar to GCE A/L, but he shines now - oh god!- very wek prime minister who can never be steady in the parliamentary seat while seated but always turning here and there, constantly wiping nose or doing some unethical gesticulation, can any foreigner identify him as a leader in a country- we have to be ashamed of our prime minister when he walks with his hands in the trouser pockets even in forign countries. we should pave way to choose 2 better leaders - LEN pl take march - we will be there with you -
-- by sanka on 2017-10-25


English
தமிழ்
කර්තෘ Sagarika Chathumali
07 Dec, 2015 | 3:05 pm
පුද්ගල ඝාතන චෝදනාවක් මත රක්ෂිත බන්ධනාගාරගත කර සිටි එක්සත් ජනතා නිදහස් සන්ධාන පාර්ලිමේන්තු මන්ත්රී ප්රේමලාල් ජයසේකර මහතා ඇප මත මුදා හැරීමට අභියාචනාධිකරණය අද නියෝග කළේ ය.
මන්ත්රීවරයා ගොනු කළ පෙත්සමක් සලකා බැලීමෙන් අනතුරුව ඔහු මුදා හැරුණේ රුපියල් ලක්ෂයක මුදල් ඇපයක් හා රුපියල් ලක්ෂ පහ බැගින් වූ ශරීර ඇප 2ක් මත ය.
ඊට අමතරව සැකකාර මන්ත්රීවරයාට විදේශගත වීම තහනම් වන අතර විදේශ ගමන් බලපත්රය අධිකරණයට භාර දිය යුතු වේ.
ඇපකරුවන් ඔහුගේ සමීප ඥාතීන් විය යුතු බවට ද අධිකරණය නියෝග කළේ ය.
එමෙන් ම සෑම මසක ම අවසන් සිකුරාදා ඔහු අපරාධ පරීක්ෂණ දෙපාර්තමේන්තුව හමුවේ පෙනී සිටිය යුතුවේ.
ප්රේමලාල් ජයසේකර මහතාට ඇප ලබාදීම ප්රතික්ෂේප කරමින් රත්නපුර මහාධිකරණය දුන් තීන්දුවට එරෙහිව ඔහු අභියාචනාධිකරණය හමුවේ මෙම පෙත්සම ගොනු කර තිබිණ.
පසුගිය ජනාධිපතිවරණ සමයේ විපක්ෂ රැස්වීමකට වෙඩි තබා පුද්ගලයකු ඝාතනය කිරීමේ සිද්ධියක් සම්බන්ධයෙන් ඔහු අත්අඩංගුවට ගත් අතර මන්ත්රීවරයා වසරකට ආසන්න කාලයක් රක්ෂිත බන්ධනාගාරගතව සිටියේ ය.
03 Dec, 2019 | 10:14 AM
05 Nov, 2019 | 12:13 PM
අපගේ වෙබ් අඩවියේ හෝ වීඩියෝ නාලිකාවේ දැන්වීම් ප්රචාරය කිරීමට ඔබටත් අවශ්යයද ?
කරුණාකර අපව අමතන්න [email protected]


විශ්වවාදය / විශ්වීය ගැලවීම බයිබලයට අනුකුලද?
ප්රශ්නය: විශ්වවාදය / විශ්වීය ගැලවීම බයිබලයට අනුකුලද?
පිළිතුර: බොහෝ අය විශ්වීය ගැලවීම අල්ලාගෙන සිතනවා සියලු මනුෂ්යයන්ගේ අවසානය සවර්ගයේ කියා. සැබවින්ම මෙම මතය බොහෝවිට දරන්නේ මේ මතය පිළිබඳව ලියවිල්ලේ උගන්වන ඉගැන්වීම් එපා කරන සදාකාල ගිනිවිලට හිමිකම් කියන ජීවන රටාවක් ගත කරන මිනිසුන්ය (පිරිමි හා කාන්තාවන්). සමහරුන්ට එය දෙවියන් වහන්සේගේ ප්රේමය හා කරුණාව පමණට වඩා ඉස්මතු කරන තත්වයකි හා දෙවියන් වහන්සේගේ ධර්මිෂ්ඨත්වය හා සාධාරණත්වය අඩූ තක්සේරු කිරීම (අතපසු කිරීම)-එය ඔවුන්ව දෙවියන් වහන්සේව විශ්වාස කිරීමට යොමු කරයි. සියලු ජීවමාන සත්වයන්ට උන් වහන්සේ කරුණාව දක්වන බව විශ්වාස කිරීමට. නමුත් ලියවිල්ල පවසනවා සමහර අය සදාකාලිකව නිරයේ සිටින බවට.
පළමුව, බයිබලය පවසනවා නොගැලවුන අය නිරයේ සිටින්ට යන බව. යේසුස් වහන්සේ තම වචනයෙන් කියනවා ගැලවුනාවූ අය ස්වර්ගයේ සදාකාලිකව සිටිනා සේම නොගැලවුනු අය නිරයේද සිටින්නට යන බව. මතෙව් 25:46 පවසනවා, “මොව්හූ සදාකාල දඬුවමටත් ධර්මිෂ්ඨයෝ සදාකාල ජීවනයටත් යන්නෝයයි කීසේක.” මේ පදයට අනුව නොගැලවූවන්ට ඇති දඬුවම හරියටම ධර්මිෂ්ඨයාට ඇති සදාකාල ජීවනය මෙන්ම ස්තීරය. සමහරු සිතනවා නිරයට යන අය පවතින් නැති බවට නමුත් දෙවියන් වහන්සේම එය සදහටම පවතින බව ස්තීරවම පවසා ඇත. මතෙව් 25:41 හා මාර්ක් 9:44 විස්තර කරනවා නිරය “සදාකාල ගින්න” හා “නොනිමෙන ගින්න.”
මේ නොනිමෙන ගින්නෙන් කෙනෙකු වළකින්නේ කෙසේද? බොහෝ අය සිතනවා සෑම පාරක්ම-සෑම ආගමක්ම හා සෑම විශ්වාසයක්ම ස්වර්ගයට ගෙන යන බවට, එසේ නැති නම් ඔවුන් සිතනවා දෙවියන් වහන්සේ තුළ එතරම් ප්රේමය හා කරුණාව තිබෙනවා එම නිසා සියලු දෙනාට ස්වර්ගයට ඇතුල් විය හැකි බවට. සැබවින්ම දෙවියන් වහන්සේ ප්රේමයෙන් හා කරුණාවෙන් පූර්ණයි. එම ගුණාංග නිසා තමයි උන් වහන්සේ පුත්රයා පොළොවට එවිවේ යේසුස් ක්රිස්තුස් වහන්සේව අප වෙනුවෙන් කුරුසියේ මැරුම්කෑමට. යේසුස් වහන්සේ තමයි සදාකාලයට ඇති රහස්ය දොරටුව. ක්රියා 4:12 පවසනවා, “වෙන කිසිවෙකු තුළ ගැලවීම නැත්තේය. මක්නිසාද අපේ ගැළවීමට අවශ්යවූ මනුෂ්යයන් අතරේ දෙන ලද වෙන කිසි නාමයක් ස්වර්ගයෙන් යට නැත්තේයයි කීවෙිය.” “මක්නිසාද ඇත්තේ එක දෙවි කෙනෙක් සහ දෙවියන් වහන්සේටත් මනුෂ්යයන්ටත් අතරේ එක මැදහත් කාර කෙනෙකුත්ය” (1 තිමෝති 2:5). යොහන් 14:6 යේසුස් වහන්සේ පවසනවා, “මාර්ගයද සැබෑවද ජීවනයද මමය. මා කරණකොටගෙන මිස කිසිවෙක් පියාණන් වහන්සේ වෙතට පැමිණෙන්නේ නැත.” යොහන් 3:16, “මක්නිසාද දෙවියන් වහන්සේ ස්වකීය ඒකජාතක පුත්රයාණන් දෙන තරම් ලෝකයාට ප්රේම කළ සේක. එසේ කළේ උන් වහන්සේ කෙරෙහි අදහා ගන්න සෑම දෙනම විනාශ නොවී සදාකාල ජීවනය ලබන පිණිසය.” අපි එම පුත්රයා එපා කිරීම තෝරා ගත්තොත් අපට ගැලවීම අහිමි වේ (යොහන් 3:16, 18, 36).
මෙවැනි පද විශ්වමතය, විශ්වීය ගැලවීම වැනි දේ බයිබලයට විරුද්ධ බව විශ්වමතය බයිබලය උගන්වන දෙයට පටහැනි මත ඉදිරිපත් කරයි. බෙහෝ මිනිසුන් කිතුනුවන්ට චෝදනා කරන අතර දරා සිටීම හා “රහස්යභාවය” මතක තබා ගන්න මේවා ක්රිස්තුස් වහන්සේගේම වචනය. කිතුනුවන් තමා විසින් හදා ගත් අදහස් නොව. කිතුනුවන් ඉදිරිපත් කරන්නේ දෙවියන් වහන්සේ පවසා ඇති දේ බොහෝ අය මෙය පිළිනොගන්නේ ඔවුන්ගේ පාපය හෙලිවී ඔවුනට ගැළවුම්කරුවාවූ දෙවියන් වහන්සේව පිළිගැනීමට සිදුවන බව ගැලවීම ලැබීමට නම් එම හේතුව නිසාය. දෙවියන් වහනාසේ විසින් ඉදිරිපත් කර ඇති ගැලවීම ක්රිස්තුස් තුළ ඇති එපා කරන අය ගැලවීම ලැබීම ශුද්ධකම පහත් කිරීම හා දෙවියන් වහන්සේගේ සාධාරණත්වය හා ක්රිස්තුස් වහන්සේගේ පූජාව අහෝසි කිරීමයි.
විශ්වවාදය / විශ්වීය ගැලවීම බයිබලයට අනුකුලද?


ගොඩනැගිලි ඉදිකිරීමේ දී නිසි පරිදි අනුමැතියක් ලබාගෙන එය සිදුකිරීම මගින් අනවසර ඉදිකිරීම් හා මුඩුක්කු නිවාස ඇතිවීම වැළකී යන අතර ඒ තුළින් විධිමත් සැලසුම් සහගත නගරයක් බිහිකළ හැකි වේ.
ඉදිරිපත් කළ යුතු ලේඛන
- අනුමත බිම් සැලැස්ම (මිනින්දෝරු සැලැස්ම)
- යෝජිත ගොඩනැගිල්ලේ සැලසුම් පිටපත් 03ක් B පෝරමය සමග සම්පූර්ණ කර ඉදිරිපත් කළ යුතුය. B පෝරමය ගාල්ල මහා නගර සභා ඉංජිනේරු දෙපාර්තමේන්තුවට පැමිණ ලබාගත හැකිය. (මෙහි දී ඉදිකිරීමට යෝජිත ගොඩනැගිල්ලේ සැලසුම් පිටපත් 03 ක් ඉංජිනේරු දෙපාර්තමේන්තුව වෙත ඉදිරිපත් කළ යුතු අතර ජාතික ගොඩනැගිලි හා පර්යේෂණ සංවිධානයේ අනුමැතියට ඉදිරිපත් කිරීම සඳහා තවත් එක් පිටපතක් අවශ්ය වේ)
- B පෝරමය ලබා ගැනීමේ දී, 2022 අයවැය ලේඛනය අනුව නිවසක් සඳහා රු. 300/- + රජයේ බදු මුදල්
- ව්යාපාරික ස්ථානයක් සඳහා රු. 600/- + රජයේ බදු මුදල්
- වෙළඳ සංකීර්ණයක්, හෝටලයක් සඳහා රු. 1500/- + රජයේ බදු මුදල් වශයෙන් ගාස්තු අයකරනු ලැබේ.
- අදාල ඉඩමේ වරිපනම් අංකය සඳහා අයදුම්කරුගේ නම සඳහන්ව තිබෙන බවට තහවුරු ලිපිය. (මෙම ලේඛනය B පෝරමයට අමුණා ඇත)
- ජාතික ගොඩනැගිලි හා පර්යේෂණ සංවිධානයේ (NBRO) නිර්දේශය . (මේ සඳහා වන අයදුම්පත්රය ද B පෝරමය ලබා ගැනීමේ දී ලබා ගත යුුතුය. බිම් සැලැස්ම අනුමත කිරීමේ දී මෙම නිර්දේශය ලබා ඇත්නම් හා එම නිර්දේශයේ කාල සීමාව ඉක්මවා නොමැතිනම් නැවත ලබා ගැනීම අවශ්ය නොවේ)
- ඉදිකිරීමට යෝජිත ගොඩනැගිල්ල පිහිටා ඇත්තේ 300m වූ වෙරළ කලාපය තුළ නම් වෙරළ සංරක්ෂණ දෙපාර්තමේන්තුවේ නිර්දේශය ලබා ගත යුතුය.
- වර්ගමීටර් 300 ඉක්මවන හෝ මායිම් අන්ධ බිත්තියක් ඉදිකිරීමටත් නම් වරලත් ඉංජිනේරුවරයෙකුගේ සහතිකය අවශ්ය වේ.
ඉහත ලේඛන සම්පූර්ණ කර නාගරික ඉංජිනේරු දෙපාර්තමේන්තුවේ සැලසුම් නිලධාරී වෙත භාරදිය යුතුය. මෙහිදී යෝජිත ගොඩනැගිල්ලේ වර්ගමීටර් ප්රමාණය අනුව පෙරසැරි ගාස්තු ගෙවිය යුතුය. අදාළ ලේඛන භාර දීමෙන් පසුව ගොඩනැගිල්ල ඉදිකිරීමට යෝජිත ඉඩම පරීක්ෂා කිරිම සඳහා කලාප භාර තාක්ෂණ නිලධාරි පැමිණ අදාළ සැලසුමේ හා ඉඩමේ යෝග්යතාවය පිළිබඳව වාර්තාවක් ඉදිරිපත් කරන අතර එම වාර්තාව සැලසුම් කමිටුවට ඉදිරිපත් කිරීමෙන් පසුව අනුමැතියට සළකා බලනු ලැබේ. සැලසුම් කමිටුවේ අනුමැතියෙන් පසුව සංවර්ධන බලපත්රය හා අනුමත සැලසුම ලබා ගත හැකිය.


සැදැහැති සිත පිදුම් ලබති
නමෝ තස්ස භගවතෝ අරහතෝ
සම්මා සම්බුද්ධස්ස
සද්ධෝ සීලේන සම්පන්නෝ –යසෝ භෝග සමප්පිතෝ
යං යං පදේසං භජති –
තත්ථ තෙත්ථව පූජිතෝ’
සැදැහැවත් පින්වතුනි,
ඉහත ගාථාවේ අර්ථය කෙටියෙන් කිව්වොත් මෙහෙමයි. තෙරුවන් ඇදහීම හා කම්පල
ඇදහීම නම් වූ ශ්රද්ධාව ඇති, පංචශීලාදී උසස් ශීල සමාදානයකින් යුතු ගිහි
පුද්ගලයාට පිරිවර, ධනධාන්යය, සප්ත ආර්ය ධන යනාදී යසස් හා භෝගසම්පත්
වැඩේ. එම කුලපුත්රයා යම් යම් පෙදෙසකට වාසයට පැමිණේ ද ඒ ඒ තැන්වල දී
මහත් ලාභ සත්කාර ලබා පූජනීය තත්ත්වයට පත් වේ.
‘සද්ධෝ සීලේනෙ සම්පන්නෝ’ කියන්නෙ ශ්රද්ධාවෙන් හා සීලයෙන් යුක්ත වූ
තැනැත්තායි. ඒ දෙකින් යුක්ත පුද්ගලයාට යසස හා භෝග සම්පත් මැනවින් වැඩේ
කියන එකයි. ‘යසෝ භෝග සමප්පිතො’ කියන්නෙ යසස කියන්නෙ පිරිවර
සම්පත්තියයි. තමා අගයන ගරු කරන පිරිස් බලයයි.
භෝග කියන්නෙ ඉඩකඩම්, වතුපිටි යාන වාහන ආදී අපේ ගිහි පින්වතුන් ආශා කරන
ගොඩ ගසා ගන්න භෞතික සම්පත්තියයි. ‘යං යං පදේසං භජති – තත්ථ තෙත්ථව
පූජිතෝ’ කියන්නෙ එවැනි පුද්ගලයා යන යන තැන පූජනීයත්වයට පත් වේ කියන
එකයි. සීලයේ හා ශ්රද්ධාවේ ඇති මහිමය පිළිබඳව එහෙම නැත්නම් ආනිසංස ගැන
තමයි මේ ගාථාවෙන් කියවෙන්නෙ. අද අපේ මාතෘකාව වන්නේ ශ්රද්ධාවයි.
ධම්මපදයේ යමක වග්ගයේ තියෙනවා ගාථාවක්
අසුභානුපස්සිං විහරන්තං
ඉන්ද්රියෙසු සුසංවුතං
භොජනම්හි ච මත්තඤ්ඤුං
සද්ධං ආරද්ධවීරියං
තං වෙ නප්පසහති මාරො
වාතො සෙලංව පබ්බතං
අසුභ භාවනාවට සිත යොමු කරගත්, ඉඳුරන් මැනවින් සංවර කර ගත්, ආහාර පාන
ගැනීමේ දී තම ප්රමාණය දැනගත්, ශ්රද්ධාව ඇති, අරුඹූ වීර්යයෙන් යුතු
පුද්ගලයා මාරයාට වත් සොලවන්නට බැරි බවයි එහි සඳහන් වෙන්නේ. හරියට මහ
ගල් පර්වතයක් සුළඟට සොලවන්න බැරුව වගේ මේ ගාථාවේ මාරයා පරදවා ජය අරගෙන
ජීවත්වන්නා තුළ තිබිය යුතුය කියල සඳහන් කරන කරුණු පහෙන් හතරවැන්න තමයි
ශ්රද්ධාව. එතකොට ශ්රද්ධාව කියල කියන්නෙ මාරයා පවා ජය ගත හැකි උතුම්
ගුණාංගයක්. ඒ ගුණාංගය වර්ධනය කරගන්නයි අපි උත්සාහ ගත යුත්තේ.
‘සද්ධා බීජං තපො වුට්ඨි’ කියන ගාථාව ඔය පින්වතුන් අහල තියෙනවා. ඒ ගාථාව
එන්නෙ අපේ පිරිත් පොතේ තියෙන කසීභාරද්වාජ සූත්රයේ කසීභාරද්වාජ බමුණා
බුදුපියාණන් වහන්සේට කිව්වනෙ. ‘මමත් කුඹුරු වපුරල වෙහෙස මහන්සි වෙලා
තමයි කන්නෙ බොන්නෙ. ඔබත් අතපය මහන්සි කරලා කුඹුරු වපුරල වෙහෙස මහන්සි
වෙලා කන්න බොන්න කියල. ඒ වෙලාවෙ බුදුහාමුදුරුවො දේශනා කළේ මොකක්ද?
බමුණ, මමත් කුඹුරු වපුරල වෙහෙස මහන්සි වෙලා තමයි කන්නෙ බොන්නෙ. කියල
බුදුහාමුදුරුවො දේශනා කළා. එතකොට බමුණ අහනවා ඔබ කුඹුරු වපුරල ජීවත්
වෙනව නම් කෝ ඔබේ ගොවි උපකරණකියලා. බුදුහාමුදුරුවො අන්න ඒ වෙලාවෙ තමයි
මේ ගාථාව දේශනා කළේ මගේ ගොවි උපකරණවල බීජ (වී) තමයි ශ්රද්ධාව. තපස
තමයි වැස්ස. නුවණ එහෙම නැත්නම් ප්රඥාව තමයි මගේ වියදණ්ඩ හා නගුල
වෙන්නෙ. පාපයට ඇති ලැජ්ජාව තමයි නගුලිස, කඹය තමයි සිත. සිහිය මගේ හීවැල
හා කෙවිටයි. මෙහෙම අපේ ශාසනයේ ඉගැන්වෙන උතුම් අධ්යාත්මික ගුණාංග
රාශියක් ගොවි උපකරණවලට ආදේශ කරල උන්වහන්සේ දැක්වූවා. එතකොට මේ සසුන
නමැති සාරවත් කුඹුරෙන් ප්රයෝජන ගන්න නම් වපුරන්න ඕන බීජය මොකක් ද?
ශ්රද්ධාව ඒක තමයි සද්ධා බීජං කියල කිවුවෙ. ඔය පින්වතුන් දන්නවා කුඹුරෙ
වපුරන බීජ බොල් වුණොත් සාරවත් අස්වැන්නක් අපට ලැබෙන්නෙ නැහැ. වපුරන
බීජය සාරවත් වුණොත් හොඳ සාරවත් අස්වැන්නක් අපට ලැබෙනවා. එහෙනම්
ශ්රද්ධාව හොඳින් පවත්වා ගන්න ඕන.
අපි පන්සලට එන්නෙ බුදුසමයට යොමුවන්නෙ ශ්රද්ධාව නිසයි. ශ්රද්ධාව
උපදවාගෙන භික්ෂූන් වහන්සේලා ඇසුරට යොමු වේ. අපි බුදුසමයේ අගයන ආකාරවතී
ශ්රද්ධාව ඇතිකරගන්න උත්සාහගන්න ඕන.
ආකාරවතී ශ්රද්ධාව ලබාගන්න අපි මොනවද කරන්න ඕන. ඒ සඳහා කළයුතු දේවල්
කිහිපයක් අපේ බණපොත්වල උගන්වනවා.
1. හොඳින් ධර්මය ශ්රවණය කිරීම. සදහම් ඇසීමෙන් තමයි ආකාරවතී ශ්රද්ධාව
ඇතිවෙන්නෙ. ඔය සූත්ර ධර්ම කියවනකොට අවසානයට තියෙන්නෙ ‘අභික්කන්තං භො
ගෝතම අභික්කන්තං භො ගෝතම සෙය්යථාපි භො ගෝතම නික්කුජ්ජිතංවා
උක්කුජජෙය්ය’ ආදී වශයෙන් එන්නෙ දේශනාව අහල තමන්ගෙ අචල සෙලෙවෙන්නෙ නැති
ශ්රද්ධාව බුද්ධරත්නය කෙරෙහි ඇති වූ බව ප්රකාශ කිරීමයි. ඉන් පසුව
තුණුරුවන් සරණගිය උපාසකයෙක් බව අවසානයට පවසනවා. ධර්මයේ තමන් නොදන්න
කරුණු අලුත් කරුණු දැන ගැනීමේ ආශාවෙන් බණ අහන අය අඩුයි. අරවිදියට බණ
ඇසීමෙන් වැඩක් නෑ. අන්න එතෙන්දි තමයි නිවැරදිව බණ අහන්න අපට සත්පුරුෂ
ඇසුර අවශ්ය වෙන්නෙ. සත්පුරුෂ ධර්මයේ දී අපට අවැඩක් අයහපතක් වෙන්නෙ
නැහැ. නිවැරදිව බණ අහන්න ධර්ම කරුණු අධ්යයනය කරන්න අපි යොමුවෙනවා. අපේ
ජීවිතයේ අපට හමුවූ හොඳම සත්පුරුෂ දෙන්න තමයි අපේ අම්මයි තාත්තයි. එහෙම
නැත්නම් ආත්තම්ම සීය, අපි මුලින්ම පන්සලට එක්ක ඇවිල්ල මේ සියලු දේවල්
පුරුදු කළේ ඒ අය. විශාඛාව අවුරුදු හතේ දි සෝවාන් වුනේ සීයත් එක්ක බණ
අහන්න ගිහිල්ල.
ආකාරවතී ශ්රද්ධාව ඇතිකරගන්න බණ ඇසීම වගේම ඒ ඇසූ ධර්මය නිතරම
ප්රත්යවේක්ෂා කළයුතු වෙනවා. නැවත නැවත මෙනෙහි කරන්න විමසා බලන්න ඕන.
එය ජීවිතයට අදාළ කරගන්න ආකාරය තම තම නැණ පමණින් දැනගත යුතුයි. ඇසූ
ධර්මය හෝ සූත්රය හඬනගා කියමින් වචෝද්ගත කළයුතුයි.
ඒ වගේම ඒ ප්රත්යවේක්ෂා කරන නිතර සිහිපත් කරන ධර්මය අනුව තමන්
හැසිරෙන්නත් ඕන. ධම්මෝ භවෙ රක්ඛති ධම්මචාරී ධර්මයේ ආශීර්වාදය අපිට
ලැබෙන්නෙ අපි නිවැරදිව ධර්මානුකූලව හැසිරුණොත් පමණයි. ඒක බණ පොතේ
කියන්නෙ ධර්මානුධර්ම ප්රතිපත්තියෙන් කියල. ඒක, තමයි ප්රතිපත්ති
පූජාව. එසේ ධර්මය අනුව තමන්ගෙ එදිනෙදා ජීවිතය ගත කරන්න හුරුවුණාට පසුව
අපි යෝනිසෝ මනසිකාරයෙන් යුක්තව ටිකෙන් ටික මේ අපේ සිත වෙලාගත් ක්ලේශ
ධර්ම දුරු කර ගන්න මහන්සිගන්න ඕන. මේ කෙලෙස් එකපාරට ම විනාශ කරල රහත්
වෙන්න බෑ. සමහරු හිතන් ඉන්නෙ වරක් දෙවරක් භාවනා කළාම බණක් දෙකක් ඇහුවම
සෝවාන් වෙනවා රහත් වෙනවා කියලා. එහෙම වෙන්නෙ නෑ. අපේ සිතේ තිබෙන නීවරණ
සංයෝජන ධර්ම ආදී කෙලෙස් දුරුකරගන්න ගොඩාක් කල් යනවා. සමහරවිට බුද්ධශාසන
දහයක් පහළොවක් වත් දියුණු කරගන්න වෙනවා.
අපේ ගෞතම බුද්ධශාසනයේ රහත් වූ අගසවුවන් වහන්සේලා කෙලෙස් නිවන
වැඩපිළිවෙළ ආරම්භ කළේ අනෝමදස්සි බුදුරජාණන් වහන්සේ විසින්. අසූමහා
ශ්රාවකයන් වහන්සේලා කෙලෙස් නැති කරන මගට පිළිපන්නෙ පදුමුත්තර
බුදුහාමුදුරුවන්ගේ කාලෙදියි. අනෙකුත් රහතන් වහන්සේලාත් එහෙමයි. ඵුස්ස
බුදුහාමුදුරුවන්ගෙ කාශ්යප බුදුහාමුදුරුවන්ගේ කාලවලදී පැවිදි ජීවිත
ගතකරපු ඇත්තො තමයි අපේ ගෞතම බුදුපියාණන් වහන්සේගෙන් එක බණක් දෙකක් අහලා
නිර්වාණාවබෝධය ලබාගත්තෙ. එනිසා දැන් ඔය පින්වතුන්ට අද ආකාරවතී
ශ්රද්ධාව ඇතිකරගන්න ආකාරය මම බණ පොත අනුව කියල දුන්න. ශ්රද්ධාව
කියන්නේ අපට පිරිවර සම්පත්තිය වගේම භවගෝග සම්පත් ළඟා කරදෙන උතුම්
ගුණාංග දෙකෙන් එකක් බව තමයි මම මුලින් මාතෘකා කළ ගාථාවෙහිදී කියල
දුන්නෙ.
මේ සම්බුද්ධ ශාසනයේ නිර්වාණය නමැති ඵලය ලබාගන්න වපුරන්න ඕන. බීජය තමයි
ශ්රද්ධාව කියන්නෙ. ඒ බීජයේ ස්වරූප දෙකක් තියෙනවා. මුලින් ඇතිවන්නේ
අමූලිකා ශ්රද්ධාව. ඒක ඉක්මණින් නැතිවෙන්න පුළුවන්. ඒකනිසා අපි ආකාරවතී
ශ්රද්ධාව ඇතිකරගන්න නිතර බණ අහලා සත්පුරුෂ ඇසුරෙන් යුතුව ඒ ධර්මය අනුව
හැසිරිලා අප්රමාදීව කටයුතු කරන්න ඕන ඒ ආකාරවතී ශ්රද්ධාවෙන් යුක්ත වූ
ඔබ සැමට සද්ධා සීල විරිය සමාධි ප්රඥා කියන ඉන්ද්රිය ධර්ම වඩා අමාමහ
නිවනින් සැනසීමට මේ ධර්ම ශ්රවණය හේතුවාසනා වේවා.
ධර්ම දානයට දායක වීමට මහඟු අවස්ථාවක්
බුදුසරණ ධර්ම දේශනා ලිපිය මෙම පිටුවෙහි පළවේ. එබැවින් ඔබටත් ධර්ම දානමය
පින අත් කර ගැනීමට මහඟු අවස්ථාවක් උදා වී ඇත.
ඔබගේ දයාබර මවුපියන්ගේ හෝ දූ පුතුන්ගේ උපන් දිනය සමරුවට ආශිර්වාද පිණිස
සෙත් පැතීමටත්, පරලොව සැපත් නෑදෑ හිතවතුන්ට පින් අනුමෝදන් කිරීම
පිණිසත් එසේ ධර්ම දානයට ඔබට දායක විය හැකි ය.
එසේ ධර්ම දානයට දායක වන සැදැහැවතුන්ගේ නම් හා අදාළ එක් ඡායාරූපයක්
(සෙ.මී. 4 1/2) සහිත දායකත්වය පිළිබඳ විස්තර මෙම පිටුවෙහි පළ කැරේ.
සියලු විස්තර අලෙවි හා ශාඛා කාර්යාල අංශයේ 0777 270091 හෝ 2319741 දර්ශ
ගෙන් විමසා දැන ගත හැකිය.


ජාතික කණ්ඩායම්වල තරග සහ වෙනත් ආබාධ හේතුවෙන් එල්.පී.එල්. තරගාවලිය නියෝජනය කිරීමට සිටි ක්රීඩකයන් කිහිප දෙනෙකු ඉවත් වුවද ඉන්දියාවේ හිටපු සුපිරි තුන් ඉරියව් ක්රීඩකයකු වන ඉර්ෆාන් පතන් අදාළ තරගාවලියේදී මහනුවර පිල නියෝජනය කිරීමට කොන්ත්රාත් අත්සන් කර තිබේ.
කුසල් පෙරේරාගේ නායකත්වයෙන් යුත් මහනුවර කණ්ඩායමේ පුහුණුකරු වශයෙන් හිටපු ක්රිකට් නායකයකු වන හෂාන් තිලකරත්න කටයුතු කරන අතර එම කණ්ඩායම විදෙස් ක්රීඩකයන් වන ක්රිස් ගේල්, ලියම් ප්ලන්කට් සහ වහබ් රියාස් ඇතුළත්ව තිබේ.
ක්රිස්ගේල් මීට දින කිහිපයක සිට මහනුවර කණ්ඩායමේ හිමිකරුවන් සමග සිය කොන්ත්රාත්තුව සම්බන්ධව සාකච්ඡා කළද අදාළ සාකච්ඡාවලින් පසුව ඔහු තරගාවලියට සහභාගි වීමට නියමිතව ඇතැයි වාර්තා වේ. ඒ අනූව මහනුවර කණ්ඩායමට අයි.පී.එල්. අත්දැකීම් ඇති 36 හැවිරිදි ඉර්ෆාන් පතන් එක්වීම මගින් එම කණ්ඩායමේ සමබරතාව වැඩිවන අතර තරගාවලියේ උත්කර්ෂවත් බවටද එය පිටිවහලක් වේ.
ඉන්දියානු ජාතික කණ්ඩායම නියෝජනය කරන කිසිම ක්රීඩකයකුට වෙනත් රටවල ප්රිමියර් ලීග් තරගවලට සහභාගි වීමට නොහැකි ලෙසට ඉන්දියානු ක්රිකට් ආයතනය තහංචි දමා තිබේ. එබැවින් ඉන්දියානු ජාතික කණ්ඩායම නියෝජනය කළ ඉර්ෆාන් පතන් මේ වන විට එක්සත් අරාබි එමීර් රාජ්යයේ පැවැත්වෙන අයි.පී.එල්. තරගාවලියේ විස්තර විචාරකයකු වශයෙන් කටයුතු කරනු ලබයි.
“මම අනිවාර්යයෙන්ම මේ තරගාවලිය දෙස බලා ඉන්නවා. මම විස්සයි විස්ස ක්රීඩාවෙන් සමුගෙන තිබුණත් මට ලොව පුරා ඇති ඕනෑම තරගාවලියකට ක්රීඩා කරන්න පුළුවන්. පසුගිය වසර දෙක තුළදී මගේ ක්රීඩාවෙන් මට විනෝද වෙන්න බැරි වුණා. නමුත් මේ අවස්ථා වමට ලැබීමෙන් යළිත් සුපුරුදු ක්රීඩාව ඉදිරියට ගෙන යන්න බලාපොරොත්තු වෙනවා.” යැයි ඉර්ෆාන් එල්.පී.එල්. තරගාවලිය සම්බන්ධයෙන් පවසයි.
ඉර්ෆාන් පතන් ඉන්දියාව වෙනුවෙන් ටෙස්ට්තරග 29 කදී ශතකයක් සහ අර්ධ ශතක හයක් සමග මුළු ලකුණු 1105 ක් ලබා ඇති අතර එහි ඉනිමක සාමාන්ය 31.57 කි. ඔහු ටෙස්ට් කඩුලු 100 ක්ද දවා ගනිමින් තුන් ඉරියව්වෙන්ම දක්ෂතා දක්වා තිබේ. ඉර්ෆාන් පතන් එක්දින තරග 120 කදී මුළු ලකුණු 1544 ක්ද කඩුලු 173 ක්ද දවා ඇති අතර විස්සයි විස්ස තරගවලදී ඔහු පිතිකරුවකු වශයෙන් තරග 24 කදී ලකුණු 172 ක් සහ කඩුලු 28 ක් දවාගෙන තිබේ. මීට අමතරව පළමු පෙළ විස්සයි විස්ස තරග 177 කදී ලකුණු 1966 ක් සහ කඩුලු 173 ක් දවා ගැනීමට ඔහු සමත්ව තිබේ.
“මට දේශීය ක්රිකට් ක්රීඩාව ගැන පැහැදිලි කිරීමට අවශ්යයි. ඒකට අවස්ථාවක් ලැබුණු පසු මම පැහැදිලි කරන්නම්. නමුත් මට උදව් කරන්න පුළුවන් ඕනෑම කණ්ඩායමකට මම උදව් කරන්න කැමැතියි. මගේ අත්දැකීම් බෙදාගන්න සැමවිටම මම විවෘතයි.” යනුවෙන් ඉර්ෆාන් පතන් පවසන්නේ ඔවුන්ගේ දේශීය ක්රිකට් ක්රීඩකයන් ඉන්දියානු ක්රිකට් ආයතනයෙන් දමා ඇති තහංචි සම්බන්ධවද ඉඟි කරමිනි.
ඉන්දියානු ජාතික කණ්ඩායමෙන් මෑතකදී විශ්රාම ගිය ක්රීඩකයන්ද විදෙස් තරගවලට සහභාගී නොවන්නේ එම ක්රීඩකයන්ට ඉන්දියානු ක්රිකට් ආයතනයෙන් ලැබෙන කුඩම්මාගේ සැලකිල්ල හේතුවෙනි. නමුත් විශ්රාම ගොස් වසර කිහිපයක් ගතව ඇති ඉන්දියානු ක්රීඩකයන් විදෙස් තරගවලට සහභාගී වන්නේ ඔවුන්ගේ දේශීය ප්රධාන තරගාවලි වල අයි.පී.එල්. හෝ රංජිත් කුසලාන ක්රීඩා කිරීමට නොහැකි වීමෙනි. ඒ අනව මන්ප්රිත් ගෝනිද කොළඹ කිංග්ස් කණ්ඩායමට ක්රීඩා කරනු ලබන්නේ එවැනි පසුබිමකය.
කණ්ඩායම් පහක් සහභාගී වන එල්.පී.එල්. තරගාවලිය ලබන 21 වැනිදා සූරියවැව මහින්ද රාජපක්ෂ ජාත්යන්තර ක්රිකට් ක්රීඩාංගණයේදී ආරම්භ වන අතර මූලික වටයේ තරග කිහිපයකින් පසුව අවසන් තරගය දක්වා වු තරග පල්ලකැලේ ජාත්යන්තර ක්රීඩාංගණයේදී පැවැත්වේ. අවසන් මහා තරගය දෙසැම්බර් මස 13 වැනිදා පැවැත්වීමට නියමිතය.
දේශීය තරගවලට සහභාගි වීම හේතුවෙන් මුලදී තරගාවලියට එක්ව සිටි ඇන්ඩ්රේ රසල්, ෆෆ් ඩූ ප්ලෙසිස්, ඬේවිඞ් මිලර්, මන්වින්දර් බිස්ලා සහ ඬේවිඞ් මාලන් යන විදෙස් ක්රීඩකයන් මේ වන විට තරගාවලියෙන් ඉවත්ව ඇති අතර ඉර්ෆාන් පතන් මෙන් තවත් විදෙස් ක්රීඩකයන් කිහිප දෙනකුම තරගාවලියට එක් කරගැනීමට කණ්ඩායම් හිමිකරුවන් මේ වන විටත් උත්සහ කරමින් සිටින බව වාර්තා වේ.
ජාතික කණ්ඩායම්වල තරග සහ වෙනත් ආබාධ හේතුවෙන් එල්.පී.එල්. තරගාවලිය නියෝජනය කිරීමට සිටි ක්රීඩකයන් කිහිප දෙනෙකු ඉවත් වුවද ඉන්දියාවේ හිටපු සුපිරි තුන් ඉරියව් ක්රීඩකයකු වන ඉර්ෆාන් පතන් අදාළ තරගාවලියේදී මහනුවර පිල නියෝජනය කිරීමට කොන්ත්රාත් අත්සන් කර තිබේ.


අද වන විට ශී්ර ලංකා ආයෝජන මණ්ඩලයේ කටයුතු 90% පමණ පහල බැස ඇතැයි එහි සේවකයන් කියති.
සාමාන්යයෙන් මසකට ව්යපෘති හතලිහක් පමණ අනුමත කරල මේ වන විට ආයෝජන මණ්ඩලය නව පාලනය යටතේ ව්යාපෘති හතරකට පල්ලම් බැස ඇතැයිද ඔවුන් කියති.
මේ වන විට ආයෝජන මණ්ඩලය සිංගප්පූරැ සමාගමකට පැවරීමේ උත්සාහයක් ඇතැයිද වාර්තා වන අතර වත්මන් සභාපතිවරයාට ඉල්ලා අස්වන්නැයි අගමැතිවරයා විසින් දන්වා ඇතැයිද වාර්තා වෙයි.


අකිත පෙරේරා, රනිල් ධර්මසේන
එක්සත් ජාතික පක්ෂ නායක රනිල් වික්රමසිංහ මහතා අභිනව මන්තී්රවරයකු වශයෙන් ඊයේ (23 දා* කථානායක මහින්ද යාපා අබේවර්ධන මහතා ඉදිරියේදී නවවැනි පාර්ලිමේන්තුවේ 225 වැනි මන්තී්රවරයා ලෙස දිවුරුම් දෙනු ලැබීය. මෙතෙක් කාලයක් එජාප ජාතික ලැයිස්තු මන්තී්ර ධුරය හිස්ව පැවතිණි.
ඊයේ පාර්ලිමේන්තු කටයුතු ආරම්භයේදී අභිනව මන්තී්ර දිවුරුම යටතේ රනිල් වික්රමසිංහ මහතා දිවුරුම් දීම සිදුකළ අතර වේත්රධාරී නරේන්ද්ර ප්රනාන්දු මහතා විසින් ඔහු සභාවට කැඳවා ගෙන එනු ලැබීය.
වික්රමසිංහ මහතා දිවුරුම්දීමෙන් පසුව විපක්ෂයේ ඔහුට හිමි 13 වැනි අසුනේ අසුන්ගත් අතර පක්ෂ විපක්ෂ මන්තී්රවරුන්ගේ සුබපැතුම් ඔහුට පළවිය.
ඒ මහතා සිය අසුනෙහි අසුන්ගන්නා විට දෙපැත්තෙහි ආසන හිස්ව පැවතිණි.


ගංවතුරෙන් විපතට පත් වූවන්ට සහන සැලසීමට අග්රාමාත්ය රනිල් වික්රමසිංහ මහතා පියවර ගෙන ඇති අතර, සහන සැලසීම සඳහා මුදල් ලබාදීමට භාණ්ඩාගාරයට කතා කළ බව අග්රාමාත්ය කාර්යාලය අද ප්රකාශ කළේය.
ඒ අනුව අග්රාමාත්ය ලේකම් සමන් ඒකනායක මහතා සහ කළුතර, ගම්පහ සහ ගාල්ල දිස්ත්රික් ලේකම්වරුන් අතර මූලික සාකච්ඡාවක් පැවැත්විණි.
රත්නපුර දිස්ත්රික් ලේකම්වරුන් සමඟ පැවති සාකච්ඡාවේදී අග්රාමාත්යවරයා කියා සිටියේ ගංවතුරින් විපතට පත් ජනතාවට සහන සැලසීමට භාණ්ඩාගාර මෙහෙයුම් දෙපාර්තමේන්තුව මුදල් වෙන් කර ඇති බවයි.
දිස්ත්රික් ලේකම්වරුන් හරහා සහනාධාර ලබාදීමට පියවර ගන්නා ලෙස ද අග්රාමාත්යවරයා මහා භාණ්ඩාගාරයට උපදෙස් ලබාදී තිබෙනවා.


www.ada.lk
2020 ජුලි මස 15 වන බදාදා
මධ්යම පළාතින් මේවන විට ඩෙංගු රෝගීන් 2152 දෙනකු වාර්තා වී ඇති බවත් මෙම වසර තුළ මහනුවරින් ඩෙංගු මරණ දෙකක් වාර්තාවී තිබෙන බව මධ්යම පළාත් ප්රජා වෛද්ය විශේෂඥ සුරංග ප්රනාන්දු මහතා පවසයි.
මධ්යම පළාත් කොරෝනා හා ඩෙංගු ව්යාප්තිය මඩලීමේ කමිටු රැස්වීම අද (01)පළාත් ආණ්ඩුකාර කාර්යාලයේ පැවැති අවස්ථාවේ ප්රජා වෛද්ය විශේෂඥවරයා මේබව ප්රකාශ කළේය.
මධ්යම පළාතින් වාර්තා වු ඩෙංගු රෝගීන් මහනුවරින් 1267 ක් ද මාතලෙන් 760 ක් හා නුවරඑළියෙන් 125 ක් ලෙස මෙම රෝගීන් වාර්තාවී තිබෙන බවද සුරංගු ප්රනාන්දු මහතා පැවැසිය.
මහනුවර දිස්ත්රික්කයේ ඩෙංගු ව්යාප්තිය සෙසු ප්රදේශ වලට වඩා මහනුවර නගර සීමාව,වැරැල්ලගම,උඩුනුවර,යටිනුවර හා කුණ්ඩසාලේ බල ප්රදේශ වලත් මාතලේ දිස්ත්රික්කයේ මාතලේ හා දඹුල්ල නගර සභාවන්ගේ හා උකුවෙල බල ප්රදේශවලත් නුවරඑළියේ අඹගමුව බල ප්රදේශයේත් වඩා වැඩි බවද ඔහු සදහන් කළේය.
මෙම අවස්ථාවට මධ්යම පළාත් ආණ්ඩුකාර නීතීඥ ලලිත් යූ ගමගේ මහතා ඇතුළු පිරිසක් මෙම අවස්ථාවට සහභාගි වූහ.
චමිල් රූපසිංහ
popular news
තංගල්ලේ 14ක් නිරෝධායනයට
කොරෝනා ආසාදිතයෙකු නිසා පොල්ගහවෙල අධිකරණ භූමිය විෂබිජහරණය කරයි
මධ්යම පළාතේ 300ක් ස්වයං නිරෝධායනයට
මැකෝට ගැටලුවක්
උණවටුන උප දුම්රිය ස්ථානය දින දෙකකට වසයි
අද දිනයේදී කොවිඩ් ආසාදිතයන් 300ක්
Saaravita.lk
සනුක පුතාගෙන් කාර් එකක්?
‘සිත පාරා’ ගත් ‘ඉතලි ස්ටාර්’
අපි විවාහවෙලා දැන් අවුරුදු 9ක්- ඔහු මගේ දක්ෂතාව අගේ කරනවා
පුදුමාකාර සතුටක්, අපි මේ මොහොත එන තුරු බලාගෙන හිටියේ
මට ලිංගිකත්වය පෙන්නලා ‘කටකාරයි මා’ මියුසික් වීඩියෝවට අවධානය ලබාගන්න අවශ්ය වුණේ නැහැ
පොලිසියට බැඳුණු හෙක්ටර් ඩයස්
ඔබේ අදහස් එවන්න.
ඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.
ඔබේ අදහස් එවන්න.
Reply To:
Eranda - cb chds hcdsh cdshcsdchdhd


මැයි 18 වනදා වන හෙට දිනයේදී යුද්දයෙන් මිය ගිය ජනතාව සිහිකෙරෙන හෙයින් එදින ශෝක දිනයක් ලෙස සලකා උතුරේ සියලු පාසල්හි පලාත් කොඩිය අඩකුඹු කරන ලෙසට උතුරු පලාත් අධ්යාපන අමාත්ය කන්දයියා සර්වේස්වරන් මහතා ඉල්ලීමක් කොට ඇත.
උතුරු පලාත් අධ්යාපන අමාථ්ය වරයා විසින් මාධ්ය නිවේදනයක් කරමින් උතුරේ සියලුම පාසල්හි විදුහල්පති වරුන් හා ගුරුවරුන්ගෙන් අදාල ඉල්ලීම සිදු කොට ඇත.
එහිදී අමාත්ය වරයා විසින් පෙන්වා දී ඇත්තේ පසුගිය අවුරුදු 30 ක කාලය පුරාවට යුද්දය හේතුවෙන් තරුණ තරුණියන් වගේම විශාල ජනතාවක් මිය ගිය හේතුවෙන් ඔවුන්ට සිදු කෙරෙන් ගෞරවයක් හා සිහිකිරීමක් වශයෙන් හෙට (18) දින මුල්ලි වයික්කාල් ප්රදේශයේදී උදෑසන 11ට පහන් දැල්වීම සිදු කෙරෙන අතරම ඒ වෙනුවෙන් උතුරු පලාතේ පිහිටි පාසල්හි පලාත් ධජය අඩකුඹු කරන ලෙසට ඉල්ලා සිටින බවටත්ය.
– වන්නි රොමේෂ් මධුෂංඛ


“පාස්කු කොමිසමේ අවසන් වාර්තාව සම්බන්ධයෙන් දැන්ම කිසිවක් ප්රකාශ කළ නොහැකි යි.”
ජනපති කැබිනට් මණ්ඩලයට දැනුම් දෙයි.
පාස්කු ප්රහාරය පිළිබදව විමර්ෂණය සදහා පත් කළ ජනාධිපති කොමිසමේ අවසන් වාර්තාව පෙබරවාරි මාසයේ පළමු වන දා ජනාධිපතිවරයාට භාර දී තිබුණි.
අවසන් වාර්තාව, පාර්ලිමේන්තුවට ඉදිරිපත් කරන ලෙස විවිධ පාර්ශ්වයන්ගෙන් ඉල්ලීම් ඉදිරිපත්ව තිබේ.
කෙසේ වෙතත්, ඊයේ රැස් වූ කැබිනට් මණ්ඩල හමුවේ දී, අදාල වාර්තාව සම්බන්ධයෙන් මේ මොහොතේ කිසිවක් ප්රකාශ කළ නොහැකි යැයි, ජනාධිපතිවරයා විසින් කැබිනට් මණ්ඩලයට දැනුම් දී ඇති බව අරුණ පුවත්පත වාර්තා කරයි.
වාර්තාවේ පරිවර්තන කටයුතු සිද්ධ වෙමින් තිබෙන බවත්, ඉදිරියේ දී වාර්තාව සම්බන්ධයෙන් කැබිනට් මණ්ඩලය දැනුම්වත් කිරීමට සූදානම් බවත්, ජනාධිපතිවරයා පවසා ඇතිය පුවත්පත වැඩි දුරටත් වාර්තා කර සිටියි.


යුද හමුදා ආරක්ෂාව යටතේ තෙල් බවුසර් පිටත් කෙරේ
ඉන්ධන රැගත් බවුසර් 15ක් යුද හමුදා ආරක්ෂාව සමග කොලොන්නාව තෙල් පිරිපහදු මධ්යස්ථානයේ සිට බෙදාහැරීමේ කටයුතු සඳහා පිටත් කිරීමට කටයුතු කළ බව ශ්රී ලංකා යුද හමුදාව පවසයි.
ඛනිජ තෙල් වෘත්තීය සමිති එකමුතුව විසින් ක්රියාත්මක කර ඇති වැඩවර්ජනය හේතුවෙන් අඩාල වී තිබෙන තෙල් බෙදාහැරීමේ කටයුත්තට සහාය දක්වන ලෙස ශ්රී ලංකා පොලිසිය විසින් කරන ලද ඉල්ලීමක් අනුව අඟහරුවාදා (ජුලි 25) රාත්රියේ සිට යුද හමුදා භට පිරිස් යෙදවීමට කටයුතු කොට තිබෙන බව රජයේ ප්රවෘත්ති දෙපාර්තමේන්තුව පවසයි.
එයට ඉහතදී ඛනිජ තෙල් බෙදාහැරීමේ සේවාව අත්යවශ්ය සේවාවක් බවට රජය මගින් ප්රකාශයට පත් කරන ලදි.
අත්යවශ්ය සේවාවක් බවට ප්රකාශයට පත්කිරීමෙන් අනතුරුවත් සේවයට වාර්තා නොකරන සේවකයන් සේවය හැරගිය පුද්ගලයන් සේ සලකන බව ද ආණ්ඩුව නිවේදනය කළේය.
එම නියෝගයෙන් අනතුරුව මුතුරාජවෙල තෙල් ගබඩා සංකීර්ණය සහ කොලොන්නාව තෙල් ගබඩා පර්යන්තයෙහි තෙල් බෙදාහැරීමේ කාර්යයේ නියුතුව සිටින කාර්යය මණ්ඩලයට අවශ්ය සහාය ලබාදීමට සහ අදාළ සංකීර්ණයන් හි ආරක්ෂාව තහවුරු කිරීම සඳහා යුද හමුදාව භට පිරිසක් යොදවා තිබේ.
වැඩ වර්ජනය මෙහෙයවමින් සිටි ඛනිජ තෙල් වෘත්තීය සමිති එකමුතුවේ නායකයන් කිහිප දෙනෙකු පොලිසිය විසින් අත්අඩංගුවට ගෙන තිබේ.
ඒ සමගම කොලොන්නාව ඛනිජ තෙල් පරිශ්රය අසල ගැටුම්කාරී තත්වයක් හටගත්තේය.


ශ්රී ලංකාවේ පමණක් නොව මුළු ලෝකයම මේ වනවිට පුද්ගල ආරක්ෂාවට මුල් තැන ලබාදෙමින් සිටි. විශේෂයෙන් සංචාරකයන් මුලිකවන ස්ථාන මේ අතර ප්රමුඛ වනවා. ශ්රී දළදා මාලිගාවද මේ අරමුණ පෙරදැරි කරගෙන මහජන ආරක්ෂක වැඩපිළිවලක් වෙත යොමුවී තිබෙනවා.
ලෝව උසස්ම ආරක්ෂක උපකරණයන්ගෙන් සමන්විත නවීන ආරක්ෂණ පද්ධතියක් මඟින් ශ්රී දළදා මාලිගාව හා පැමිණෙන බැතිමතුන්ගේ ආරක්ෂාව සඳහා අවශ්ය කටයුතු සිදුකර ඇත. මේ සඳහා ශ්රී ලංකා ත්රිවිධ හමුදාව පොලීසිය ඇතුළු විශේෂ පුහුණුවක් ලැබූ ආරක්ෂක නිලධාරීන් රාජකාරියේ අනුයුක්තව ඇත.
මේ හේතුවෙන් කිසිදු අවහිරයකින් හා බියකින් තොරව ලෝකවාසී සියලු දෙනාට ශ්රී දළදා මාලිගාව දැකගැනීමට හා වන්දනා කිරීමේ පහසුකම් සලසා තිබෙනවා.


නන්දා මාලනීට සහ හේරත්ට වැඩිපුර දරුවන් සිටියේ නැත. හිටියේ පුතුන්ම දෙදෙනෙකි. වැඩිමලා කාංචන සඳකැලුම් ඉගෙනීමෙන් ඉස්සරහට යන ලකුණු පෙන්නුවත් බාලයා නදීර තේරෙන දා පටන් ඊට වඩා වෙනස් අදහස් දැරුවේය. නන්දා දෙදරුවන් ඇකයේ තබාගෙන අහසේ ඉර, හඳ, තරු ගැනත් මල්, සමනල්ලු, සුරංගනාවියෝ ගැනත් කී කතන්දර අතරේ නදීර වැඩ්පුර ආසා කළේ රට[…]Read More »
පුරා වසර 33 ක් නීතිඥ වෘත්තියේ නියැළෙන කාලිංග ඉන්ද්රතිස්ස ජනාධිපති නීතිඥවරයෙකි. නීති විද්යාලයේ කථිකාචාර්යවරයකු වශයෙනුත් කටයුතු කරන හෙතෙම වසර ගණනාවක් පුරා රජයේ අධි නීතිඥවරයෙක් වශයෙන්ද, නීතිපති දෙපාර්තමේන්තුවේ සේවය කර ඇත. ශ්රී ලංකා නීතිඥ සංගමයේ ලේකම්වරයා ද වශයෙන් කටයුතු කර ඇති කාලිංග ඉන්ද්රතිස්ස මෙවර එම සංගමයේ සභාපති තනතුර සඳහා තරග වදී.[…]Read More »
මිහිමත පිහිටි උෂ්ණාධිකම ස්ථානයක් වන මාලි රාජ්යය ගැන මෙරට බොහෝ දෙනකු කතා කරන්නට පටන් ගන්නේ පසුගිය වසරේය. ඒ එක්සත් ජාතීන්ගේ සාම සාධක මෙහෙයුම් සඳහා ගිය ශ්රී ලංකා හමුදා භට කණ්ඩායමේ නිලධාරියකුට යුද අපරාධ චෝදනා එල්ල වීමත් සමගය. මාලි රාජ්යය බලා ගිය ශ්රී ලංකා හමුදා භට කණ්ඩායම භාරව ගිය දක්ෂ නිලධාරියකු[…]Read More »
නීති විරෝධි ලෙස මෙරට රැඳී සිටි තවත් ඉන්දීය ජාතිකයින් 49 දෙනෙකු මතුගමදී ආගමන විගමන දෙපාර්තමේන්තුව විසින් අත්අඩංගුවට ගෙන තිබෙනවා. එම දෙපාර්තමේන්තුව සදහන් කළේ මොවුන් පිරිස අද පෙරවරුවේ අත්අඩංගුවට ගත් බවයි. පසුගිය 25 වැනි දා හොරණ ඉංගිරිය ප්රදේශයේ අත්අඩංගුවට ගත් ඉන්දීය ජාතිකයින් 24 දෙනාගෙන් කළ ප්රශ්න කිරීම්වලදී ඔවුන් අත්අඩංගුවට ගත් බවයි[…]Read More »
ශ්රී ලංකා ආණ්ඩුක්රම ව්යවස්ථාවට අනුව රටේ පාලනය සිදුවන්නේ ප්රධාන ආයතන තුනකිනි. ව්යවස්ථාදායක, විධායක සහ අධිකරණය එම ආයතන තුනයි. විධායක බලය ජනාධිපති මගින්ද ව්යවස්ථාදායක බලය පාර්ලිමේන්තුව මගින් ද අධිකරණ බලය ශ්රේෂ්ඨාධිකරණය ඇතුළු අධිකරණ පද්ධතිය මගින්ද ක්රියාත්මක වෙයි. පරිපාලන පහසුව මෙන්ම බලය බෙදා හැරීමේ සංකල්පය ද පෙරදැරිව ව්යවස්ථාදායකයේ සහ විධායකයේ බලතල පළාත්[…]Read More »
අප 30 වසරක යුද්ධයක ශාපයට ගොදුරු වූයේ නියපොත්තෙන් කඩන්නට තිබූ දේ පොරවෙන් කපන තත්ත්වයට පත්වන තෙක් නිහඬව සිටීම හේතුවෙනි. යුද්ධයක විනාශය අත්දැක ඇතත් යළිත් සිදුවෙමින් පවතින්නේ එයමය. ජාත්යන්තර තලයේ ක්රියාත්මක කොටි සංවිධානය මෙරට උතුරේද යළිත් සක්රිය වෙමින් පවතින බවට දැන් ඕනෑතරම් සාක්ෂි ලැබී තිබේ. එහෙත් ඒ ගැන වගකිවයුත්තන්ගේ අවධානය ප්රමාණාත්මකව[…]Read More »
වසර හැත්තෑ දෙකක් පුරා පෙබරවාරි 04 වැනිදාට නිදහස් දිනය යැයි කියූ අප මේ වසරේ සිට කියන්නේ ජාතික දිනය කියාය. අපට එසේ කියන්නට සිදු වන්නේ වසර හැත්තෑ දෙකක් පුරා අපේ අතින් සිදු වූ මහ වරදක් නිවැරදි කර ගන්නටය. ඒ නිවැරදි කරන්නේ වස්දොස් ගණ ශබ්දාලංකාර ආදියෙන් මතුවන දෝෂයක් නොව ආණ්ඩු ක්රම ව්යවස්ථාවට[…]Read More »
රජයේ ගුරුමාරු ප්රතිපත්තියක් 2017 දෙසැම්බර් 13 වැනිදා සිට ක්රියාත්මක තිබියදී එම චක්රලේඛ විධිවිධාන අනුගමනය නොකිරීම නිසා ජාතික පාසල් 127ක ගුරුවරුන් 4123 දෙනකු නියමිත ස්ථාන මාරුවීම් නොලබා එකම පාසලේ දීර්ඝ කාලයක් සේවය කරන බවට විගණනයේදී හෙළිව ඇත. මේ අතර ජාතික පාසල් 118ක ගුරුභවතුන් 786 දෙනකු ඔවුන් පත්වීම් ලද විෂයයට පරිබාහිර ඉගැන්වීම[…]Read More »
බංග්ලාදේශ ප්රිමියර් ලීග් පන්දුවාර විස්ස ක්රිකට් තරඟාවලිය මේ දිනවල ඉතාමත් උණුසුම් වෙමින් තිබෙනවා. මෙම තරඟාවලියේ තරඟ දෙකක් ඊයේ (01) දින පැවැත් වුණා. පළමු තරඟය කොමිලා වික්ටෝරියන්ස් කණ්ඩායම සහ ඩකා ඩයිනමයිඩ් කණ්ඩායම අතර පැවැත් වුණා. ඉතාමත් තියුණු සටනකින් අනතුරුව මෙම තරඟය එක් ලකුණකින් ජය ගැනීමට කොමිලා වික්ටෝරියන්ස් කණ්ඩායම සමත්ව තිබෙනවා. දෙවන[…]Read More »
සංචාරක සංවර්ධන හා ක්රිස්තියානි අාගමික කටයුතු ඇමැති ජෝන් අමරතුංගගේ අමාත්යාංශයට 2017 වර්ෂයේ සංචාරක ආකර්ෂණයන් සංවර්ධනය කිරීම සඳහා රුපියල් මිලියන 568ක් වෙන් කර ඇතත් වර්ෂය අවසන් වන විට ඉන් වැය කර ඇත්තේ මිලියන 162ක් පමණි. එය ලබාදුන් මුදලින් සියයට 28.5ක ප්රතිශතයක් වෙයි. එහිදී සංචාරක ගම්මාන සංවර්ධනය කිරීම සඳහා ද එම වර්ෂයේදී[…]Read More »
ගොවීන්ගේ 2014/2015 හා 2015 යල කන්නයේ මිලට ගත් වී තොග සත්ත්ව ආහාර බවට සඳහන් කරමින් අලෙවි කිරීමෙන් රුපියල් ලක්ෂ විසිහතර දහස් අටසිය හැත්තෑහතක අලාභයක් වී අලෙවි මණ්ඩලයට සිදුව තිබේ. නාඩු වී කිලෝවක් රුපියල් 45ක මිලකට ගෙන එම මිලටම අලෙවි කිරීමට හැකියාව තිබියදී කිලෝ ග්රෑමයක් රුපියල් 24ක මිලකට අලෙවි කිරීමෙන් එම[…]Read More »